
SZEMÉLYEK 

Kőmives  Kelemen,  első  mester 

Otom  Krisztina,  a  felesége 

Andriska,  a  fiuk 

Öreg  Ijjas  Andrásné 

Ijjas  Máté,  városbíró 

Judit,  Kelemen  húga 

Gergely,  második  mester 

Orlőc,  harmadik  mester 

Halom,  negyedik  mester 

Ábráimé,  boszorkány 

Dajka 

Zuborgány,  a  városbíró  csatlósa 

Csépán,  kocsis  Kelemennél 

János  barát 

Tanácsurak,  esküdtek,  kőmívesek,  nép 

Történik  az  Árpádok  korában* 


Megfogák  szép  gyöngén,  bétövék  a  tűsbe, 
Az  ö  gyönge  hammát  keverék  a  mészbe, 
A<val  alitták  meg  magoss  Déva  várát. 
Csak  így   nyerhetek   meg  annak  drága  árát. 

Kriza:  Vadrózsák, 


ELSŐ     FELVONÁS 


A  nagyház  Kőmíves  Kelemennel.  Tágas,  gerendás  szoba, 
fehér,  sima  falak.  Az  ajtók  szemöldökfáin  dús  faragás.  A 
szőnyegeket  vadbőrök  pótolják.  Nagy,  nehéz  bútorok.  Jobbra 
ajtó  a  pitvarba,  balra  az  ágyasházba,  vastag,  tarka  függönnyel. 
Hátul  nagy  ablak,  túlnan  rajta  tornác  s  a  nyári  alkonyat- 
ban úszó  táj  látszik.  Az  egyik  sarokban  magas  állvány,  tele 
pergamentekercsekkel.  Az  ablak  előtt  széles  asztal,  rajta 
kifeszített  pergamenek,   rajzolókészség  stb. 

ELSŐ  JELENET. 

Krisztim.,  majd  Judit 

KRISZTINA  az  ablak  előtt  ülf  kinéz*  Eleinte  egész  halkan 
dúdolt  aztán  félhangon  énekel: 

Öreg  erdőn  ünő  járhat, 

Zsályalevél  tavaszt  várhat, 

Istenem,  Istenem! 

Kerek  égen  madár  szállhat, 

Csak  az  én  lelkem  nem  szállhat, 

Istenem,  Istenem! 

Ki  ád  nékem  szálló  szárnyat  ?  .  .  . 

Istenem,  Istenem  .  ♦  . 

Hosszan  elgondolkozva,  mozdulatlanul  néz  maga  elé. 


JUDIT    bejön.  Amint  észreveszi  Krisztinái,    megáll  és  csen- 
desen ki  akar  menni,  de  Krisztina  felrezzen  és  hozzá  fordul. 
KRISZTINA   Megjött  már  Csépán? 
JUDIT   Még  nem.  —  De  .  .  . 

KRISZTINA   Milyen  soká  marad  el,  —  Istenem! 
JUDIT  Ugyan  ne  aggóskodj,  majd  megjő  estére  ő  is,  meg 
Kelemen  is* 

KRISZTINA  De  hátha  ma  se  jön  meg.  Kis  szünet.  Judit, 
úgy  félek,  olyan  szörnyű  szorongás  rémít,  —  el  se  bírom 
mondani  .  .  ♦  Azért  küldött  ma  az  ebédjéért  is,  —  nem 
akarja,  hogy  kijöjjek  hozzá  ♦  .  ♦  Judit  a  beszéd  alatt  önkén- 
telenül felveszi  a  karszékről  az  odavetett  pergament  és  az 
asztalra  akarja  tenni,  de  Krisztina  hirtelen,  élénken  rászól:  Ne,  — 
hagyd  kérlek  ♦♦ .  Megfogja  Judit  karját  Csendesebben:  Marad- 
jon minden  úgy,  ahogy  ő  itthagyta  tegnap  hajnalban ! 
JUDIT  tréfásan :  Nem  értem.  —  Milyen  is  vagy  te,  Krisztina . . . 
KRISZTINA  mosolyogva:  Lyány  ilyet  nem  is  érthet 
meg  soha! 

JUDIT  Még  a  kezenyomát  is  félted,  az  is  szent  előtted  . . . 
KRISZTINA  röstelkedve:  Dehogy,  —  csak  .  .  .  Hírtelen, 
nagyon  aggodalmasan:  Judit,  —  hátha  valami  nagy  baj  tartóz- 
tatja, —  nem  lehet  máskép,  —  még  sohse  maradt  el  éjszakára, 
csak  tegnap  ...  És  nem  is  ízen!  Istenem,  ha  megint  valami . .  .1 
Inkább  én  haljak  meg,  csak  az  ő  munkájába  ne  essék  hiba! 
JUDIT  dorgálón:  Krisztina! 

MÁSODIK  JELENET. 
Előbbiek,  a  dajka. 

DAJKA  kiszól  az  ágyasházból:  Nagyasszonyom,  Andriska 
nem  alhatík.  Anyja  után  vágyódik  a  szentem. 

JUDIT   Maradj   csak,  majd  én   elaltatom  .  .  . 
KRISZTINA  megelőzi,  egy  csöpp  féltékenységgel:  Nem  .  .  . 
majd  én  .  .  .  Bemegy.  Kis  bogaram  .  .  . 

HARMADIK   JELENET. 
Judit,  a  dajka. 

DAJKA    utánanéz,    aztán    odasiet  Judithoz,    titokzatosan  sut- 
togva: Csakhogy  bement,  mán  majd  belémfulladt  a  szó,  hogy 
nem  beszélhettem  .  .  .  Tudja-e,  kísasszonkám,  mér  nem  jött 
haza  nagyuram  az  éccaka  ? 
JUDIT  Miért  ?  Egészen  megijesztesz ! 

DAJKA  Jaj  lelkem  kisasszonkám,  bizon  ettül  meg  is  lehet 
ijedni,  olyan  rettentő  egy  dolog,  az  egész  város  hangos  tüle  . .  ♦ 
JUDIT  Mitől,  Sára,  mondd  már  ? ! 

DAJKA  Sohse  lesz  mán  ebbül  a  várbul  vár,  — abbahagy- 
ják az  építésit,  mer  nem  birja  el  a  hegy  a  szörnyű  terhit, 
besüpped  alatta  még  a  szikla  is,  oszt  elnyeli  a  bástyákat  ♦  .  ♦ 
JUDIT  Bolond  beszéd! 

DAJKA  Hát  nem  azér  omlott  bé  a  múltkor  is  az  öreg 
torony !  ? 

JUDIT  Tudod  is  te,  Sára  .  ♦  ♦ 

DAJKA  Ha  látta  vóna  a  kisasszonka,  mit  mivelt  akkor 
nagyuram,  most  nem  kételkednék  a  szavamba  ♦  ♦  ♦  Nem 
lehet  azt  elmondani,  hogy'  odavót!  Szüzmáriám,  oszt  most 
itt  van  megint  a  nagy  baj,  —  az  éccaka,  hogy  egyik  mester 
se  gyütt  haza  a  vártul,  hajnalfelé  asszonyaik  mentek  ki 
értük,  —  de  hallja  csak  kísasszonkám,  —  vigyázók  álltak  a 
sáncok  előtt,  azok  mindenkit  vísszazavartak*  Képzelheti,  mi 
lehet  ott,  ha  mán  közel  se  engedték  őket  ♦  ♦  Jaj,  ha  nagy- 
asszonyom megtudja  ♦  ♦  ♦ ! 

NEGYEDIK  JELENET- 

Előbbiek,  Zuborgány,  majd  Krisztina. 

ZUBORGÁNY  sietve  jön.  Jó  estet . .  ♦  Észreveszi  Juditot. 
Engedelmet  ♦  .  .  Városbíró  uram  küldött,   hogy   tudakoljam, 
megjőn-e  estére  Kelemen  mester? 
KRISZTINA    Zuborgány  hangját  hallva,  kijön.  Te  vagy, 

Zuborgány  •  .  .  ? 

■ 

ZUBORGÁNY  Adj'  Isten  nagyasszonyomnak! 
KRISZTINA  Valami  baj  van?  A  dajka  int  Juditnak,  hogy 
ne  szóljon,  aztán  bemegy. 

ZUBORGÁNY    Lehet,    mer  nagyon  várják   mán  Kele- 
men mestert,  —  Ijjas  uram  is,  meg  a  tanácsurak* 
KRISZTINA    Csak    nem    tartanak    tanácsülést    most, 
ilyen  öreg   este? 

ZUBORGÁNY    Én    csak   azt   tudom,   hogy    az   imént 
mentek   át  a    tanácsházba,    —    négy    csatlós  hordta    oda    a 
fáklyákat,  oszt  igen  hangosan  vannak  ♦  ♦  ♦ 
KRISZTINA  rémülten:  Mi  történhetett?  •  .  . 
A  DAJKA  beszalad  az  ágyasházból.  Nagyasszonyom,  öreg 
Ijjas  Andrásné  asszonyomat  látom  idefelé  igyekezni* 
KRISZTINA  Ijjasnét?  Tán  a  szemed  játszik  ♦.  ♦ 
A  DAJKA  Nem  a'  —  az  ablakbul  láttam* 
KRISZTINA  megdöbbenve:  Ijjasné?  Elébe  siet. 

ÖTÖDIK  JELENET. 

Előbbiek,  Öreg  Ijjas  Andrásné. 

ÖREG  IJJAS  ANDRÁSNÉ  Jó  estét,  öcsémasszony! 

Tán  mást  vártál,  hogy  úgy  megriadtál? 

KRISZTINA  Néném  *  .  .  jó  estét  .  .  .  kerüljön  beljebb! 

ÖREG  IJJAS  ANDRÁSNÉ  Nincs  még  itthon  Ke- 
lemen mester?  Körülnéz.  No,  akkor  nem  is  jön  mcjf  máma 
se . . . 

KRISZTINA  Nem  izent,  -  hát  biztosan  hazajön  estere. 
ÖREG  IJJAS  ANDRÁSNÉ  Akkor  jó-  Zaborgányhoz: 
Ne  felejtsd  el  megmondani  a  fiamnak:  estere  biztosan  megjö 
Kelemen  mester. 

ZUBORGÁNY  Megmondom-  Jó  éjszakát!  Elmegy. 
ÖREG  IJJAS  ANDRÁSNÉ  Teáig  én  mégse  hí 
szem,  hogy  hazajöhetne.  Nagyon  elevenen,  jól  rejtett  kár- 
örömmel: Nem  is  értem,  —  te  ne  tudnád,  hogy  mi  történt, 
hiszen  mindennap  künn  jársz  nála?  ♦  ♦  ♦  A  Buzogánybás- 
tyát alámosta  a  víz,  földomlás  támadt,  most  azt  tataroz- 
zák, egy  hét  is  beletelik,  amig  elkészülnek  vele  ...  és 
ilyen  nagy  bajba'  mégse  hagyhatja  ott  a  mester  a  munká- 
ját, hiába  húzza  haza  az  asszonya  csókja  . . .  No,  nem  azért 
mondom,  de  ritka  nagy  szerelem,  amelyik  hét  esztendő 
multán  is  ilyen  magos  lánggal  ég! 

KRISZTINA  kissé  zavartan,  küéröleg:  Mi  az,  hogy  Ijjas 
uram  olyan  sürgősen  akar  vele  beszélni? 
ÖREG  IJJAS  ANDRÁSNÉ  A  vajdától  kapott  Írást 
a  fiam*  Nagyon  elkomorodott,  mikor  fölolvasta  neki  János 
pap-  Nyilván  megint  a  bessenyők  mozgolódnak.  De  nem 
igen  mertem  kérdezni,  nagyon  kurtán  adta  a  szót, 
KRISZTINA  Hallom,  a  tanácsurak  is  ott  jártak  nála  .  ♦  ♦ 
ÖREG  IJJAS  ANDRÁSNÉ  Mind  hozzá  kergette 
őket  a  földomlás  híre.  Ügy  rátámadtak  a  fiamra,  alig  birta 
őket  lecsendesíteni-  Öt  okolják,  hogy  minek  is  egyezett 
bele  az  építésbe-  Mind  máskép  akarta  akkor  is,  —  csak  ő 
állt  az  urad  pártjára  —  a  rokonságért;  azt  vetik  most  a 
szemire  .  ♦  ♦   meg   hogy  minek  kell  oda  építeni    a  várat.  — 

őt  nyíllövésnyirc  a  várostól,  —  igaz  is,  esztelenség  az 
egész,  inkább  a  város  falait  erősítenék  meg,  az  jobban  meg- 
védené a  népet  .  ♦  .  Bizony  okosan  teszi  Kelemen  mester, 
hogy  nem  jön  meg  estére;  alighanem  érzi  is  a  vihar  szelét, 
azért  késik* 

KRISZTINA  Az  én  uram  biztos  a  dolgában,  néném, 
ő  még  sohse  félt  szembeszállni  senkivel! 
ÖREG  IJJAS  ANDRÁSNÉ  Úgy,  úgy,  csak  védd 
—  az  a  jó  asszony  kötelessége  .  .  ♦  pedig  te  lennél  az  egyet- 
len, akire  hallgatna,  te  eltéríthetnéd  rossz  útjából,  olyan 
hatalmad  van  fölötte  ♦  .  . 

KRISZTINA  Én  nem  ártom  bele  magam  az  uram 
dolgába* 

ÖREG  IJJAS  ANDRÁSNÉ  Jó,  jó,  hiszen  nem  is 
úgy  értettem  ♦  .  • 

HATODIK  JELENET. 

Előbbiek,  Andriska,  a  dajka. 

ANDRISKA  az  ajtóban*  Édesanyám,  még  mindig  nem 
jött  meg  apámuram? 
DAJKA  Egyre  azt  kérdezi  a  szentem 
KRISZTINA  Hazajön,  mondtam  már,  hogy  hazajön  ♦ .  . 
ÖREG  IJJAS  ANDRÁSNÉ  Nézd  a  lelkem,  hogy' 
megemberesedett,  mióta  nem  láttam.  Gyere  csak  ide,  gyön- 
gyöm ! 

JUDIT    Menj  hát,  szépen! 

ANDRISKA  elhúzódik.  Nem,  —  képet  akarok  írni!  Hol 
a  király  színű  krétám?  Az  asztal  felé  fut. 
KRISZTINA    ijedten    megfogja   a  kezét.    Jaj,    —  ne,  — 
ne  oda  .  .  .  majd  adok   más  pergament. 

ANDRISKA  De  én  oda  akarok  írni,  ahová  apámuram, 
szakasztott  olyan  görbe   vonalakat ! 

KRISZTINA  Nem  szabad,  apádurad  megharagszik  érte... 
ÖREG  IJJAS  ANDRÁSNÉ  Egészen  az  apjára  ütött 
—  éppen  olyan  akaratos . . .  No  megyek  már,  —  idegen  va- 
gyok neki,  azért  húzódozik  tőlem  .  . .  NtVttvtt  Persze,  nem 
igen  tartjátok  a  rokonságot  .  .  . 

KRISZTINA  mentegetőzve:  Ijjas  uram  se  volt  nálunk 
hét  esztendő  óta. 

ÖREG  IJJAS  ANDRÁSNÉ  Ó...  szegénynek 
annyi  a  gondja,  mint  a  nyári  csillag.  Amióta  a  város  terhe 
a  nyakába  szakadt,  nevetni  se  ér  rá.  Egész  más  ember  lett*  Hét 
esztendeje  már . . .  épp,  mióta  Kelemen  bekötötte  a  fejedet . . . 
KRISZTINA  kissé  zavartan:  Hetedik  éve  lesz  Boldog- 
asszony napján. 

ÖREG  IJJAS  ANDRÁSNÉ  Hét  esztendeje!  Azóta 
alig  lehet  szavát  venni  .  .  . 

KRISZTINA  csöndesen,  kitéröleg:  Nagy  2iggsíg  lehet 
a  város  dolga! 

ÖREG  IJJAS  ANDRÁSNÉ  Az.  Meg  más  is.  Kis 
szánét  Most  már  csakis  a  város  javának  él.  Meg  is  látszik 
a  kezenyoma  mindenen. 

KRISZTINA  Öröme  telhetik  nénémnek  a  fiában! 
ÖREG  IJJAS  ANDRÁSNÉ  No,  de  neked  is  az  urad- 
ban. Menőben,  csak  úgy  odavetve:  Csak  az  nem  megy  a  fe- 
jembe még  most  se,  hogy'  adhatta  magát  nemes  ember 
létire  ilyen  parasztmesterségre?  Mert  mégis  csak  kőmíves, 
ha  nem  maga  rakja  is  a  falat.  No,  —  igaz,  hogy  azt  is 
uj módin  rakatja!  Mondják,  azért  nem  halad  ugy  a  munka, 
ahogy  kőllene.  Hanem  megyek  már  .  ♦ .  estebédet  kell  adnom 
a  fiamnak,  ez  a  tanácsülés  tán  éjfélig  is  eltart,  —  aztán  ha 

nem  én  nézek  a  konyhára  .  *  .  Hiába  mondom  neki:  hozz 
asszonyt  a  házhoz  ♦  ♦ .  csak  a  fejét  rázza  ♦ .  ♦  Az  a/f  óban:  Te 
meg:,  húgom,  csak  várd  az  uradat  .  .  ♦ 

HETEDIK  JELENET, 

Előbbiek,  Csépán. 

C  SE  PÁN  beszól  jobbról  Megjöttem,  nagyasszonyom,  — 
itt  lesz  már  nagyuram  is,  —  hazajön,  azt  izente!  Elmegy* 
KRISZTINA  kitörő  örömmel:  Mondtam,  ugy-e,  hogy 
megjön!? 

ANDRISKA  Apámuram!  .  .  ♦  Kiszalad,  a  dajka  utána. 
ÖREG    IJJAS    ANDRÁSNÉ    Akkor    hát    megyek, 
magam  jelentem  a  fiamnak  az  újságot,  —  hát  mégis  csak  haza- 
húzta a  te  szép  fehér  karod  ♦  ♦  .  Még  hirhordót  is  küld,  hogy 
megjelentse  a  jőttit  •  .  ♦  ez  aztán  a  nagy  szerelem  ♦  .  .  szinte 
félek  is  tőle  ♦ .  ♦  No,  isten  áldjon  galambom!  Elmegy* 
KRISZTINA  Jó  éjszakát,  néném!  Az  ajtóig  kíséri,  aztán 
visszaszalad,  kitörő  jókedvvel   megöleli  Juditot,   aki  elhúzódva, 
kissé  ellenségesen  hallgatta  a  beszélgetést.  Hazajön!  Hazajön! 
Beszalad  az  ágyasházba,  látszik,   hogy  rendbe  akarja  hozni  a 
ruháját.  Mire  visszatér,  egy  rózsát  tűzött  a  hajába. 
ANDRISKA  csalódottan  beszalad,  a  szája  sírásra  áll,  a  dajka, 
utána.  Nem  is  jött  meg  apámuram! 

JUDIT  Majd,  —  esti  harangszó  után  •  ♦  ♦  Feküdj  le,  Andris- 
kám, késő  van  mán 

ANDRISKA  odaszalad  az  anyjához,  megöleli.  Rázzon  meg, 
édesanyám,  ha  hazajön  apámuram,  hogy  mindjárt  felébredjek* 
KRISZTINA  az  ajtóig  kíséri.  Jó,  fiacskám,  aludj  csak 
szépen  .  .  .  A  gyerek  visszafut  Judithoz,  megcsókolja,  aztán  el 
a  dajkával. 

NYOLCADIK  JELENET. 

Krisztinaf  Judit. 

KRI  SZT  INA  Szegényke,  neki  is  hogy  hiányzik  az  apja! 
JUDIT  Mért  panaszlod  föl,  Krisztina?!  Hát  nem  miértünk 
fárad  Kelemen,  nem  osztozunk-e  majd  mindnyájan  az  ő 
dicsőségében? 

KRISZTINA  aggódva:  Csak  az  Isten  ne  küldjön  több 
olyan  csapást  ránk,  mint  a  múltkor,  reszketek  még  a  gon- 
dolatára is  .  ♦  ♦ 

JUDIT  En  nem  félek  semmitől.  Az  ő  hatalmas  akaratán 
megtörik  tűz,  viz  ereje,  csakúgy,  mint  az  emberek  gyülöl- 
sége! 

KRISZTINA  Bár  adná  az  Isten!  Magához  vonja*  Olyan 
vagy  te,  Judit,  mintha  nem  is  a  húga  lennél,  de  az  édes- 
anyja .  ♦  ♦  Olyan  vakon  bízol  benne,  a  síkerében.  Majd 
ha  férjhez  mégy,  meglátod:  van  nagyobb  szeretet  is,  mint 
az  anyáé.  Az,  amelyik  félt  és  szenved  —  és  reszket  azért, 
akit  bálványoz  ♦  ♦  ♦  Mosolyogva:  Hogy  elszégyelte  magát  va- 
laki?! Pedig  lehet  már  erről  beszélni,  —  Kelemen  is  bele- 
egyezik. Gergely  a  leghűségesebb  embere  ♦  ♦  ♦ 
JUDIT  rémülten:  Gergely  ♦  ♦  . !  ? 

KRISZTINA  Az.  Rég  végére  jártam  én  már  a  titkod- 
nak. Ugy  is  tudom,  hogy  jó  szívvel  vagy  Gergelyhez. 
JUDIT   Krisztina!  .  ♦  ♦  Szünet  után,  sóhajtva:  Sohse  leszek 
az  övé. 

KRISZTINA   Nem  szereted? 
JUDIT  Nem. 

KRISZTINA  meglepődve:  Es  én  még  azt  hittem!... 
Szegény,  ha  megtudja,  —  pedig  milyen  boldog,  ha  ide- 
jöhet •  .  • 


JUDIT  nagyon  izgatottan:  Oh  —  nem  azért  ♦  ♦  ♦  Rémülten: 
Jaj  Istenem ! 

KRISZTINA  Kis  bolondom,  mi  bánt ?  Hiszen  a  szemé- 
ből látom,  hogy  nagyon  szeret* 

JUDIT  Nem,  —  nem,  —  hagyd  ♦  •  .  !  Én  nem  leszek 
asszony  soha. 

KRISZTINA  évődve:  Már  hogy'  lehet  iíyet  mondani ? ! 
Tudod  is  te,  mit  beszélsz,  —  hogy  is  tudhatnád!  Még  álmodni 
se  bír  arról  egy  lyány,  mi  az,  mikor  két  szerelmes  forró  kar 
átölel,  —  mikor  minden  gyönyörűsége  a  világnak  .  .  .  A  bol- 
dogságtól elfullad  a  szava,  észreveszi  a  leány  vergődéséit  meg- 
öleli. Bocsáss  meg,  édes  \  .  .  .  A  leány  elsírja  magát  és  ki- 
szalad, —  Krisztina  csudálkozva  néz  utána.  Kinn  kocsízörgés 
hallatszik.  Az  ajtó  felé  siet,  amelyen  belép  Kelemen.  Boldog  ujjon- 
gással szalad  a  karjába.  En  édes  uram! 

KILENCEDIK  JELENET. 

Krisztina,  Kelemen, 

KELEMEN   megöleli.  Hogy  van  Andriska? 
KRISZTINA    Semmi    baja,    hál'    Isten !    Csak    mindig 
apjaura  után  kérdez.  Sára  az  imént  fektette  le. 
KELEMEN   az  ágyasház  ajtaján  betekint,  aztán  bemegy. 
KRISZTINA    erőt  vesz  pillanatnyi  rosszkedvén,   az  ajtó- 
hoz   megy,    beszól,    suttogva :    Még    nem    alszik  ?    Szegény, 
nagyon    megszokta    már,    nem    tud    megnyugodni  az  édes- 
apja csókja  nélkül!  Kis  szünet.  Gyönyörködve  nézi  őket. 
KELEMEN  kijön,  gondosan  befüggönyözi  az  ajtót. 
KRISZTINA  kissé  durcásan:  Egy  szavad  sincs  hozzám, 
csak  a  gyerek  van  az  eszedben. 
KELEMEN   megöleli,  mosolyogva:  Virágom! 

KRISZTINA  Pedig  olyan  nyugtalan  voltam  már.  Azt 
hittem,  ma  se  jössz   haza. 

KELEMEN  a  karjában  tartja  még.  Hiszen  tudod,  még 
gondolkozni  se  tudok,  ha  nem  hallom  a  ruhád  suhogását... 
KRISZTINA  Nem  is  szabad,  hogy  igy  egyedül  hagyj 
éjszakára.  Csak  úgy  kergette  egymást  a  fejemben  a  sok 

rémes  gondolat  .  .  .  Mária  segits !  Mi  minden  jut  eszébe  az 
embernek,  ha  úgy  ébren   álmodik  .  .  . 

KELEMEN  a  beszéd  alatt  kibontakozott  az  öleléséből,  ön- 
tudatlanul az  asztalhoz  megy,  nézi  a  rajzot,  még  állva  javit 
rajta  valamit,  —  aztán  hirtelen  leül,  hozzáfog  és  már  csak 
annak  él. 

KRISZTINA  nézi  egy  pillanatra,  aztán  kissé  rosszkedvűen: 
Istenem,  —  még  este  is  ... !  Pihenned  is  kéne. 
KELEMEN   Majd  —  azután! 

KRISZTINA  Nem  élem  én  meg  azt!  Közben  a  tűzhely- 
nél meggyújtotta  a  fáklyát,  most  betűzi  a  falba,  majd  a  továb- 
biak alatt  behúzza  az  ablakfűggönyöket. 

Kis   szünet 

KRISZTINA    nézi,   ahogy    dolgozik,  —  kissé  sértődötten: 

Nem  is  dicsérted  meg  az  új  ruhám  ! 

KELEMEN   megnézi,  feláll.  Igaz,  —  bocsáss  meg,    édes ! 

Nagyon  szép! 

KRISZTINA    A  legszebb  szeretnék  lenni  melletted! 

KELEMEN   Azís  vagy,  —  a  legegyszerűbb  ruhádban  is ! 

A  művész  rajongásával  nézi  —  és  magához  ölelú 

KRISZTINA    Hízelkedő!  Kibontakozik  az  öleléséből  Az 

estebéd  után  nézek.    Indul,    majd  visszanéz,  —  Kelemen  már 

megint  ott  áll  a  munkája  mellett.  Nem  is  mondtad  még,  édes 

uram,  mi  tartóztatott  az  este? 

KELEMEN  munka  közben,  oda  se  néz.  Semmi  baj*  Már 
rendbehoztuk. 

KRISZTINA  látszik,  hogy  ez  a  kitérő  válasz  nem  elégi- 
tette  ki.  Az  ajtóhoz  megy,  onnan  szól  vissza:  Igaz,  Máté  biró 
ízent  át  az  imént*  írást  kapott  a  vajdától*  Nyílván  sietős 
a  munka.  <A  hangjából  némi  szándékosság  csendül  ki,  mintha  fel 
akarná  zaklatni  az  urát. 

KELEMEN  elkedvetlenedik,  —  erősen:  Ne  féljenek!  El- 
készülök vele  idejében! 

Krisztina  kimegy.  Kelemen  elgondolkozva  ül  le.  Rosszkedvűen 
csapja  az  asztalra  az  ónpálcíkát,  amivel  dolgozott.  Felkel, 
néhány  lépést  tesz,  aztán  ismét  leül,  dolgozik,  megint  abba- 
hagyja. 

KRISZTINA   visszajön.  Mi  bántja  az  én  jó  uramat? 
KELENEN    Semmi* 

KRISZTINA    Olyan  borús  az  ercád  .  *  ♦ 
KELEMEN   Csak  elgondolkoztam* 
KRISZTINA   Valami  baj  volt  odakinn? 
KELEMEN   Ej*  —  semmi!  Nem  azért! 
KRISZTINA  Nem  támadt  veszedelem  a  földomlásból? 
KELEMEN  meglepetten  néz  rá.  Nem.  Kis  szünet  után:  Ki- 
től hallottad? 

KRISZTINA  Öreg  Ijjasné  volt  itt.** 
KELENEN  indulattal:  Lám*  —  hogy  mindent  megszima- 
tolnak! Most  aztán  nyakamon  a  sok  kishitű!  Szünet.  Mit 
mondjak  majd  nekik?  Bizonygassam*  hogy  az  ilyen  mun- 
kánál mindig  akad  valami  előre  nem  látható  zavar*  ami 
késlelteti  a  dolgot?  Ej,  —  hagyjuk! 

KRISZTINA  aggódva  hallgatja.  En  inkább  az  embereid- 
től félek*  Mondják,  van  köztük  olyan:  éjszaka  lehordja, 
amit  nappal  rakott.  Azért  nem  halad  a  munka. 

KELEMEN  felindulva:  Ki  mondta  neked,  hogy  nem 
halad?!  Kissé  lecsillapodik*  Badarság!  Aztán  meg  kinek  is 
jutna  ilyen  gonosz  szándék  az  eszébe?  Mind  derék,  kipró- 
bált ember. 

KRISZTINA  Asszony  sose  tudna  ilyen  vakon  bízni. 
Nem  mondom,  ha  mindenik  olyan  lenne,  mint  Gergely!? 
De  itt  van  Ábrán !  O  bizton  nem  a  te  embered.  Nem  is 
értem,  miért  tartod  magad  mellett. 

KELEMEN  Nem  félek  tőle.  Jó  munkás,  az  első  embe- 
rem. Ismerem  én  a  fajtámat !  Bolondja  az  építésnek,  akár- 
csak magam.  Lehet,  hogy  nem  szeret,  de  a  váramat  annál 
jobban  ♦  ♦  . 

KRISZTINA  Én  meg  azt  hiszem,  hegy  azt  gyűlöli  a 
legádázabbul.  Hiszen  ha  te  nem  jössz  ide,  őt  bízza  meg  az 
építéssel  a  tanács.  De  még  ha  elpihent  volna  is  az  irigy- 
sége, van,  aki  újra  életre  szítsa  benne.  Az  anyja,  aki  már 
hetek  óta  ott  kódorog  a  vár  körül  ♦  .  . 

KELEMEN  Szegény  eszelős  asszony,  —  ki  tudja,  hová 
vetődött,  mióta  mint  boszorkányt  elüldözték  innen ! 
KRISZTINA  Már  többen  is  látták,  amint  éjféltáján 
kisurrant  valamelyik  bástya  árnyékából  —  és  megint  eltűnt, 
mint  a  cifraasszony.  Hiába  függ  feje  fölött  a  pallos,  nem 
bir  elszakadni  a  fiától.  Eddig  nem  mertem  szólni  neked, 
de  már  a  múltkor  ísf  —  ne  haragudj,  ha  ráemlékeztetlek,  — 
csak  ugy  reszket  belé  még  most  is  a  szívem,  —  mikor  az 
a  rettentő  dolog  történt  —  és  te  átkozódva  jöttél  haza,  — 
akkor  is  ott  látták  öreg  Abránnét.  Úgy  beszélték,  a  gara- 
boncásokkal  együtt  szállt  át  a  viharon,  —  aztán  lecsapott 
az  Ompoly-parton,  hogy  farkasfü  tejét  facsarja  korsóba  .  ♦  ♦ 
Azóta  mindig  arra  gondolok:  akkor  is  ő  rontotta  meg  a 
váradat .  .  . 

KELEMEN  Ej,  —  mit  árthat  az  én  köveimnek  egy  asz- 
szony  rontása  ? 

KRISZTINA   Még  az  ilyen  nagy  erejű  boszorkányé  se? 
KELEMEN   Azé  se.  Nem  hiszek  a  boszorkányokban. 
KRISZTINA   Még  ebben  se?  Hát  akkor  miért  sütötték 
vállára  a  templom    kulcsát  a  szebení  piacon,    miért  söprüz- 
ték  ki  minden  városból? 

KELEMEN  Mert  az  emberek  ostobák.  Ha  rajtuk  állna, 
engem  is  megvádolnának  bübájossággal,  mert  mást,  újat, 
szebbet  akarok  csinálni,  mint  amilyenhez  ők  tudnak.  Most 
is,  érzem,  mindenáron  belém  akarnak  akaszkodní!  Egyre 
nagyobb  szenvedéllyel:  Újra  kezdik  a  jajongást,  az  aggosko- 
dást  ♦  ♦  .  eh,  tudom  én  jól,  ki  áll  a  hátuk  mögött,  —  de 
nem  ismernek  még!  Amit  vállaltam:  vállaltam,  hiába  siet- 
tetnek, —  ha  meg  az  utamba  állnak  —  most  —  akkor .  ♦  ♦ ! 
Ökölbe  szorul  a  keze*  Hiszen  tudhatnák,  hogy  nekem  sincs 
más  vágyam,  mint  befejezni,  mindenáron,  minél  hamarább 
ezt  a  ♦  .  ♦  ♦ 

KRISZTINA  aggódó  gyöngédséggel:  Pedig  úgy  is  agyon- 
gyötör ez  a  túlhajtott  munka.  Pihenned  kellene.  Én  már 
sokszor  gondoltam  rá,  hogy  pár  napra  át  kéne  mennünk 
András  bátyámhoz,  Háromszékre  ♦  ♦  . 

KELEMEN  egészen  lecsillapodva:  Ugyan?  És  kiállna  itt 
a  helyembe? 

KRISZTINA  hévvel:  Akárki, —  arra  a  pár  napra, — hiszen 
kész  a  terved  ♦  ♦  .  A  polcra  mutat  Itt  ez  a  sok  irka-firka  ♦  ♦  ♦ 
Gergely  is  megtenné,  ő  minden  gondolatodat  előre  tudja. 
KELEMEN  De  nem  arra  való,  hogy  megálljon  az  élen. 
Senkire  se  bízhatom  a  magam  dolgát.  Nem  hagyom  el 
őket  még  egy  napra  se.  Éjszakára  se  kellene  hazajönnöm. 
Tegnap  éjjel  is  —   munkaközben  —  arra  gondoltam:  „így 

van  rendjén!  ha  rájulc  bízom,  ki  tudja,  hogy  végezték  volna 
be!"  Bár  ma  éjjelre  is  ott  maradtam  volna  közöttük,  egcsz 
úton  kinzott  a  ny ugtalanság,  —  szerettem  volna  visszafordulni  • . . 
aztán  mégis  csak  hazajöttem  —  és  most  is,  ha  a  rossz  érzé- 
semre hallgatnék,  —  rögtön  visszamennék  a  várhoz.  Igen, 
ott  kellene  maradnom  ilyenkor  is,  köztük,  —  a  munkám 
mellett. 

KRISZTINA  Hát  maradj  ott,  én  édes  uram,  ha  ez  meg- 
nyugtat. Majd  inkább  mi  leszünk  nálad  gyakortább  s  ha  szép 
idő  jár,  két-három  napig  is  ott  maradunk  melletted  Andris- 
kával. Ne  félj,  nem  ülünk  a  nyakadra,  —  elbújunk  a  sziklák 
közé,  —  fák  hűvösébe,  —  csak  délebédre  kerülünk  elő  — 
KELEMEN  Hogyne!  ♦ .  ♦  hisz  így  is  naphosszat  csak  rátok 
gondolok,  —  hát  még  ha  mindig  úgy  érezném,  hogy  a  köze- 
lemben vagytok  .♦ .!  Elkomolyodva:  Nem  is  képzeled,  Krisz- 
tinám, milyen  az  én  munkám  ♦  ♦  ♦  mennyire  lebírja  minden 
gondolatomat  ♦  .  ♦ ! 

KRISZTINA  Nekünk  nem  is  marad  semmi  se  belőle  ♦  ♦  ♦ 
No,  ne  haragudj,  hiszen  csak  azért  mondom,  mert  aggódom 
érted.  Nem  maradhatnál  te  ott,  egyedül.  Ki  viselné  gondod? 
Nem  neked  való  az  a  paraszti  élet  kinn  a  szabadban! 
KELEMEN  Nem-é?  Hát  mikor  a  kunok  ellen  mentem?! 
Legénymódra!  Kigyúl  a  szeme  a  régi  emlékektől.  Félesztendeíg 
tanyáztunk  a  csillagos  ég  alatt!  Micsoda  gyönyörű  élet  volt! 
Nappal  nyeregben,  éccaka  az  avar  közt  —  tábortűz  mellett.. ♦ 
KRISZTINA  Jaj,  de  visszasírja  férjem-uram  azt  a  boldog 
legénykorát!?  Pedig  mennyível  szebb  volt  annál  a  mi  tábo- 
rozásunk! Az  erdőkben,  a  kővágóknál,  mikor  együtt  jártunk 
hetekig,  mindig,  mindenüvé  együtt!  Soha,  egy  napra  el  nem 
váltunk.  Minden  követ  együtt  választottunk,  minden  szálfát 
együtt  jelöltünk  ki.  Hogy  dörgött  az  erdő  a  zuhanó  fenyőktől! 

KELEMEN   mind  növekvő  rajongással:  Én   is   csak  azért 
szeretem  úgy  a  köveimet,   a   szálfáimat,   az   írott   képeimet, 
mert  te  gyönyörködtél  bennük! 
KRISZTINA   Édes,  egyetlen  uram! 
KELEMEN    Szárnyra    kap   a    lelkem,   ha   ráemlékezem! 
Ahogy  te  szereted  a  munkám,  —  az  melegíti,  élteti  a  ked- 
vem!  A  te  szereteted   segití  formába   a  ktisza   vonalakat   a 
pergamenen,  az  ád  erőt,  bátorságot  nekem:  újat  merni,  újat 
akarni,  olyat,  amiben  senki  se  hitt  ♦  ♦  ♦ ! 
KRISZTINA  imádattal:  Amit  te  akarsz,  —  én  hatalmas 
uram  .  ♦  . ! 

KELEMEN  Krisztinám!  Megcsókolja;  megingathatatlan  nagy 
meggyőződéssel,  sehol  sem  patetikusan:  Ha  mindenki  elpártolna 
tőlem,  —  ha  egyszer  tán  még  a  magam  bízása  is  elhagyna,  — 
tudom,  hogy  te  akkor  is  rendületlen  hinnél  a  munkám  erejé- 
ben! De  ne  félj  ettől  ♦  ♦  ♦  ítéletnapig  fog  állani  a  váram  és 
ítéletnapig  nem  akad  még  egy  mestere! 
KRISZTINA  növekvő  rajongással  hallgatja;  de  most,  min- 
den egyébről  megfeledkezve,  boldogan,  egyszerűen  mondja:  Akkor 
aztán  sohase  mégy  el  tőlünk!  Itt  maradsz  mellettünk  — 
örökre!  Nagy  szenvedéllyel  megöleli. 


TIZEDIK  JELENET, 

Előbbiek,  Judit,  a  dajka,  majd  Ijjas  Máté* 

JUDIT  Jó  estét  bátyám!  Nem  késtünk  meg  az  estebéddel? 

A  falhoz,  egy  asztalkára  teszi  a  tálat,  Krisztina  maga  szolgálja 

ki  az  urát. 

KELEMEN   Annál  jobban  esik  majd-  Bort  tölt  Kis  szünet 

Eszik. 

DAJKA  besző!  balról.  Városbíró  uram  most  fordult  be  a 
tornácra* 

KELEMEN  feláll,  kissé  megdöbbenve  néz  Krisztinára.  A 
bíró  ?  ♦  ♦  ♦  Erőt  vesz  az  izgalmán.  Mondd,  hogy  kerüljön 
beljebb*  A  dajka  kiszalad. 

KRISZTINA  rémülten:  Meg  sohase  volt  nálunk!  Mit 
akar  tőled  —  Kelemen?! 

VÁROSBÍRÓ  /ón.   Adjon  Isten,  Kelemen   mester! 
KELEMEN  Hasonlóképen!  Nem  fognak   kezet. 
VÁROSBÍRÓ  Jó  estét  hugomasszonyéknak  ís!  Kelemen 
hellyel  kínálja,  ő  leül. 
JUDIT  Jó  estét! 
KRISZTINA  Jó  estét! 

VÁROSBÍRÓ    Kelemenhez:  Ne  zavartasd  magad! 
KELEMEN   leijl,  Krisztinához:   Tölts  egy   pohárral   Ijjas 
uramnak  is. 

KRISZTINA  lassan  közeledik,  tölt.  Tessék* 
VÁROSBÍRÓ  szinte  gyönyörködik  a  kínlódásában,  csak  most 
hárítja  el.  Köszönöm*  nem  úgy  jöttem.  Kis  szünet,  Krisztina 
a  polc  mellé  áll,  rakosgat,  aztán  hátul  megáll  és  figyel  a  beszélge- 
tésre. Judit  kimegy.  Bocsáss  meg.  hogy  ilyen  késő  órában  alkal- 
matlankodom* —  tudod,  hogy  nem  szívesen  zavarlak  meg  ben- 
neteket. De  az  urak  a  tanácsházba  kéretnek  és  jobb  szeretném* 
ha  előbb  magam  beszélek  veled  ♦  *  ♦  Már  éppen  készültem, 
hogy  befogatok  és  kimegyek  hozzád,  —  de  jobb,  hogy  itt- 
hon talállak,  —  tudom,  hogy  nem  szereted,  ha  munka  köz- 
ben háborgatnak. 

KELEMEN  nem  támadón:  Máskor  ís  megtetted* 
VÁROSBÍRÓ    Ne   hidd,  hogy  azért,  mert    nem   bízom 
benned  .  .  • 
KELEMEN  halk  gúnnyal:  Tudom*  De  azért   csodálatos: 

egy  kő  nem  mozdulhatott  meg  anélkül  a  falban,  hogy  te  ne 
tudtál  volna  róla*  Szinte  azt  kell  hinnem,  hogy  vigyázót 
állítottál  az  embereim  közé*  Mikor  a  vezérárbócfa  pallóstól 
rászakadt  a  nagyház  tetejére,  akkor  is  csak  te  lehettél,  aki 
a  tanácsot  ellenem  zúdítottad* 

VÁROSBÍRÓ  Tévedsz;  éppen  én  csillapítottam  le  őket* 
Mint  ahogy  most  is*  Azt  hiszed,  tennének  valamit  az  én 
akaratom  ellenére?  Azon  a  napon,  amikor  majd  én  ellened 
fordítom  őket,  bátran  le  is  teheted  a  mérőfát*  Hiszen  amíg 
én  nem  álltam  a  pártodra,  hiába  bizonyítgattad  nekik, 
milyen  jeles  a  terved*  Ezért  súlyos  a  felelősségem,  ma- 
gam okolnám  érte,  ha  valami  baj  lenne*  Nemcsak  mert  a 
város  vagyonán  nekem  kell  őrködnöm,  de  mert  ez  a  vár 
Déva  jövendő  sorsa  is* 

KELEMEN  Nemcsak  Déva,  egész  Hétvár,  tán  az  egész 
ország  jövendő  sorsa! 

VÁROSBÍRÓ  Én  megelégszem,  ha  Dévát  bíztositja*  De 
ehhez  olyan  vár  kell,  amelyik  fel  is  épül*  A  többi  csak 
hiábavaló  szóbeszéd* 

KELEMEN  Ezt  már  elintéztük,  mikor  az  építést  rám- 
biztátok. 

VÁROSBÍRÓ    De   a    határidőt    is    megszabtuk    akkor* 
Mered-e  tagadni,  hogy  —  jóllehet  a    kitűzött    időnek    több 
mint  fele  eltelt,  —  az  építés  alig   haladt  negyedéig?! 
KELEMEN    Akadályok    voltak,    amiket    most    már    le- 
bírtam. 

VÁROSBÍRÓ  Akadályok?  Értem,  hogy  így  nevezed 
a  tegnapi  földszakadást.  De  vájjon  az  öreg  torony  beomlá- 
sát  is  annak  mondod? 

KELEMEN  ökölbe  szorítja  a  kezét  Annak!  A  *viia  még 
csendesen  folyik. 

VÁROSBÍRÓ  Én  a  számításodban  keresem  a  hibát. 
Szünet*  Istenkísértés,  amit  mívelsz,  Kelemen.  En  nem  értek 
hozzá,  de  látom,  hogy  a  te  sovány,  magos  pilléreid  nem 
bírhatják  el  azokat  a  sohse  látott,  merész  formájú  iveket. 
Ábrán  terve  nem  ígért  annyit,  mint  a  tiéd,  de  amit  ígért,  az 
biztos.  A  szent  király  idejében  is  úgy  építtettek:  ami 
akkor  jó  volt,  most  se  lehet  rossz*  Még  nem  késő,  még 
változtathatsz  a  terveiden.  Hátha  elvétetted  a  számítást. 
KELEMEN  keményen:  Minden  marad  a  régiben.  Egy  kő 
helyét  meg  nem  változtatom. 

VÁROSBÍRÓ  csendes  gúnnyal:  Persze.  Hiszen  tudhattam 
volna,  hogy  a  te  nyakas  magosbatörésed  nem  győzi  meg  a  hig- 
gadt szó,  csak  maga  az  omló  fal.  Jó,  építs  tovább  a  magad 
módján.  De  a  határidőt  nem  tolhatod  a  végtelenbe.  A  beke- 
csébe nyúl.  írást  húz  elő.  Itt  a  vajda  levele,  olvashatod.  A 
bessenyők  már  Havasalföldet  pusztítják.  Kapolcs  íjjasaí  itt 
lesznek,  mire  az  első  hó  leesik. 

KELEMEN  ügyet  sem  <vet  az  írásra.  Tavaszig  semmi  ok 
a  félelemre* 

VÁROSBÍRÓ  De  Saul  vajda  a  király  udvarából  kapta 
a  hírt. 

KELEMEN  határozottan:  Én  meg  Havasalföldről  és  az 
bizonyosabb* 

VÁROSBÍRÓ  Á,  —  ehhez  is  te  tudsz  jobban?!  Nagyon 
gúnyosan:  Jó,  —  de  hátha  —  véletlenül  —  mégis  itt  lesznek 
az  őszre  Kapolcs  lovasai,  azt  hiszed,  a  te  fennhéjázásod 
megvéd  a  nyilaiktól? 

KELEMEN  csöndes,  fölényes  diadallal:  Erre  is  gondoltam, 
Ijjas  Máté*  A  vár  egyik  részén  úgy  állanak  a  bástyák,  hogy 
két  nap  alatt  felrakhatják  rá  az  ácsok  a  karfalat*  Az 
árkok  megásva,  csak  a  hidakat  kell  felvonnunk  a  kapukba 

—  és  mentve  van  a  város  minden  népe,  minden  marhá- 
jával* 

VÁROSBÍRÓ  nagy  meghökkenéssel,  az  eddigi  jóindulatot 
mutató  viselkedése  hirtelen  megváltozik,  ettől  kezdve  ingerült, 
megzavarodott,  támadó  lesz*  Úgy  ♦  ♦  ♦?!  Es  ♦  ♦  ♦  ezt  csak  most 
mondod? 

KELEMEN  Miért  dicsekedjék  az,  aki  biztos  a  maga 
dolgában?  Mindig  növekvő  izgalommal,  kigyúl  az  arca,  de 
nem  hangos*  Az  én  igazamat  teljesíti  majd  az  Idő  és  ha 
befejezem,  amibe  kezdtem,  akkor  Déva  falai  állani  fognak, 
mint  messzi  Keleten  az  a  híres  fal,  amelyik  egy  egész 
országot  körít?  Az  én  váram  lesz  kulcsa  ennek  az  ország- 
nak, ezernyi  hadak  gyülőhelye  és  ótalma,  nem  egy  kis 
város  féltett  dénáraínak  őrzője*  Akkor  jöhet  bessenyő,  kun, 
görög  áradat,  az  árból  magosra  nyúlik  ki  Déva  mozdulat- 
lan tornya!  ♦  ♦  ♦ 
VÁ  R  O  S  B  I R  Ó  gúnyos  dühvel  felkacag*  Jövőbelátó  próféta 

—  vigyázz!  —  Akit  az  ördög  vett  meg,  azt  magosba  csalja, 
hogy  magosból  essék! 

KELEMEN  Akkor  is  a  magam  tornyából  bukom,  olyan 
magosból,  ahonnan  még  senki! 

VÁ  R  O  S  B  I  RÓ  Beszél  már  az  ördög,  Kőmíves  Kelemen! 
De  hátha  nem  épül  fel  az  az  égbe  kapaszkodó  magos  torony, 

—  hátha  újra  beomlik? 

KELEMEN  Akkor  újra  nekifogok  —  és  ha  százszor  is  .  ♦  ♦ 
De   nem   félek*   Én    nem    csalódhatom    már.    Olyan    biztos, 
olyan  nyugodt  vagyok,  hogy  az  életemet  kötöm  hozzá! 
KRISZTINA  rémülten  közeledik,  látva,  hogy  Kelemen  milyen 
magánkívül  van*  Kelemen! 

KELEMEN  Igen*  Az  életemet*  A  tiédet.  Mindnyájunkét. 
De  állani  fog  Déva  vára! 

VÁROSBÍRÓ  csendes,  mérgező  gúnnyal:  Te  sem  vagy 
Isten,  te  is  tévedhetsz*  Nem  is  tanultad  írásokból  a  mester- 
séged és  ha  annyit  el  is  leshettél,  hogyan  építettek  a  régiek, 
ahhoz  nem  vagy  elég  tudós,  hogy  ujat  merészelj! 
KELEMEN  kitörve:  Megmutattad  hát  az  igazi  orcád? 
Látlak  már,  Ijjas  Máté,  akárhogy  is  takargatod  szép  sza- 
vakkal a  gondolatodat.  Sohase  bíztál  bennem,  és  csak  azért 
nem  állottál  nyíltan  az  utamba,  mert  azt  akartad,  hogy  bele- 
bukjam abba,  amit  vállaltam;  —  jól  tudtad,  hogy  ha  Déva 
vára  föl  nem  épül,  engem  is  eltemet  a  megindult  kő!  Törődnél 
te  vele,  ha  el  is  pusztulna  velem  együtt  az  egész  város,  csak 
összetörve  láthass,  hogy  aztán  alattomban  ♦  .  .  !  Krisztina 
mind  növekvő  rémülettel  közeledik;  már  egészen  köztük  áll, 
kissé  hátrább. 

VÁROSBÍRÓ  lecsillapodva,  méltóságos  indulattal:  Kelemen! 
Azt  hiszed,  nem  lenne  bátorságom  nyíltan  szembeszállani 
veled  —  élesen:  és  ha  megkívánnám,  a  mi  a  tied,  rabló  mód, 
szemtől-szembe  is  elragadni  tőled?  Ellenséged  —  az  vagyok, 
sohase  titkoltam,  de  lopók  módjára,  rejtett  arccal,  nem  támadok 
ellened!  Rettentő  dühvel:  Hát  mit  gondolsz,  ki  vagyok  én?! 
KELEMEN  kitörve:  így,  —  csak  szemtől-szembe,  —  ezt  már 
szeretem!  így  ismertelek  meg  a  harcok  viharában  is!  —  Majd 
meglátjuk,  mire  megyünk!  Soha  még  ilyen  erősen  nem 
állottam  a  helyemen! 

TIZENEGYEDIK  JELENET. 

Előbbiek,  Gergely,  kömivesek,  később  tanácsurak. 

GERGELY  fölszakttja  az  ajtót,  magából  kikelve  berohan, 
az  izgalomtól  elfulladtan  áll  a  küszöbön.  Utána  egy-két  pilla- 
nattal néhány  ugyanolyan  rémült  kömives  tolong  az  ajtóban;  ők 

nem  is  jönnek  előre,  —  a  jelenet  elején  még  csak  három,  később 
mind  a  tiz.  Kinn  egyre  erősbödő  moraj* 
KELEMEN  szünet  után:  Gergely!  Mi  történt? 
GERGELY   nem  bír  szólnú  Kelemen  .  .  .  Kelemen  ♦  ♦  . 
KELEMEN  Beszélj!  Közelebb  jön.  Ti  is?*,.  Mi  történt? 
GERGELY   Kelemen  ♦  •  ♦  a  vár  ♦  ♦  ♦  futva  jövünk  onnan  .  ♦  ♦ 
az  öreg  torony  ♦  ♦  . 

KRISZTINA  felsikolt  Az  Isten  irgalmazzon! 
GERGELY   Beomlott! 

KELEMEN  rettentő  felindulásban:  Hazudsz!  Szünet 
GERGELY  csendesebben:  Még  napszállta  előtt,  alig  hogy 
elmentél  ♦  ♦  .  öt  embert  eltemetett,  —  a  lezuhanó  kövek  elbo- 
rították a  belső  udvart,  —  iszonyú!  .  .  ♦  És  öt  ember  —  öt 
halott  —  kőztük  Ábrán  ♦  ♦  . 

KELEMEN  kitörve:  Ábrán?  Mit  keresett  ott?  Mi  dolga 
volt  az  öreg  toronynál?  Erőt  vesz  az  indulatán*  Megpróbáltátok 
a  mentést? 

GERGELY  Minden  hiába  volt!  Azokat  már  fel  nem 
támaszthatod! 

KELEMEN  Eh,  —  nem  az  embereket  ♦  .  ♦  !  Ott  kellett 
volna  maradnotok, —  hátha  azóta  újfent .  ♦  ♦  Szilárdabban:  Fog- 
jon be  Csépán,  —  a  nagy  szekeret  is,  —  megyünk  —  azonnal 
megyünk! 

VÁ  R  O  S  B  I R  Ó  diadalmasan:  Beszél  már  az  Isten,  —  hal- 
lod-e, Kelemen  mester? 

KELEMEN  dacosan,  nagy  erővel:  Az  Isten?!  Ő  oltotta 
belém  a  tervem  csíráját,  hát  akarnia  is  kell,  hogy  kinőjön, 
hogy  virágba  boruljon  és  gyümölcsöt  hozzon!  Neki  segí- 
tenie kell! 

KRISZTINA  felsikolt:  Kelemen! 
Előbb  is  hallatszott  elmosódva  a  tanácsurak  rémült  beszéde;  most 

bejönnek,  egyik  lassabban,  másik  határozottabban.  Zavaros,  ijedt, 
sopánkodó,  szemrehányó  hangok  kívülről  is.  Előbb  Kelemenhez, 
majd  a  biróhoz  futnak,  majdnem  egyszerre  beszélve,  szinte  meg- 
rohanják őket. 

TANÁCSURAK  !  Hallotlük  ! 

Most  mi  lesz  ? 


Rettenetes! 
\.  TANÁCS  ÚR   Keserves  nap  czl 

2.  TANÁCS  ÚR  Mindig  mondtuk,  de  te  nem  hallgattál 
az  okos  szóra! 

\.  TANÁCS  ÚR   És  most  oda  az  a  rengeteg  arany  .  .  .  ! 

3.  TANÁCS  ÚR  Minek  az  újmódi,  mikor  a  régi  inkább 
megteszi? 

4*  TANÁCS  ÚR  A  maga  bőrén  próbálkozzék  mindenki! 
f«  TANÁCS  ÚR  Az  én  szememnek  mindig  is  idegen  volt 
az  a  sok  hegyes  cifraság,  ami  ugy  lóg  a  levegőben,  mintha 
csak  a  felhők  tartanák! 

2*  TANÁCS  ÚR  Hiába  beszéltünk  akkor  is, —  magunk- 
fajta nem  ért  hozzá,  —  azt  mondogattátok.  Bíró  uram  is 
melléd  állt,  —  hát  gondoltuk,  jó  lesz  —  és  most  itt  a  baj  ♦  • . 

3.  TANÁCS  ÚR  Sose  lesz  ebből  a  várból  vár! 

4.  TANÁCS  ÚR  Mahónap  meg  itt  lesznek  a  besenyők! 
5-  TANÁCS  ÚR  Mit  tegyünk? 

KELEMEN    mozdulat  nélkül  állja  a  vihart    most  elfordul 

tőlük,  tnduL  Sietek,  urak  ♦  ♦  ♦ 

4.  TANÁCS  ÚR  ingerülten:  Ráérsz  még,  előbb  meg  kell 

beszélnünk  ♦  ♦  ♦  Már  a  biró  felé  fordul,  élénk  gesztussal:  A  vajda 

írását  tanácsülésen  kell  felolvasni! 

TÖBBEN  helyeselnek.    Igaz!    A  város  érdeke!    Meg  kell 

vitatni ! 

i.  TANÁCS  UR  Majd  eldöntjük:  folytassa-e  más  a 
munkát  .  .  ♦  ?  ! 

2.  TANACSUR  Vagy  akár  Kelemen  mester,  de  a  régi 
módin! 

VÁ  R  O  S  B  I R  Ó  szárazon,  méltósággal  leinti  őket,  azok  rögtön 
lecsillapodnak*  Békesség,  urak!  Majd  én  meggondolom*  A  vá- 
ros nyugalmáért  én  felelek. 

U  TANACSUR  csendesen,  morogva:  Csak  aztán  késő  ne 
legyen ! 

Kis  szünet,  amely  alatt  a  külső  zaj  egészen  megerősödött  Már 
a  jelenet  vége  felé  hallatszik  egy  üldöző  csapat  közeledő  lármája, 
kutyaugatás,  gyerekek,  asszonyok  visítása  stb.,  amely  most  mind 
érthetőbb  szövegű  tumultussá  erősödik.  Össze-vissza  ilyen  kiabá- 
lások hallatszanak: 

Fogjátok  meg! 

A  boszorkány ! 

Üssétek ! 

Tépjétek  össze ! 

Ábránné ! 

Hagyjátok  a  szegényt ! 

VÁROSBÍRÓ  az  ajtó  felé  lép.  Mi  történt? 

TIZENKETTEDIK  JELENET. 

Előbbiek,  Abránné,  nép. 

ÁBRÁNNÉ  szinte  beesik  az  ajtón,  a  küszöbön  összeroskad* 
Egy  csomó  különféle  alak  jelenik  meg  a  nyomában.  Ott  tolon- 
ganak az  ajtóban  és  kivül,  —  de  a  biró  botja  előtt  hirtelen  meg- 
hátrálnak. 

HANGOK  i   *U  a  b°szorkány* 
I   Tűzre  vele ! 

HANGOK 


EGY  ER'ÖSEBB  HANG  Ví^yok  ki! 
VÁROSBÍRÓ  eléjük  áll.  Csönd!  Takarodjatok  ki!  Egy- 
szerre  elhallgatnak,  visszahúzódnak,  kinn  lassabban  pihen  el  a 
zaj,  amely  ezalatt  egyre  hangzott.  Ábránné!  Hogy  merészeltél 
idejönni?  Nem  tudod,  minő  kínos  büntetés  vár  rád,  ha  be- 
teszed a  lábod  a   városba  ? 

ÁBRÁNNÉ  őrjöngő  kitöréssel:  Nem  bánom,  —  most  már 
engem  is  elpusztíthattok,  -  ha  őt  megöltétek,  —  az  én 
egyetlenemet!  .♦  •  Meghalt!  Meghalt!  Nem  bírják  kiásni, 
nem  engedi  a  kő,  Kelemenhez:  a  te  átkozott  köved!  Az  ő 
vérétől  píros  az  utad,  Kelemen;  az  ő  vérétől,  ami  a  lelke- 
den szárad  ♦  ♦  ♦  Jajgatva  leroskad  megint 

KELEMEN  Hallgass,  boldogtalan,  a  fiad  maga  kereste 
a  vesztét,  senki  se  küldte  oda  .  ♦  ♦ 

ÁBRÁNNÉ  sikoltozva:  Hazudsz!  ha  nem  is  küldted,  a 
gyűlöleted  hajtotta,  hogy  odamenjen !  Örülj  hát,  ujjongj ! 
Most  már  építheted  a  várad!  Vagy  kevés  az  ő  vére,  még 
több  is  kell  a  te  telhetetlen  köveidnek,  hogy  megnöveked- 
jenek?! Vigyázz,  az  a  kőkupac  most  már  szörnyű  szomjas, 
a  magad  vérére  is  sor  kerülhet!  Ledől  minden  tornyod,  ha 
nem  itatod  vérrel  a  köveit,  megroppannak  a  szálfák,  ha  nem 
lesznek  vértől  pirosak  ♦  .  ♦ 

KRISZTINA  iszonyodva  nézi  az  urát,  odarohan  hozzá,  meg- 
ragadja a  kezét  Édes,  —  édes  uram  !  ♦  ♦  ♦  Kelemen  nem  mozdul, 
Öklét  kínosan  összeszorítva  ált  Szörnyűség!  Megmondtam,  — 
ugy-e,  hogy  megmondtam!?  Hírtelen  Abránné  felé:  Te  mered 
vádolni  az  én  jó,  az  én  tiszta  uramat  ?  ♦  .  .  hiszen  te  babo- 
náztad meg  ezt  a  várat,  a  te  boszorkányságod  lazította  meg 
a  köveit,  hogy  leomoljanak!  Rontás  jár  a  nyomodban, 
amerre  mégy!  Mindenki  tudja:  magad  pusztítottad  el  az 
uradat  is,  —  te,  pokol  szemete,  —  boszorkány! 

KELEMEN    Hallgass,  Krisztina! 

KRISZTINA  nem  is  hallja.  De  igen,  —  ki  kell  monda- 
nom egyenesen,  —  régen  nyomja  már  a  lelkemet!  Mindig 
gyorsabb  tempóban,  magáról  megfeledkezve:  Nemes  tanácsurak, 
nyíltan  megvádolom  ezt  az  asszonyt!  Ördögi  praktikával 
megbabonázta  Déva  várát,  hogy  soha  föl  ne  épülhessen! 
KELEMEN  haragosan:  Krisztina ! 

ABRÁNNÉ  Csak  beszéljen !  Hiszen  igaza  van !  Igaz ! 
Igaz!  Rontás  van  a  váron,  minden  kövét  asszonyi  átok 
verte,  boszorkány  rontása*  De  az  a  boszorkány  —  nem  én 
vagyok ! 

KRISZTINA    Kicsoda  hát,  te  ártatlan  kóró? 
ÁBRÁNNÉ  Te  kérded,  Ótom  Krisztina?  Nem  félsz  ? 
KRISZTINA   Tőled,  eszeveszett? 

ÁBRÁNNÉ  diadalmasan:  Hát  a  te  véred  nem  tüzel  még, 
Kőmíves  Kelemen?!   Pedig  te  tudod  egyedül,  hogy  nem  a 
váradat  rontották  meg   igazában,  de  építője  karját,   építője 
eszét,  építője  szívét!  Mondjam-e  még,  ki  a  boszorkány? 
KRISZTINA  Hazudsz!  Hazudsz! 

KELEMEN  felindulva:  Tépjétek  ki  a  nyelvét  a  nyomo- 
rultnak ! 

ÁBRÁNNÉ  A  nagy  Isten  szentháromságára,  nem  hazu- 
dok! Krisztina  asszony  babonázta  meg  Kelemen  mestert, 
hogy  elvétse  a  számítást,  hogy  ne  lássa  a  hajtást.  Azért 
omlik  össze  Déva  vára,  azért  nem  lesz  készen  ítéletnapig 
se !  ♦  ♦  ♦  A  megdöbbenés  kis  szünete. 

KELEMEN  szünet  után,  kitörve:  Eltaposlak  te,  sátán  csat- 
lósa, te! 

VÁROSBÍRÓ    méltósággal:  Kőmíves   Kelemen!    Csend. 
Törvény  ítél,  nem  te! 
KELEMEN  Máté,  te  is.-.? 

VÁROSBÍRÓ    szünet    után:    Ez    az    asszony      -   igazat 
mondott!  Nagy  megdöbbenés. 
KELEMEN    Ijjas  Máté! 

VÁROSBÍRÓ  Mered-e  tagadni,  Kelemen,  hogy  amióta 
Ótom  Krisztina  a  feleséged,  nem  tudsz  úgy  épitení,  mint 
azelőtt  ? 

KELÉ  MEN  Kicsoda?  Én,  az  első  mester  egész  Hétváron? 
VÁROSBÍRÓ  Te,  aki  az  első  mester  voltál,  mert  mióta 
az  asszonyod  karja  ölel,  azóta  nem  vagy  az! 
KRISZTINA  Máté!  Ide  juttatott  a  gyűlöleted? 
VÁ  R  O  S  B  I R  Ó  Nemcsak  én  mondom  * . .  Ez  az  asszony 
őrjöngő  dühében  csak  annak  adott  hangot,  amiről  már  az 
egész  város  suttog*  Megrontott  a  feleséged,  —  nem  boszor- 
kánysággal, —  csak  mindennapos  asszonyi  rontással,  csókos 
szerelemmel*  Puhává  tette  a  szíved,  megőrölte  minden  gon- 
dolatodat* Miért  jár  ki  asszonyod  mindennap  a  várhoz, 
miért  hagyod  magad  nap-nap  után  felibe  a  munkát?  De 
nemcsak  te,  hanem  az  embereid  is*  Ök  se  különbek  nálad* 
Az  ő  karjuk  is  asszony  ölelésétől  fáradt*  Ezért  nem  lehet 
soha  a  te  váradból  vár,  Kőmíves  Kelemen!  Majdnem  egy- 
szerre, növekvő  gyorsasággal: 

Igaza  van  Máté  birónak! 
Micsoda  mester  az,  aki  nem   lakik 
a  munkája  mellett? 
Miért    siettek    haza    minden    nap- 
nyugtán ? 

KELEMEN  felindultan;  a  szava  egyszerre  elvágja  az  ő 
szemrehányásaikat  Hallgassatok,  az  én  asszonyomnak  semmi 
dolga  veletek*  Magam  ügye,  magam  baja,  —  amit  vállal- 
tam, azért  felelek!  Szünet  Hiszen  értem  én:  nektek  a  vá- 
ratok kell  mindenáron  és   oktalan  félelmetekben  nem  átal- 

játok  kikezdeni  ezért  a  tűzhelyem  jussát  se:  —  a  lelketek 
rajta!  De  pirulnom  kellene,  ha  vitába  elegyednék  a  gyá- 
vákkal! Azt  akarom,  hogy  örökre  némuljon  cl  a  kételke- 
dés suttogó,  fullánkos  nyelve,  hogy  ne  nézzetek  sanda  gyű- 
lölködéssel a  váram  félig  kész  falaira!  Azért  halljátok:  nem 
térek  vissza  addig  a  tűzhelyemhez,  amig  be  nem  fejeztem 
a  munkát,  amit  rám  bíztatok;  ez  a  város  nem  lát  addig, 
amig  Déva  várában  az  utolsó  kő  is  mozdulatlanul  nem  áll 
a  helyén.  Se  engem,  se  titeket !  A  kőmívesek  felé:  Ezt  foga- 
dom és  parancsolom!  Egy  óra  múlva  indulunk*  Krisztina 
ijedt  mozdulatára:  Ne  szólj,  Krisztinám*  így  akarom*  Rakasd 
szekérre  a  meleg  ruhákat,  az  élelmet,  minden  szükséges 
holmimat*  Menj! 

KRISZTINA  kis  szünet  után  —  megadással:  Ahogy  pa- 
rancsolod. Elmegy*  Szünet 

VA  R  O  S  B  I R  Ó  felcsattanó  gúnnyal:  Szédítő  vagy  Kelemen, 
mint  egy  óriás,  égbetőrőn  nagy!  Porba  zúztál,  megsemmisí- 
tettél; —  menjünk  innen,  jó  urak,  szégyenkezve  kíshítüsé- 
günkért  —  és  ezentúl  csak  szent  bizakodással  gondoljunk 
mi  bátorságunk  egyetlen  őrizőjére!  Kitörő  erővel:  Ej,  —  ne 
játsszunk  álorcás  játékot,  Kőmíves  Kelemen!  Asszonyod  fehér 
karja  elől  hiába  menekülsz  a  köveid  közé,  ott  is  megtalál 
szerelmes  csókja,  amitől  megszédül  a  fejed  ♦  ♦  ♦ 
KELEMEN  Hasztalan  pazarolod  a  nyilaid  mérgét,  Máté 
bíró,  engem  meg  nem  ingathat  a  csúfolódásod!  Én  nem  ke- 
resek kibúvó  ajtót*  Azt  mondod,  asszony  fehér  karja  dönti 
le  a  falat,  amit  a  mi  erős  kezűnk  rakott*  Lehet  *  *  *  Meg- 
lehet* Jaj,  ha  igazad  van!  *  *  • 
VÁROSBÍRÓ  Inogsz  már,  Kelemen?! 
KELEMEN  kíegyensedik.  Ki  mondja  azt?  Halld  hát  a 
szómat:     vállalom     a     vádadat    és    magam    ítélek    benne* 

Asszony   többe   nem  jön  ki  a  várhoz,  amíg:  fel   nem   épült 
és  mi  se  jövünk  haza  addig! 

GERGELY  iszonyú  felindulással  kiválik  a  kőmívesek  cso- 
portjából. Kelemen,  eszeden   vagy? 

KELEMEN  Hallgass!  Az  történik,  amit  én  akarok.  És 
én  így  akarom* 

VÁ  R  O  S  B  I  R  Ó  Nagyon  sokat  mersz,  Kőmíves  Kelemen ! 
KELEMEN  Mindent,  —  még  azt  is,  hogy  a  sorsomat 
a  te  kezedbe  tegyem,  ha  kell!  Engem  még  az  se  rettent 
vissza,  hogy  a  te  őrizetedre  kell  bíznom  azokat,  akiket  leg- 
jobban szeretek*  Parancsold  meg,  hogy  senki  asszony  ne 
hagyhassa  el  addig  a  váiost,  amig  Déva  vára  fel  nincs  építve. 
Csukasd  be  a  kapukat,  állíts  eléje  vigyázókat,  hogy  senki 
meg  ne  szeghesse  parancsod*  És  hirdesd  ki  azt  is,  hogy 
azok  közül,  akik  a  vár  kövét  rakják,  nem  jön  le  senki  addig 
a  városba,  amíg  zászló  nem  leng  Déva  vára  tornyán.  Én 
megállom! 

VÁROSBÍRÓ  Nagy  szót  mondtál,  Kőmíves  Kelemen! 
Lemondasz  Ótom  Krisztináról? 
KELEMEN  Magyarul  szólottam,  megérthetted. 
VÁ  R  O  S  B  I  R  Ó  Értem ;  —  magad  is  érzed,  hogy  igy  soha- 
se épült  volna  fel  a  várad*  Nem  bánom,  megtehetem,  ha 
ilyen  makacsul  kívánod*  De  nem,  —  mégse,  —  lehetetlen! 
Te  még  csak  elviselnéd  valahogy,  —  neked  más  is  mele- 
gíti a  szívedet,  —  de  az  embereid  *  *  .  tőlük  nem  kívánhatsz 
ilyet,  —  hagyjuk  inkább  ♦  ♦  ♦ 

KELEMEN  Ne  sajnáld  őket*  Akik  én  velem  szállnak 
harcba,  azok  nem  hagynak  cserben  soha!  A  kőmtvesekhez: 
Hozzám  fűz  a  kötéstek,  bajtársak,  de  most  változik  a  fel- 
tétele: mindenki  elhagyhat,  aki  azt  hiszi,  hogy  Máté  bíró- 
nak igaza  van,  —  aki  ugy  érzi,  hogy  megvénhedt  a  szíve 

és  nem  tud  száz  napra  lemondani  az  asszonya  csókjáról! 
Háború  a  mi  munkánk,  —  nem  pulyák  játéka,  —  háború 
a  kövekkel,  amelyek  csak  akkor  alázkodnak  meg,  ha  meg- 
ismerik az  urukat*  Csatára  szállunk  most  is,  emberek,  mint 
egykor  a  kunok  ellen,  nagy,  kemény  küzdelemre;  —  van-e, 
aki  nem  hagyja  ott  jó  szívvel  puha  ágyát,  —  meleg  ott- 
honát?! Senki  se  jöjjön  ki  velem  a  várhoz,  aki  azt  hiszi, 
hogy  jobban  hiányzik  majd  neki  az  asszonya  csókja,  mint 
én  nekem!  Szóljatok,  mindnyájatokat  felszabadítalak,  ha  kell! 
ŐRLÖC  előlép*  Halálig  veled  vagyunk! 
KŐMIVESEK  Veled  maradunk,  Kelemen  mester!  Es- 
küszünk! 

O  R  L  Ö  C    Ugy  segítsen  bennünket  az  Isten ! 
MIND    Ugy  segítsen! 

KELEMEN  Köszönöm,  hogy  nem  hagytátok  hazugság- 
ban  az  én  bennetek  bízó  nagy  hitemet*  Orcg  Orlőc,  ennek 
a  becsületes  kéznek  a  szorítása  sziklánál  keményebbre  edzi 
a  lelkemet*  Most  már  nem  tántorít  el  semmi,  senki*  Ha  a 
karom  lázad  ellenem:  leüttettem,  —  ha  a  vérem:  kieresztem, 
de  állani  fog  Déva  vára,  mert  akarom,  én  akarom!  Mire 
századszor  bukik  le  a  nap  a  Bükkös  mögött,  annak  felhőbe 
nyúló  tornyán  akadjon  meg  sugara*  Engem  még  nem  látott 
csüggedni  senki,  titeket  se  lásson*  Kezet  rá  emberek !  Kezet 
fog  velük* 

VÁROSBÍRÓ  szünet  után:  Akkor  hát  Isten  áldjon,  Ke- 
lemen! 

KELEMEN    Isten  áldjon!  A  Utó  az  ajtónál  visszafordul. 
VÁROSBÍRÓ    Ha    mégis,   —   meggondolnád,    —    még 
ma    este,   —  csak  ízenj    át,   még   változtathatunk  a   sorján. 
KELMÉN    Már  meggondoltam! 
ÁBRÁNNÉ  a  tömegből,  hátul  Nem  izensz  te  már  senki- 

nck,  Kelemen  kőmíves!  Elért  már  az  átok,  rohansz  a  vesz- 
tedbe! 

VÁROSBÍRÓ  Kitakarodj  a  városból,  boszorkány!  Kö- 
szönd a  sorsodnak,  hogy  elrabolta  a  fiad,  —  különben  betel- 
jesedett volna  rajtad  az  ítélet!  De  ha  az  éjfél  itt  ér  a  hatá- 
ron belül,  nem  lesz  hozzád  kegyelmes  a  törvény!  Ábránnét 
kituszkolják.  Menjünk  urak.  Jó  éjszakát!  Elmegy* 
TA  NACSURAK  a  bíró  után  elmennek.  Jó  éjszakát ! 

TIZENHARMADIK  JELENET. 

Kelemenf  Gergely,  kömívesek. 

KELEMEN  nem  válaszol  a  köszönésre,  komor,  mozdulatlan. 
Elgondolkozva  áll. 

tt  rr 

ORLOC  szünet  után,  csendesen:  Hát  elmegyünk  haza  bú- 
csúzni* 
KELEMEN  tompán:  Menjetek. 

TT  rr 

ORLOC  kissé  együgyű  tehetetlenséggel:  Hát  menjünk  ♦  ♦  . 
A  kőmivesek  indulnak. 

G  E  R  G  E  L Y  eddig  különvált,  most  hirtelen  előlép  rettentő  izga- 
lommal: Ne  még!.  ♦  ♦  Kelemenhez  szalad.  Uram,  parancsolóm  .  ♦  ♦ 
Az  ö  beszédei  suttogok. 
KELEMEN  fenyegetőzni  Gergely! 

GERGELY  Nem  bánom,  ha...  te  tudod,  hogy  én  a 
kínpadra  is  követnélek  ♦  ♦  ♦  nekem  senkim  sincs  ♦ .  ♦  de  nekik,  — 
lehetetlent  kívánsz  tőlük  .  ♦  . 

KELEMEN  Az  ő  terhük  sem  súlyosabb,  mint  az  enyém. 
G  E  R  G  E  L Y  súgva :  Hisz  éppen  azért .  ♦ .  Krisztina  asszony  ♦ . . 
KELEMEN  Hallgass!  Engem  nem  állíthat  meg  gyönge 
indulat!  Menjetek.  Itt  találkozunk,  —  nálam.  Még  az  éjjel 
indulunk.  Mindnyájunknak  egy  a  vágya:  munkára  hajtani 

a  két  karunkat,  —  annál  hamarább  telik  cl  a  kötelesség 
hosszú  ideje. 

KŐMIVESEK  elmennek. 

GERGELY  utánuk;  csöndesen:  Hamarabb  ♦  ♦  ♦ !?  Sose  telik 
el,  —  soha!  Visszanéz.  Szegfény  Krisztina!  0  is  elmegy. 
Szünet. 

KELEMEN  egyedül  marad.  Utánuk  néz.  A  diadal  ke- 
meny,  dacos  gesztusa,  mintha  egy  világgal  is  szembe  merne 
szállni f  fejezi  be  a  jelenetet.  Aztán  lehanyatlik  a  karja,  elgon- 
dolkozva, fáradtén  ül  a  karosszékbe,  a  másik  ajtó  felé  néz, 
amerre  Krisztina  elment.  Maga  elé  meredj  hosszan,  mozdulatlan. 

Szünet. 

TIZENNEGYEDIK  JELENET. 

Kelemen,  Krisztina. 

KRISZTINA  jön,  útra  készen  öltözve.  Megvagyunk,  édes, 
már  rakják  a  szekereket. 

KELEMEN  egész  lelkében  megrendülve  nézú  Felöltöztél?... 
KRISZTINA  Elkisérlek,  —  ha  akarod.  így,  éjszaka,  meg- 
gyötörten, felhevülve,  nem  bocsáthatlak  egyedül. 
KELEMEN  szünet  után,  tompán:  Nem  jöhetsz  velem. 
KRISZTINA    Pedig  álmos  se  vagyok,   —  a  gyerek  is 
alszik,  mint  a  tej  —  és  reggel,  mire  fölébred,  már  ott  ülhetnék 
az  ágya  szélén  .  . . 
KELEMEN    Nem  lehet. 

KRISZTINA  engedelmesen,  egész  egyszerűen:  Jó,  édes 
uram,  hát  itthon  maradok,  ha  nem  akarod.  Jobb  is,  legalább 
semmi  sem  fog  hiányozni  a  holmiból,  —  szeretném,  ha  minden 
kedvedre  lenne  ott  is,  ha  már  rászántad  magad  erre  a  ♦  .  . 
Elvágja    a   szemrehányást,    látwa    Kelemen    komor    arcát.    Jaj, 

bocsáss  meg!  Az  orcád  olyan  sötét,  mint  a  viharos  ég.  Sze- 
gény jó  uram,  nagyon  a  szívedre  vetted,  —  minek?  Az  a 
bolond  asszony!  Hidd  el,  még  sajnálom  is,  —  ha  elgondolom: 
a  fiát  vesztette  el.  —  Szörnyűség!  Csuda-e,  ha  megzavarta 
az  eszét?!  Mennyi  bolondot  beszélt  és  hogy  kapott  rajta  az 
a  sok  féleszű!  Megbántottak,  ugy-e?  Az  utálatosak!  És  most 
a  fejed  fáj.  Talán  itthon  maradhatnál  még  ma  ej  jel  ♦  .  ♦ 
KELEMEN    Mennem  kell. 

KRISZTINA   kissé   elkedvetlenedik.  Hogy  minél    hama- 
rább elkezdhesd,  már  éjszaka,  —  hát  csak  menj!  Ha  ti,  fér- 
fiak, valamit  a  fejetekbe  vesztek  ♦  ♦  ♦ !  —  Megvárod  a  többie- 
ket? Velük  mégy? 
KELEMEN  Velük. 

KRISZTINA  "vidáman,  kissé  csúfolódik  is*  Akkor  még 
jóidéig  várhatsz,  azoknak  nem  olyan  sürgős,  mint  neked. 
Kívíhetem  délre  a  kis  Andrist?  .  ♦  .  Hogy  örülne  a  gyerek! 
KELEMEN  Nem  lehet. 

KRISZTINA  egészen  elkedvetlenedve:  Félsz,  hogy  meg- 
zavar ő  is,  mint  ahogy  én  .  ♦  ♦  ?  Durcásan,  de  azért  nem  rossz- 
kedvűen. Jó,  hát  majd  magam  viszem  ki  az  ebédet  és  én  is  rögtön 
hazajövök.  En  utánam  ne  kiabálja  a  világ,  hogy  ellopom  az 
én  uram  drága  idejét.  Mindig  lelkesebben:  Pedig  mit  törődnék 
cn  a  világgal,  ha  látnám,  hogy  neked  nem  vagyok  terhedre ! 
Oh  Istenem,  ha  ugy  rendelnéd,  hogy  most  rögtön  fölüljek 
a  kocsira,  az  én  uram  mellé,  és  el  ne  váljak  tőle  egy  pilla- 
natra se,  amíg  készen  nincs  a  munkája  —  és  aztán  se, 
soha  többé,  ó  milyen  boldog  lennék,  —  milyen  serényen 
nőne  magosba  az  a  vár,  ha  az  én  szerető  pillantásom  simo- 
gatná, erősítené  a  falát!  •  .  . 

KELEMEN  magához  öleli  vad  szenvedéllyel,  iszonyúan 
kinlódik,  nem  tud  szólni,  —  lassan  eltolja  magáíóL  Krisztinám  ♦  ♦ . 

KRISZTINA  De  nem  lehet,  belenyugszom  ♦♦  ♦  Szentebb 
a  te  dolgod,  elvon  tőlem*  Rosszul  van  így,  de  nem  panasz- 
kodom ellene.  Hiszen  büszkének  kell  lennem  az  én  hatal- 
mas uramra,  —  gyönyörködnöm  kell  a  vágyaiban,  ha  már 
ki  nem  űzhetem  a  szívéből  őket.  Rajongássál:  És  én  részese 
ís  akarok  lenni  a  munkádnak,  a  magam  gyönge  erejével, — 
akarom,  hogy  magasabbra  merjek  nézni,  mint  egy  tétova 
asszony,  —  le  akarok  mondani  minden  más  örömről,  hogy 
majdan  koszorús  fővel  láthassam  az  én  egyetlen,  jó  hites 
uramat!  Szenvedélyesen  megöleli. 

KELEMEN  az  asszony  beszéde  alatt  lassan  felállt,  kínja 
eltűnt  meggyötört  lelkéből,  ujjongó  boldogságnak  adva  helyet 
I%Yt  —  *gy>  —  köszönöm,  Krisztinám!*..  Hálásan  csókolja. 
Most  újra  élek,  ismét  hiszek  magamban  !  Hogy  ís  lehet  félős 
az,  akinek  ilyen  kísérője  van  az  élete  utján,  mint  nekem?! 
Édes  Krisztinám!  —  Hála  Neki,  aki  éppen  most,  a  legsú- 
lyosabb percemben  adta  az  ajkadra  ezt  a  vallomást!  Ujjongva: 
Most  már  nem  reszket  a  lábam,  —  valóság  lesz  a  felhőtjáró 
gondolat,  —  a  leglehetetlenebb  lépést  is  bátran  merészlem  .  ♦  ♦ 
te  az  enyém  maradsz,  még  ha  sohase  látnánk  ís  egymást 
többé! .  ♦  ♦ 

KRISZTINA   mindig  nagyobb  borzalommal  nézi,  most  fel- 
sikolt Kelemen!  Jaj!  Irtózat! 
KELEMEN  karjába  kapja.  Krisztina! 
KRISZTINA    mír   magához    tért  pillanatnyi   megszédűlé- 
séböl,    nagy   szenvedéllyel    magához   öleli   az   urát   —   és  ka- 
cagva összevissza  csókolja.  Bocsáss  meg,  édes  uram,  bocsáss 
meg,  —  hogy  ilyen  gondolat,  —  hogy  ilyesmi  az   eszembe 
juthatott . . .  hogy  te  engem  ♦ .  ♦  Kacag.  Milyen  ostobaság,  — 
Istenem! 
KELEMEN    Krisztina  — 

KRISZTINA  irtózattal  nez  ra. 

KELEMEN   nagy  szünet  után:  Meg:  kell  lenni  .  .  . 
KRISZTINA    Minek?...  Minek  kell  meglenni?  Szünet; 
felsikolt:  Ah!  Nem  birod  kimondani,  olyan  rettenetes!   Meg- 
kövülten: Minek  kell?  .  ♦  .  Hangtalanul:  Minek  .  .  .  ? 
KELEMEN    Meg  fogod  érteni,  ha  .  .  . 
KRISZTINA  gépiesen  ismétli.  Minek  kell  .  .  .  ? 
KELEMEN    El    kell   válnunk  .  .  .    A  tempó   mind  viharo- 
sabb lesz. 

KRISZTINA   mintha  megőrült  volna.  Soha!  Soha! 
KELEMEN    Csak  kis  időre  .  .  . 

KRISZTINA  egész  vad  kitöréssel:  Soha!  Nincs  olyan 
kegyetlen  Isten,  aki  rákényszeríthetne,  hogy  egy  napig  is 
nélküled  éljek! 

KELEMEN    Ne  káromold  az  Istent,  Krisztina! 
KRISZTINA  Soha!  Soha! 

KELEMEN    Hallottad,   el   kell   mennem.   Kötelességem. 
KRISZTINA  vadul:  Az  enyém  az,  hogy  veled   mehes- 
sek egy  életen  át.  Ki  mer  visszatartani?! 
KELEMEN    Hiszen    csak  néhány  hét   az   egész    és   mire 
fölépül  a  vár  ♦  ♦  ♦ 

KRISZTINA  borzalmas  megdöbbenéssel,  minden  szót  ta- 
golva: Kelemen!?  Amíg  fölépül  a  vár?!  És  én  addig  ne 
lássalak  téged  ?  Kétségbeesett  kitöréssel:  Jaj !  Megálmodtam, 
beteljesedett*  Sose  épül  föl  a  várad,  —  sose  látlak  már 
téged,  Kelemen,  ha  most  elmégy,  soha!  Zokogva  leroskad. 
KELEMEN  mellé  ül,  simogatja,  dédelgeti.  Krisztinám,  édes 
feleségem,  hiszen  te  mindig  engedelmes,  jó  párom  voltál, 
hittél  a  szavamnak,  biztál  bennem*  Hidd  el,  mire  század- 
szor alkonyodik,  mindnyájan  együtt  leszünk  a  várban! 
KRISZTINA  zokog.  Te  élve  és  én  eltemetve. 

KELEMEN    haragosam  Ej,  a  keservit,  megőrjítesz  ezek- 
kel a  rémképekkel!  Urad  vagyok:  parancsolom,  végy  erőt 
a  gyengeségeden  és  ne  gyöngítsd  meg  az  én  erőmet,  amely- 
lyel  magam  akarom  sziklába  vágni  a  magam  útját* 
KRISZTINA   Az  én  hideg  síromat ♦  ♦  ♦ 
KELEMEN    Ne   gyötörj,   Krisztina*   Tudod,   hogy    csak 
érted  élek.  Örök,  olthatatlan  vággyal  szeret  a  testem,  a  lel- 
kem. Nem  tudtam   eddig   elszakadni  tőled.   Bűn   volt.   Már 
régen  éreztem.  Bűn  a  munkám  ellen  .  .  ♦ 
KRISZTINA    indulatosan:    Igen,    —   mert    csak    annak 
élsz,  —  a  köveidnek,  —  mindig  is  jobb  szeretted  őket,  mint 
engem,  —  most  is  ők  állanak  közöttünk,  —  oh,  hogy  gyű- 
lölöm őket . .  • ! 

KELEMEN  megrendülve:    Nem    igaz,  Krisztina  —    nem 
igaz! 

KRISZTINA  egyre  fokozódó  extázisban :  De  igaz  .  ♦  . 
igaz!  Úgy  is  tudod  .  .  .  hát  tudd  is  meg  igazán:  igen,  én 
állok  itt  közötted  és  a  várad  kőzött  ...  és  nincs  más  vágyam, 
mint  hogy  elválasszalak  tőle!  Igenis,  —  az  utadba  állok,  — 
taposs  el,  fuss  a  köveidhez,  —  gázolj  végig  rajtam,  —  tömd  be 
a  füleidet,  hogy  ne  halljad  a  kiáltásom,  —  rohanj  a  te  átkozott 
álmaid  után,  —  mit  akarsz  még  tőlem?  —  Hiszen  már  válasz- 
tottál! —  a  hitvány  köveidet  választottad,  —  a  tornyaidat!  — 
Oh,  hogy  útálom,  gyűlölöm  őket,  —  ha  erőm  lenne,  a  magam 
kézével  döntögetném  halomra,  —  mind,  —  mind,  —  ezeket 
a  rongyokat  is  —  felkap  egy  pergament,  szinte  öntudatlan 
kettéhasitjaf  s  elejti,  —  így,  —  megölném  őket,  —  a  torkukat 
szorítanám,  hogy  beléjök  fulladjon  az  ördög  lelke,  —  aki 
elrabolt  tőlem,  —  aki  örökre  elválasztott  tőlem  .  .  . 
KELEMEN  rémült  megdöbbenéssel  mered  rá,  hirtelen  meg- 
torpan, ökölbe  szorul  a  keze,  szinte  rárohan,  hogy   összezúzza, 

aztán,  mint  a  halálos  sebet  kapott  vad,  felordít:  Krisztina! . .  . 
Szünet  után,  elfulladt  Uhegéssel:  Mi  volt  ez?...  Nem  lehet! 
ő  —  az  én  asszonyom!  Krisztina  az  extázisból  felrebbenve, 
borzadva  nézi,  mit  tett,  —  most  csöndes,  halk  zokogásban  tőr  ki. 
Teremtő  Isten!  De  hát  mi  ez?...  Hazugság!  Nem  lehet 
igaz,  —  te  nem  gyűlölheted  az  én  munkám?!  Oh,  ennyire 
nem  csalódhattam !  Ahogy  a  pergamenjeimet  nézted,  a 
köveimet,  a  szerszámaimat,  —  megragadja  az  asszony  karjai, 
mondd  hát,  kényszeritelek,  —  mondd,  hogy  nem  igaz,  — 
szereted,  szeretsz   mindent,  ami   engem    ezekhez  köt!    A 

pergamenre  mutat 

KRISZTINA  szenvedélyesen :  Bennük  is  csak  téged, 
—  mert  a  te  kezed  simítását  éreztem  rajtuk,  —  a  te  pillan- 
tásod melegét;  —  mert  a  te  lelked  sugárzott  ki  belőlük!  De 
ez  is  csak  titkos,  olthatatlan  gyűlölet  volt,  —  halálos  félté- 
kenység, —  pedig  akkor  még  nem  is  eszméltem  rá,  hogy 
egyszer  majd  ezek  rabolnak  el  tőlem!  ♦  ♦  • 
KELEMEN  szünet  után;  rettentő  csalódás  levertségével: 
Krisztina!  Nem  ismerek  reád*  Hét  esztendeig  éltél  velem 
és  hazug  volt  minden  gondolatod,  ami  szerelmesen  fűződött 
az  enyémhez?  Rettentő!  Igaza  lenne  Máté  bírónak?  Mikor 
öleltél,  a  karod  birokra  kelt  az  akaratommal,  amely  ma- 
gosba tört,  —  mikor  csókoltál,  bűvös  igézettel  akartál  eltán- 
torítani az  álmaimtól?!  Nem,  nem  lehet!  Ekkorát  nem 
tévedhettem!  Nem  hiszek  a  szódnak,  Krisztina!  A  fájdalom 
hazuggá  tette  tiszta  ajkadat* 

KRISZTINA  rajongva:  Szidj,  verj,  átkozz,  —  csak  hall- 
jam a  hangodat  .  .  ♦  csak  érezzem,  hogy  még  mellettem 
vagy  ♦.♦  Őrjöngve  öleli  magához*  Jaj!  Még  itt  van  a  fejed,  — 
forró,  lihegő  melled  az  enyémen,  —  nézz  rám,  Kelemen,  — 
ölelj  meg,  —  csókolj,  —  csak  ma  még,  —  ma  utoljára,  — 

hiszen  nem  szíz  napra,  örökre  mégy  el  tőlem!  Kelemen, 
én  nagy  uram!  Nézd,  hogy  vonaglik  előtted  a  testem,  —  a 
tiéd,  —  a  tiéd  őrökre,  —  nézd,  a  két  karom  két  fehér  kígyó, 

—  forrón  tapad  a  nyakadra  ♦  •  ♦ 
KELEMEN    Bocsáss,  Krisztina  .  .  ♦ 

KRISZTINA  Félsz,  hogy  megbabonázza  a  kedved,  — 
megfojtja  a  te  hatalmas  erődet  ?  ♦  .  ♦  És  ha ...  ha  úgy  lenne 
is,  —  ha  belepusztulnál  is  ebbe  a  perzselő  szerelembe,  —  te 
is,  a  munkád,  az  álmod,  —  minden  égi  dicsőséged  •  ♦ .  mondd, 
nem  éri  meg?  •  .  .  Hát  nem  éri  meg  az  ajkam  csókja  a 
halált?  .  .  • 

KELEMEN  Krisztina,  —  én  asszonyom  ♦  .  .  Egy  pilla- 
natra meginog  és  vísszacsókol/a. 

KRISZTINA  szilajon:  Úgy-e  megéri?  A  köveid  sose 
csókolnak  vissza,  —  azok  hidegek,  mint  a  halottak,  —  amilyen 
én  leszek,  ha  elhagysz  ♦  ♦  ♦  de  még  ma  forró  tüz  ég  bennem,  — 
perzselő,  gyönyörtadó,  —  ezért  érdemes  élni,  —  meghalni! .  ♦  ♦ 
Úgy -e,  velem  maradsz,  Kelemen!? 

KELEMEN  kibontakozik  erőszakkal  Krisztina  öleléséből, 
lihegve:  Nem  lehet,  Krisztina!  Elindultam  ...  most  már 
mennem  kell! 

KRISZTI  NA  hírtelen,  —  mint  utolsó  reménybe  kapaszkodva: 
Itt  hagynál,  —  egyedül,  —  Máté  bíró  kényére? 
KELEMEN  megtántorodik.  Krisztina  ♦  ♦ . 
KRISZTINA    hevesen,    mintha   azt  hinné ,  hogy   ez   még 
visszatarthatja.  Hiszen  ismered  őt,   —  tudod,   hogy  erőszak- 
kal akart  elragadni  még  az  apám  házából. 
KELEMEN  Ismerem   Ijjas  Mátét,   de  ismerlek   téged  is 

—  s  ebben  nem  csalódhatom  ♦ .  ♦  ezért  merlek  ítthagyní,  ha 
tíz  Ijjas  Máté  vágya  tüzelne  is  utánad  .  .  .  Szünet  Krisztina 
zokog.  Isten  veled! 

TIZENÖTÖDIK  JELENET. 

Előbbiek,    Gergely,  majd  kömivesek. 

GERGELY  megjelenik  az  ajtóban,  megáll  és  mély  fáj- 
dalommal eltakarja  az  arcát. 

KRISZTINA   Legalább  annyit  engedj  meg,  hogy  néha 
—  egyszer  legalább  . —  elmehessek  hozzád! 
KELEMEN  Hallgass!  Durván:  Meg  ne  próbáld!  Megtiltom! 
KRISZTINA  kemény  elszántsággal:  Akkor  —  ezt  az  egyet 
hiába  tiltod! 

KELEMEN  megtántorodik,  mintha  sötét,  eddig  ismeretlen 
örvény  nyílt  volna  meg  a  lába  előtt  Krisztina!  Nagy  keserű- 
séggel: Mivé  lett  a  hűséged,  —  az  engedelmességed,  —  amire 
az  egész  életemet  építettem?! 

KRISZTINA  vadul,  —  innen  kezdve  végig  a  legerősebb 
kitöréssel,  —  egy  haldokló  kétségbeesett  kapaszkodása  ez  az 
élethez.  Az  én  hűségem,  az  én  engedelmességem  csak  te 
melletted  él  életet!  Nélküled  kitaszított  koldtis  vagyok,  aki 
vakon  megy  az  ösztöne  után  ♦  ♦  ♦ 

KELEMEN  Vígyízz9  &z  életemet  tartod  a  kezedben!  .  .  . 
Ha  eszedbe  jutna,  hogy  megszegd  a  parancsom,  inkább  sza- 
kítsd ki  a  szíved  •  .  ♦ ! 

KRISZTINA  őrjöngve:  Nem,—  hiába  tiltod,—  hiába! 
Nem  hiszek  a  szódnak!  A  szíved  mást  parancsol,  és  én  annak 
a  szavát  követem!  Csak  azért  fenyegetsz, —  mert  a  néma- 
ságodat fölverné  a  szíved  zokegása, —  az  elárulna,  —  meg- 
ölne .♦• !  Érzem,  —  hiába  tagadod!  Letéphetsz  magadról 
erőszakkal,  —  elfuthatsz  előlem,  —  hiába  minden,  —  belo- 
pózom az  álmaidba,  —  ott  leskelődöm,  mikor  nyugszol,  mikor 
hajnalra  kélsz,  mikor  megkívánod  a  csókom*  Az  ételed,  az 
italod  leszek,  —  a  levegő,  amit  beszívsz,  —  meghallom,  mikor 

száll  hozzám  a  szíved  sóvárgása  —  és  akkor,  —  akkor 
minden  parancsod  elfelejtem...  belekapaszkodom  a  vágyaidba 
és  repülök  hozzád*  Hiába  tiltod  meg  —  hiába  ♦  ♦  . ! 
KELEMEN  Ej,  bocsáss,  —  megőrjítesz  ♦  .  . ! 
KRISZTINA  sikolt  Sohse  látlak  többé,  Kelemen.  Soha! 
Ne  hagyj  itt  —  Jézusom!  —  ne  hagyj  itt,  Kelemen ♦.♦  Végig- 
vágódik eszméletlen  a  padlón* 

KŐMIVESEK    összegyűltek,    de    egészen    az   a/tó    mellé 
szorultak,  —  rémülettel  nézik  a  rettenetes  búcsút 
KELEMEN  mozdulatlan  áll  az  asszony  előtt. 

Szünet 
GERGELY   halkan   közeledik.    Kelemen!   Kissé  eresebben: 
Kőmives  Kelemen! 

KELEMEN  felocsúdik.  Itt  vagytok  már? 
GERGELY  csöndesen.  Megjöttünk. 

KELEMEN  Indulhatunk.  Halkan  morogva,  —  alig  hall- 
hatóan: Én  kicsi  fiam,  —  kicsi  Andrisom!  Tétován  áll  egy 
pillanatra. 

GERGELY  szünet  után,  egész  halkan,  gyengéden:  Úgy-e, 
nem  mered  ítthagyní,  —  tudod,  hogy  igazat  mondott,  —  hogy 
utánad  megy,  —  hiába  tiltod,  —  nem  a  maga  akaratából,  —  a 
te  vágyad  htízza-vonja  majd  maga  után  ♦  .  ♦ 
KELEMEN  egyszerre  leráz  magáról  minden  gyöngeséget,  — 
a  Végzettel  szembeszálló  titán  hatalmas,  rettentő  elhatározása 
óriássá  növelt  Akkor  békóba  töröm  a  vágyaimat,  hogy  meg 
ne  mozduljanak,  —  nem  fogok  rágondolni,  ha  belé  halok 
se,  —  még  az  álmaim  köré  is  falat  rakok.  A  kőmívesekhez, 
vad,  szuggesztív  erővel:  Emberek!  Halálos  nagy  pecsét  zárja 
le  a  kötésünk,  ami  megöljön  bennünk  minden  gyöngeséget .  ♦  ♦ 
Esküdjetek:  aki  asszony  megszegi  parancsunk,  nem  tér  többé 


vissza 

KÖMIVESEK  az  iszonyattól  megdermedve  hallgatják. 
GERGELY  kétségbeesetten:  Kelemen!  -      Ne  esküdjetek! 
—  Kössétek  gúzsba,   megőrült! 

KELEMEN  rettentő  erővel,  de  nem  hanggal:  Gergely!?... 
GERGELY  szünet  után,  megsemmisülve:  Kelemen...  pa- 
rancsolóm! 

KELEMEN  Esküdjetek  halálos,  szent  esküvéssel:  aki 
asszony  megtöri  kötésünk  és  kijön  a  várhoz  —  ott  marad 
őrökre,  toronyfalba  zárva,  kövek  közé  rakva!  .  .  .  Föld  úgy 
vegye  bé  testünk,  menny  úgy  vegye  bé  lelkünk! 
KÖMIVESEK  ellenállhatatlan,  szuggesztió  alatt,  tompán, 
gépiesen:  Esküszünk! 

Nagy  szünet 

KELEMEN  Most  már  nyugodt  vagyok*  Olyan  a  szivem, 
mint  az  éjszakai  erdő*  Nyugodt,  csöndes,  csak  a  hajnalt 
sóvárogja*  —  Mehetünk !  Elmegy,  vissza  se  néz  az  asszonyra. 
A  többiek  utána.  Gergely  utolsónak  marad,  —  összezúzva,  — 
egy  pillantás  —  és  ö  is  elmegy* 

Nagy  szünet 

KRISZTINA  feleszmél  ájulásából,  körülnéz,  —  hirtelen, 
rémülten:  Kelemen!  Kívülről  kürtszó  hangzik  és  egy  kikiáltó 
hangja* 

KIKIÁLTÓ  HANGJA  kintről  egyhangúan:  Nemes 
Déva  város  tanácsa  tudtul  adja  minden  polgárának,  hogy 
senki  asszony  a  várost  addig  semmi  úton  cl  nem  hagyhatja* 
amig  Déva  várát  fel  nem  építették. 

KRISZTINA  a  kürtszóra  felfigyel,  —  hallgatja  rettenetes 
kitöréssel:  Gyilkosok!  Gyilkosok!  Zokogva:  Kelemen!    Mit 

tettel  velem?!  .  ♦  ♦  A  fiad  ♦  .  .  az  asszonyod  ♦  ♦  ♦  uram,  én  jó 
uram  . .  .  én  kegyetlen  nagy  uram !  A  földre  veti  magát  és 
zokog* 

Függöny* 

MÁSODIK     FELVONÁS 


Sziklás  térség  Déva  vára  lábánál.  Jobbra  hatalmas,  égbe- 
nyúló toronynak  az  alja  látszik,  csúcsívesen  boltozott,  mély 
alagútszerű  bejáróval,  lefelé  futó  lépcsőkkel.  Hátul  a  színen 
végighúzódó  bérchát,  feltűnően  magas,  kiugró  sziklaszállal. 
Vihar    utáni    hangulat.    Hajnali    tüzes    égboltozat;    később 

lassan  világosodik. 

ELSŐ  JELENET. 

Órlőc,  Halom,  kőmívesek. 

HANGOK   kívülről:  Héj!  Más  oldalról:  Segítség!  Héj! 
KELEMEN  hangja  kívülről:  Ide  hozzám,  emberek! 
Kis  szünet.  Lenn,  az  előtérben,  a  sziklakba  kapaszkodva,  gub- 
basztanak Halom,  Orlőc  és  néhány  kömives.   Az  alakjuk  csak 
homályosan  latszik  a  hajnali  derengésben. 
U  KÖMIVES    Jaj  nekem!  Megvakított  a  por! 

2.  K  Ő  M I  V  E  S    Adorján,  te  vagy  ? 

f,  KÖMIVES  Én.  Ebbe  a  sziklába  kapaszkodtam,  hogy 
le  ne  sodorjon  a  mélységbe  a  szélvész. 

3.  K  Ő  M I V  E  S    Micsoda  éccaka ! 
U  KÖMIVES   Akár  a  végítélet! 

ÖRLŐC  Megindult  a  föld  a  lábom  alatt  ...  azt  hittem, 
senki  se  menekszik  meg  az  Isten  haragjától! 

HALOM    tompa  dühvel:  Bár  hasadt  volna  meg  a  föld  alat- 
tunk, hogy  mindnyájunkat  elnyeljen! 
KŐMIVESEK  rémülten:  Halom! 

Szünet. 
\.  KOMI  VES  hírtelen:  Jaj,    —a  gyerekeim  ...  mi  lett 
velük !  ? 

2.  KŐMIVES   Teremtő  Isten,  —  mi  történhetett  lenn  a 
városban  .  .  . 

3.  KŐMIVES    A  vihar  bizton  elvitte  a  házak  tetejét. 
2.  KŐMIVES   Ha  ugyan  romba  nem   döntött  mindent! 
í.  KŐMIVES    Odavesztek,  —  bizton  odavesztek!  Hogy 
nem  lehettem  ilyenkor  mellettük! 

2.  KŐMIVES    elfojtott   keserűséggel:   Átkozott  legyen    a 
kötés,  ami  ideláncolt  bennünket! 

KELEMEN   hangja  kívülről,  nagy  erővel:  Hol   vagytok, 
—  héj!?  Arbócfát  hozzatok! 

HALOM   gúnyosan   kifakad.    Ordíts  csak,    —    én    ugyan 
meg  nem  hallom!  A  haragos  Isten  verje  meg  ezt  a  munkát, 
nekem  már  elég  volt  belőle! 
ŐRLŐC    Vigyázz  a  nyelvedre,  Halom! 
HALOM    mind  szenvedélyesebben;  Hát  mért  nem   rohan- 
tok?  Nem   halljátok,   —  benneteket   szólít!  Fussatok    csak 
utána,  mint  a  kerge  barom! 
ŐRLŐC   csillapítja.  Halom! 
I.  KŐMIVES   Ki  mer  dacolni  vele!? 
ŐRLŐC   Hát  nem  láttad,  hogy  még  a  gonosz  se  bír  vele? 
Mikor  legnagyobb  volt  a  boszorkányjárás  a  szélben,  ő  úgy 
ment  ott  fönn  a  bástyán,  mint  a  testetlen  kísértet,  a  vihar 
ereje  se  bírt  belekapaszkodni.  Hogy  vágtatott  végig  a  hegy- 
gerincen, —  öles  szálfa  a  vállán,  —   mint  egy   óriás,  —  a 
haja  lobogott  a  szélben,  —  mögötte  a  píros  ég  ... ! 


HALOM  kitörve:  Látom,  már  téged  is  megbabonázott, 
a  te    véredet  is    Ármány    tüzeli   már,    mint   az    övét!    Ördög 
fot  így  a  szekere  után.  .  .  .  Azt  is  elveszejti,  aki  a  közelébe 
kerül ! 

U  KÖM  ÍVES    Mi  lesz  hát  velünk?! 

HALOM  Semmi.  Tovább  rakjuk  a  követ,  —  tűrve  tü- 
relmesen, —  örökidőkíg,  —  haszontalan  .  .  .  Hát  nem  két- 
szer újult  már  azóta  a  hold,  amióta  ránk  erőszakolta  az 
esküt  —  és  mondjátok  meg,  mire  jutottunk!? 

2.  KOMIVES  Még  mindig  azt  hiszi,  hogy  megépítheti 
a  várát? 

3.  KOMIVES    Hát  nem  látja  az  Isten  ujját?! 
HALOM   Ne  reménykedjetek!  Ez  abba  nem  hagyja,  amíg 
él!  Dacol  mindennel,  rendületlen!  Nincs  benne  emberi  érzés! 
t.  KOMIVES    Ki  ment  meg  bennünket!? 
HALOM   rekedten,  őrjöngő  indulattal:  En! 
KŐMIVESEK    rémülten  húzódnak  el  tőle.  Halom! 

MÁSODIK  JELENET. 

Előbbiek,  Kelemen,  majd  kőmivesek. 

KELEMEN  jön  fönn  a  bércháton,  kimerülten,  de  makacsai 
lebírva  a  fáradtságot  Utána  lassan  néhány  kőmives,  majd  a 
többiek  is,  akik  a  boltozat  alul  és  más  oldalról  szállingóznak  elő. 
Fáradt,  energiátlan  csapat  Kelemen  indulata  kitör,  mikor  meg- 
pillantja a  gubbasztó  csoportot  Hát  mindent  magam  csináljak!? 
Halom,  Orlőc,  hát  ti  is  elbújtatok  a  vész  elől,  ahelyett,  hogy 
kivettétek  volna  részeteket  a  munkából!?  Az  egyik  komi- 
veshez,  aki  utána  jött,  indulatosan:  A  többiek  hol  maradnak? 

4.  KOMIVES    Jönnek  már*.,  mind  itt  lesznek... 
KELEMEN    közben  egészen  lejött  Mi  dolgotok  volt    itt? 

A  kömivesek  nem  felelnek*  Ellobbant  már  a  vihar  tüze,  —  mit 
reszkettek?  Előre,  —  gyorsan!  Be  kell  tömni  forró  mésszel  a 
repedéseket.  Nézzétek  meg,  hol  pusztított  erősebben  a  szélvész* 
Mindenki  lásson  munkához.  A  kömivesek  meg  sem  mozdulnak* 
Tétován,  lesütött  szemmel  állanak*  Kelemen*  felcsattan*  Nem 
hallottátok?  Azok  nagy  vonakodva  megmozdulnak,  aztán  holt- 
fáradtan a  sziklákhoz  dőlnek*  Kelemen  kissé  lecsillapodik*  Men- 
jetek. Még  nincs  itt  a  pihenés  ideje. 

ORLÖC  könyörögve  lép  hozzá*  Az   ember  lelke  is  elfárad 
olykor,  Kelemen.  Annak  is  idő  kell  a  nyugvásra. 
KELEMEN    keményen:   Majd    nyughattok    aztán.    Most 
minden  pillanat  drága. 
HALOM    Hiába  munka  ez  úgyis ! 
KELEMEN  felbőszültén:  Mi...?! 
HALOM   bátrabban:  Sohse  lesz  vége! 
2.    KÖM  ÍVES    Kár  is  törni  magunkat! 
HALOM    Hadd  pusztuljon  minden,  úgyis  pusztulásra  van 
szánva! 

KELEMEN    Mit  mondtál? 

HALOM  szenvedélyesen:  Azt,  amit  itt  mindnyájan  érzünk, 
hogy  boszorkányság  veri  a  váradat,  pokol  rontása!  Hiába 
biztattál:  hisz  azóta  se  haladunk  semmire,  amióta  asszo- 
nyainkat otthagytuk! 

KELEMEN  vak  dühvel:  Mert  csak  azokkal  törődtök  mind, 
akiket  elhagytatok,  nem  a  munkátokkal! 
HALOM    kihívó  daccal:  Ha  ember  vagy,  te  is  csak  rájuk 
gondolsz ...  Gyilkos   az,  aki   olyan    éccaka,   amilyenre    vir- 
radtunk, nincs  az   övéi  mellett! 

KELEMEN  Gyávák!  Mért  nem  szóltatok  így,  mielőtt 
a  kötést  tettük,  —  mindnyájatokat  felszabadítottalak  volna ! 
Most  már  halálig  velem  maradtok! 

HALOM  nagy  erővel:  Isten  ellen  vétettünk,  mikor  azt 
a  fogadást    tettük!    Elátkozott    embernek    esküdtünk,  az 

ördög  tette  ránk  a  kötést.  Ilyen  esküt  nagyobb  vétek  meg- 
tartani, mint  megszegni ! 

KELEMEN  szinte  elfullad  az  indalattól.  Szembcszálltok 
velem? 

HALOM  Mint  te  az  Istennel!  Mert  ö  se  akarja  ezt  a 
munkát!  Megmutatta  az  éjjel! 

HARMADIK  JELENET. 

Előbbiek,  Gergely* 

GERGELY  lelkendezve  fut  be  a  kapubolt  alól  Kelemen  . . . 
csuda,  —  égi  csuda!  Egyetlen  fal  be  nem  omlott ...  egy  to- 
rony le  nem  dőlt,.. 

KELEMEN  örömkitöréssel:  Gergely  !  Izgatottan :  És  a 
hátsó  kapubolt,  amit  még  csak  félig  raktunk  fel...  annak 
sincs  baja? 

GERGELY  Semmi.  Minden  köve  megmozdult,  de  az 
egész  mégis  együtt  maradt.  A  föld  megindult  és  öles  sziklák 
torlódtak  a  fal  alá,  —  azok  tartják  száz  pillérnél  erősebben! 
KELEMEN  kitörő  ujjongással:  Kishitűek!  Itt  a  felelet! 
Mit  akartok  még  ?  Istenítélet  se  döntheti  romba,  amit  meg- 
építettünk! Mit  tudtok  ti  ehhez?...  hogy  a  lelkemben  már 
tetőig  rakva  állanak  ezek  a  tornyok,  úgy,  ahogy  az  Isten 
keze  rajzolta  ki  előttem  ♦ . .  mert  ő  indított  el  az  utamon, 
most  már  tudom!  Extázisban:  Villám  ha  járja  tornyomat, 
csak  a  köveimet  edzi  erősebbre,  —  vihar  ha  veri  bástyáimat, 
csak  a  munkám  ertjét  próbálja,  —  szél  ha  süvít,  csak  a 
falaimat  szárítja  keményebbre,  —  föld,  —  víz,  —  tüz,  -  ég,  — 
mind,         mind   mellettem   áll,   engem  segít!   És  legfölül  ha 

megállok  a  csúcson,  koronás  szolgám  lesz  a  hegytető!  Kicsi, 
nyomorolt  férgek,  —  hol  lesztek  ti  akkor,  mikor  az  én  álmom 
századok  ködén  ragyog  át?! 

NEGYEDIK  JELENET. 

Előbbiek,  Csépán. 

CSÉPÁN    csapzottan,    egész   átázva,    hajadonfővel  főn.    Jó 

munkát   nagyuramnak! 

KELEMEN  megdöbbenve;  Csépán,  —  mit  akarsz  itt?  — 

Asszonyod  küldött? 

CSÉPÁN    rémülten:  Asszonyom...?  Hát  nincs  itt? 

KELEMEN  Krisztina...?  Itt?...  Észnél  vagy?... 

C  S  É  PÁN    Bizony,    majd    hogy    megzavarodtam  ♦ . .    Mán 

c^ész  éccaka  hiába  kerestük...  eltűnt,  mikor  az  a  szörnyű 

vihar  kitört . . .  Ide  kellett  jöjjön .  ♦ .  tán  a  szélvész  besodorta 

a  kővágóba  ♦  ♦ . 

KELEMEN    megrendülve:   Krisztina...!  Hírtelen,  szörnyű 

felindulással   mellen   ragadja  CsépánU    Mindenütt   kerestétek? 

Ijjas  Máténál  is?  Beszélj! 

CSÉPÁN   Ott  is,  —  de  hasztalan...  Ijjas  uram   maga  is 

keresésére  indult  a  gyepűk  felé,  fáklyásokat  is  küldetett  szét 

a  határba . . .  Kelemen  elereszti* 

GERGELY    felsikolt   szörnyű   felindulással:    Fussatok, 

Teremtő  Isten,  —  ne  engedjétek  ide ! 

KELEMEN  keményen:  Megállj! 

GERGELY  kétségbeesve:    Kelemen,    —    mit  akarsz...? 

Hát  azzal  nem  gondolsz,  mi  történik,  ha  idejön? 

KELEMEN  rémült  megdöbbenéssel,  halkan:  Úr   Isten! 

Szünet 
HALOM  élesen:  Érzed-e  már,  Kőmives  Kelemen,  az  Isten 

sújtó  kezet?  Tudod-e    már,    mit    tettél,    amikor    otthagytad 
asszonyod,  —  ki  tudja,  kinek  a  kényére . . .  ? 
KELEMEN  ordítva:  Hallgass! 

GERGELY  Meneküljünk  erről  az  átkos  helyről! 
KELEMEN  a  kömivesek  elé  áll.  Nem!  Nincs  menekvés, 
még  ha  örökre  rabjai  maradunk  is  az  eskünknek!  Amíg 
mozdulatlan  nem  áll  utolsó  köve  is  ennek  a  várnak,  —  én 
fel  nem  szabadítlak  benneteket!  Csak  az  én  testemen  keresztül 
vezet  innen  vissza  az  út.  Es  ha  észrevennetek,  hogy  haza- 
száll  a  gondolatom,  kössetek  gúzsba,  inkább  öljetek  meg, 
mielőtt  a  vágyam  elsodorna  innen! 

ÖTÖDIK  JELENET. 

Előbbiek,  városbíró. 

VÁROSBÍRÓ  ázottan,  kimerülten  jelenik  meg  a  bércháton. 

Adjon  Isten,  Kelemen  mester! 

KELEMEN  a  megdöbbenés  pillanata  után:  Ijjas  Máté! 

VÁROSBÍRÓ  Nem  vártái,  úgy-e  ? 

KELEMEN  a  szavába  vág,  izgatottan:  És  Krisztina . . .? 
Tán  te  is  őt  keresed?*** 

VÁROSBÍRÓ  Megkerült.  Már  otthon  van. 
KELEMEN  Láttad?  Nincs  baja? 
VÁROSBÍRÓ  tompán :  Nincs. 

KELEMEN  fellélegzík:  Jó  Isten!  Ujjongva:  Hisz  éreztem 
én:  az  ő  hűséges,  bizakodó  lelke  hozzám  szállott,  —  hogy' 
is  hihettem  volna,  hogy  megszegi  a  parancsom!?  Köszö- 
nöm, Máté,  hogy  ezt  hírül  adtad! 

VÁROSBÍRÓ  Nem  azért  jöttem,  Kőmíves  Kelemen! 
KELEMEN  hirtelen,  —  gúnyos  kitöréssel:  Nem . . .  ?  Hát 
csak  arra  voltál  kíváncsi,  hogyan  birkózott  meg  a  szélvésszel 

a  váram?  Még  ez  az  ítéletidő  se  tartóztatott,  azon  fríssíbe 
akartál  gyönyörködni  a  kétségbeesésemben  ♦• .!?  Hozott 
Isten,    biró  uram,  de  félek:    most    az    egyszer    nem    sok 

örömöd  telik  majd  bennem!  —  Csépán,  jelentsd  asszo- 
nyomnak: semmi  bajom,  a  várban  sem  esett  kár,  —  jól 
imádkozott  érte,  -  mert  érzem,  hogy  csak  az  ő  áldó  szava 
tartotta  össze  a  köveimet!  Most  már  jöhet  gonosz  irigység 
vagy  pokoli  rontás,  —  egyik  se  állithat  meg  az  utamon!  — 
Munkára,  emberek!  Gergely,  —  négy  emberrel  a  Péterfía- 
bástyára    mégy,     estére    sárgerendáig    rakva    álljon    a    fal! 

tr 

Halom,  Orlőc,  ti  a  Buzogánytorony  falán  betömítek  a  rése- 
ket! A  többiek  a  belső  udvaron  állítsák  fel  az  összedőlt 
állásokat!  Magam  is  tüstént  odamegyek!  A  kőmívesek  szót- 
lanul, letörve  távoznak,  három  különböző  irányban. 


HATODIK  JELENET. 

Kelemen,  városbíró* 
Szünet. 

VÁROSBÍRÓ  tompán:  Nem  a  váradért  jöttem,  Kőmives 
Kelemen*  Magad  dolgában  járok  itt*  Tudd  meg,  Krisztina 
hozzád  készül. 

KELEMEN  erős  indulattal:  Hazudsz  ♦  ♦  ♦ ! 
VÁROSBÍRÓ   Már  régen  félhetsz  tőle,  hogy  így  elragad 
az  indulatod. 

KELEMEN  Hisz  magad  mondtad  az  imént  .  .  . 
VÁROSBÍRÓ   Mikor  eljöttem,  még   otthon  volt,  —   de 
azóta  ...  ki  tudja?  .  .  .  Talán  még  ma  itt  lesz  nálad!? 
KELEMEN  Hiába  erőlködsz,  Máté!  Nem  hiszem!  Meg- 
nyugodott már  rég,  —  hisz  olvasom  a  leveleit.  Lehet,  hogy 

megzavarta  a  fejet  ez  a  szörnyű  idő,  de  most,  ha  kaput 
nyitnál  is  előtte,  nem  jönne:  az  én  akaratom  fogja  ott! 
VÁROSBÍRÓ  Csakhogy:  meddig  még?  Nehéz  a  pró- 
bája, Kelemen;  én  nem  bíznék  benne.  Két  hónapja  nem 
látták,  igaz,  —  elbújt  a  világ  szeme  elől,  még  a  kertjébe 
se  ment  ki,  nehogy  a  napfény  kicsalja  szivéből  az  élet  vá- 
gyát. Mondják,  még  hitvesi  nyoszolyája  is  ílletctlen  áll 
azóta,  nehogy  hozzád  szálljon  az  álma  és  megzavarja  a 
tiédet. 
KELEMEN   lelkesen:  Az    én  asszonyom!   Erős   asszony, 

—  tudtam,  hogy  nem  csalódom  benne! 

VÁROSBÍRÓ  De  most  mégis  kibújt  az  odújából;  ki- 
csalta az  ősi  ösztön:  veszélyben  a  párja!  Ha  láttad  volna, 
nem  gyönyörködnél  így  az  erejében*  Az  este,  hogy  kitört 
a  vihar,  hozzám  futott,  félőrülten  a  rémülettől  ♦ . .  Záportól 
csapzottan.  A  lábom  elé  borult,  úgy  könyörgött:  bocsássam 
hozzád,  nem  maradhat  otthon,  —  most,  —  ilyen  vészben 
melletted  a  helye  ♦  .  ♦ 

KELEMEN    megrettenve:  Hát  nálad  volt,         mégis  . .  ♦  ? 

Máté!?  És  te  .  ♦  ♦  ?  Elrejtetted  .  .  .  ? 

VÁROSBÍRÓ    Kelemen! 

KELEMEN   Csépán  azt  mondta,  hogy  nem  találták  meg 

—  ott  —  a  házadban  ♦  ♦  . 

VÁROSBÍRÓ    Akkor  nem  is  keresték  még  .  .  . 
KELEMEN   Hát  •  .  .  ? 

VÁR  O  S  B  I R  Ó   Zuborgány  vitte  haza,  félig  önkívületben. 

Halálos  gyűlölettel  átkozott  meg,  —  amért  nem  engedtem 

hozzád. 

KELEMEN  És  aztán  •  ♦  ♦  ?  Ne  gyilkolj,  az  Istenért! 

VÁROSBÍRÓ    Aztán  .  .  ♦  ?  Szünet  Éjfél  felé,  —  épp  a 

legveszettebbül  tombolt  az  orkán,  —  újra  felvernek:  Krisztina 

nincs  sehol,  —  eltűnt  az  ágyából!  —  Vakon,  találomra, 
átrohanok  a  Sáncközön,  a  latorkert  felé,  a  dombra  érve, 
meglátom  a  villámfénynél  ♦  .  ♦  épp  akkor  gázolt  át  a  meg- 
áradt patakon  .  .  ♦  a  híd  alig  száz  lépésnyíre,  de  az  ö  vá- 
gyódása a  legrövidebb  utat  kereste  hozzád  ♦  .  ♦  !  —  Mire 
odaértem,  már  ott  feküdt  eszméletlen  a  csatakos  füvön.  Úgy 
vittem  haza  a  karomon  ♦  ♦  ♦ 
KELEMEN  Máté,  te?!... 

VÁROSBÍRÓ  Én  és  most  azt  mondom:  ha  meg  nem 
állsz  az  utadon,  megölöd.  Kitörve:  Feláldozod  egy  rémké- 
pért, —  ezért  a  várért,  aminek  még  a  gondolata  is  isten- 
kísértés! Ha  a  meredek  szélén  járva  a  nap  fényébe  káprázik 
a  szemed  és  a  felhőktől  tanulsz  beszélni:  minő  jusson  vi- 
szed őt  is  magaddal,  hogy  veled  együtt  ő  is  beleszédüljön 
az  örvénybe  ♦  .  .  ? 

KELEMEN  nem  is  figyelt  rá.  A  karodon  vitted  haza  ♦ .  ? ! 
És  én  nem  lehettem  ott,  hogy  szétroppantsam  a  szorítását! 
VÁROSBÍRÓ  kitörő  indulattal:  Oh  —  bár  ott  lettél  volna, 
hogy  a  féltéseddel  felkorbácsold  a  gyűlöletem,  —  pokollá 
kergetve  a  gyávaságomat!  Mert  gyávaság  volt,  semmi  más! 
KELEMEN   Megőrültél? 

VÁROSBÍRÓ  Lehet.  Nem  volna  csuda.  Tudj  meg  hát 
mindent,  ha  már  ez  a  sorsunk.  Csöndesen,  komoran:  Halá- 
losan gyűlöllek,  Kelemen.  Nem  a  váradért.  Érte.  Krisztiná- 
ért. Egy  rettenetes  sötét  reménykedésnek  éltem  eddig,  — 
most  vége.  Az  éjjel  bizonyosodtam  meg  róla,  mikor  a  ka- 
romon vittem.  Eszeveszetten  futottam  át  vele  a  réten,  — 
féltékenyen  magamhoz  szorítva  .  .  .  hisz  a  Magasságos  szent 
akarata  adta  a  kezembe,  hogy  vigyem  el  magammal,  ahol 
nem  akad  rá  senki!  De  akkor  ♦  .  .  egyszerre  földhöz  csapott 
az  orkán  ...  és  ahogy  ott  térdeltem  előtte  a  földön,  hirtelen 

ráeszméltem:  milyen  lesz  az  ébredése,  ha  engem  lát  meg 
először!  Ugy  tetszett,  mintha  csukott  szeméből  rámvillant 
volna    egy   rémölt   pillantás  l   éreztem,   hogy   ez    világgá 

kerget  majd!  Megcsapott  az  ajka  forró  lehcllete,  de  ellen- 
álltam a  kísértésnek,  már  csak  arra  gondoltam,  hogy  az 
üdvössége  van  a  kezemben.  Es  hazavittem. 

KELEMEN  rettenetes  gyötrődéssel:  Bosszúálló  Isten!  És 
ha  most  —  hazudnál!?  —  Irtózat!...  Ha  akkor  ott...!? 
VÁROSBÍRÓ  felordít.  Kelemen!  Jaj  neked,  hogy  erre 
gondolni  mertél!  Ez  üldöz  majd  egy  életen  át!  Szünet*  Az  én 
erőm  is  csak  eddig  tartott*  Lóra  kaptam  és  áttörtem  a  viharon. 
Ha  még  egy  percig  ott  maradok  mellette,  nem  állok  jót 
magamért*  Ezért  menekültem  hozzád,  —  ő  előle  —  és  most  a 
Jézus  hét  sebére  kérlek,  mentsd  meg  őt  magadnak,  —  vidd  el 
messzire  innen,  hogy  ide  ne  jöhessen  —  a  váradhoz,  —  és 
ölj  meg  engem,  hogy  soha  eszembe  ne  jusson  ez  az  éjszaka! 
KELEMEN  Megbecstelenítette  a  szennyes  érintésed,  — 
a  lchelleted  mérge  elsorvasztja...! 

VÁROSBÍRÓ  Hát  ölj  meg  azért,  hogy  bosszút  áll- 
hass érte! 

KELEMEN  nagy  lelki  küzdelem  szünete  utánt  fenséges  er&veU 
hidegen:  Nem*  Ma  még  az  adósod  vagyok*  Meg  kell  építenem  a 
váratokat*  És  te  is  adósom  vagy,  a  kételkedésedért,  az  irigy- 
ségért, a  gáncsért,  amit  az  utamba  vetettél*  Nem  menekülhetsz 
előle*  Előbb  még  látnod  kell  a  diadalomat*  Csak  aztán  vívok 
meg  veled,  hogy  számon  kérjem  tőled  ezt  az  éjszakát  is* 
VÁROSBÍRÓ  kitörő  ádáz  dühvel:  A  diadalod?!  Csak 
ez  jár  az  eszedbe  még  most  is,  mikor  tán  már  halálra  vált  az, 
aki  imád?  De  mit  törődsz  te  vele,  hiszen  csak  a  diadalodnak 
élsz  hét  év  óta,  hogy  fölíbém  kerekedhess*  —  Most,  —  most 
már  tisztán  látom  a  te  egész  önös  hitvány ságodat,  —  hiszen 

téged  csak  a  féktelen  győző  vágya  hajtott  mindenben; 
Krisztinát  is  csak  azért  hódítottad  el  tőlem,  —  hogy  győz- 
hess, —  az  újmódi  is  csak  arra  volt  jó,  hogy  a  régit  föl- 
rúghasd, —  ezt  az  egész  várat  is  csak  azért  akarod  olyan 
dühödt  akarattal,  hogy  diadalmaskodhass  fölöttem.  —  Az  ál- 
maid, a  vágyad,  a  szerelmed,  —  mind  csak  játék  volt,  — 
neked  csak  a  diadal  mámora  kellett!  De  nem  zártuk  még  le  a 
számadást!  — «  Nem  akarsz  most  megvívni  velem,  —  vigyázz, 
—  el  ne  késs,  —  vigyázz,  —  eszembe  juthat  nekem  is  az 
adósságod  és  akkor  a  pokol  minden  rontása  utat  talál  hozzám, 
nem  az  asszonyodért,  —  nem,  —  de  a  váradért,  a  dicsősé- 
gedért, a  diadalodért,  —  mert  most  már  látom:  csak  ezért 
állunk  ma  szembe!  Hát  ölj  meg,  —  mondom,  —  fogass  le 
az  embereiddel,  —  mert  nincs  már  más,  amit  a  gyűlöletem 
árja  elé  vethess  ♦♦♦!  Elrohan. 

KELEMEN  megkövülten  néz  utána,  amint  eltűnik  a  bérchát 
kanyarulatánál.  Szünet.  Most  hírtelen  fölrohan  a  bércre,  utána, 
de  az  első  fordulónál,  az  út  mellett  kiugró  meredek  sziklacsúcson, 
mintha  épp  az  útjába  állna,  hirtelen  feltűnik  a  boszorkány, 
nem  mint  realitás,  hanem  mint  misztikus  megszemélyesítője  annak 
a  látomásnak,  ami  Kelemen  lelkét  majdnem  az  őrületbe  kergeti. 

HETEDIK  JELENET. 

Kelemen,  Abránné. 

ÁBRÁN  NÉ  suttogó  f  kísérteties  hangon:  Fuss  utána,  vágd 
a  nyakába  a  gyilkod,  —  az  övé  volt  az  asszonyod,  — 
szerelmesen  ölelte  a  karja,  —  forró  lehellete  perzselte  az 
ajkát,  —  most  ennek  az  íze  hajtja  hozzá  vissza,  —  nem  a 
gyűlölete!  Száz  megálmodott  csók  után  megkívánta  a  száz- 
egyediket, —  az  igazít  —  és  aztán  ♦  ♦  ♦  kitárja  előtte  a  kaput, 

hogy  hozzád  rohanjon,  a  halálba . .  .  Foss  utána,  borulj  a 
lába  elé,  úgy  könyörögj:  ne  tegye!  Mit  tétovázol?  Rohanj! 
Késő  már!  Most  ugrik  nyeregbe!  Vágtat!  Már  lenn  van  a 
külső  gyepünél!  Kcső! 

KELEMEN  megtántorodott,  a  jelenés  megrémítette,  most 
magához  tér,  őrjöngő  dühvel:  Átkozott  némber!  Megint  az 
utamba  kerülsz?!  Hogy  jöttél  ide? 

ÁBRÁNNÉ  Rontás  szele  hozott,  villám  kígyója  röpí- 
tett... Gúnyosan  fölkacag*  Jobban  ismerem  én  a  várad  minden 
rejtekét,  mint  te  magad...  én  keverem  a  mortályt  vihar 
tüzével,  —  én  járok  ott  a  tornyok  meredekjén,  ha  éjszaka 
megindul  görögve  a  kő  ♦ .  ♦ 

KELEMEN  Pokol  égessen  hamuvá,  te  átkozott  te...  te...! 
ÁBRANNE  Én  rajtam  nem  fog  az  átok,  Kelemen,  de 
téged  utóiért  már !  Jön  már  a  fekete  madár,  —  hallod-e, 
hogy  csattog  a  szárnya  a  bércen?  Látod-c  tűz  jelét  az  égen? 
Hunyd  be  a  szemed,  —  erősebben,  —  hogy  azt  a  másikat 
se  lásd,  aki  a  nyomában  szárnyal  ♦ . .  mert  közeleg  már  az 
is,  —  a  másik  madár,  —  az  aranyos  szárnyú...  Vagy  azt 
hiszed,  benn  marad  a  kalitkájában,  mikor  a  vágya  messzi 
sodorja,  a  párjához?!  Hiszen  te  magad  se  kívánod,  hogy 
otthon  maradjon, — a  te  dühödt  vágyad  húzza-vonja,  hogy 
ide  röpüljön,  —  ha  belepusztul  is,  —  csakhogy  egyszer  a 
karodba  szoríthasd! 

KELEMEN  fölordít  Hazudsz!  Nem  akarom!  Sohase  akar- 
tam! Hallgass,  átkozott! 

ÁBRÁN  NÉ  Hiába  tagadod...  Most  már  hiába  futsz  a 
sorsod  elől,  —  késő!  Én  láttalak  felszökni  a  Határhegyre, 
ahonnan  ídevíllan  a  házad  tornya,  —  én  belopózkodtam  a 
gondolataiba,  hogy  hírt  adjak  neki  rólad!  Most  minden  úgy 
lesz,  ahogy  magad    akartad!    Csak  egy    mentség  van   még: 

szegd  meg  az  esküdet,  rohanj,  hagyd  itt  ezt  a  kőhalmot  .  ♦ . 
Siess  haza,  tán  még  jókor  érkezel,  —  ha  útban  éred,  ültesd 
a  lovadra  és  mint  a  szélvész,  menekülj  innen  ♦  •  ♦  Kacag.  De 
nem  ♦  •  ♦  nem  mégy  te  már  sehová,  —  itt  maradsz,  ahol  a 
fiam  kiontott  vére  keríti  a  kört,  —  innen  ki  nem  szaba  - 
dúlsz  már,  —  az  lesz  a  sorsod,  ami  az  enyém:  halálig  őrzöd 
a  sírját!  Betelt  a  végzeted,  —  jön  már,  —  közeleg  ♦♦.  Leg- 
erősebben: Most,  —  itt  az  ítélet  napja,  —  megesküdtetek, 
tudom:  „Akinek  asszonya  hamarább  jő  ide..*" 
KELEMEN  őrjöngve  rohan  a  szirtnek.  Ringyó! 
ÁBRÁNNÉ  kacag.  Szeretnéd,  ha  megkaparintanál,  tígy-e? 
Velem  megtennétek,  —  tudom,  —  de  vele?!  Lássuk  csak! 
Itt  van  már,  —  szaladj  eléje,  —  micsoda  ölelkezés  lesz  ez, 
—  két  hónapja  vágyik  rá  a  karod..  •  De  nem,  —  taszítsd 
le  inkább  a  hegyről**,  már  késő,  —  hahaha!  —  Itt  van, 
amit  magad  óhajtottál,  Kőmíves  Kelemen!  Szörnyű  kaca- 
gással tűnik  el  a  szírt  mögött  Abban  a  pillanatban  lenn,  a  mélyből 
felhangzik  Gergely  kétségbeesett  kiáltása. 

GERGELY  kívülről:  Kelemen!  Jön!  Jézusom!  Krisztina 
jön! 

KELEMEN  Ábránné  utolsó  szavai  alatt  tehetetlenül,  félig 
őrülten  áll,  maga  elé  meredten.  Most  iszonyodva  felordít:  Pokol 
káprázata,  —  őrületbe  kergetsz . ..!  Elrohan  a  bércen  át. 

NYOLCADIK  JELENET. 

Gergely,  majd  Krisztina. 

GERGELY  jön,  —  rémülten  kiabál:  Kelemen!  Kelemen! 
Visszaszalad,  —  szörnyű  izgalommal  néz  lefelé,  ö  —  ő  az . .  ♦ 
lovon  jön,  hogy'  leng  a  ruhája  a  szélben!  Hej,  Úristen,  most 
tégy  csudát!...  Tüzes  nyilad  csapjon  az  útjába...  Tördel 

a  lova  lábát,  hogy  soha  ide  ne  érjen . . . !  Állítsd  meg, 
Isten!*,*  Krisztina...  Krisztina...!  Elébe  rohan  őrjöngő  ré- 
mülettel, —  aztán  megáll.  Itt  van  ♦ . . 

KRISZTINA  lihegve,  kibontott  hajjal,  lelkendezve  rohan  be. 
Hol  van  Kelemen? 

GERGELY  az  írtózattól  szinte  megnémul.  Krisztina  . . . 
KRISZTINA    Hol  van? 

GERGELY    szörnyű'    felindulásban :  Nem  . . .    nem   szabad, 
hogy  itt  találjon! 
KRISZTINA  Jézusom!  Rászakadtak  a  bástyák  az  éjjel, 

—  tudtam,  —  jól  tudtam,  —  megölte  az  Isten  haragja...! 
GERGELY  Hallgass,  Krisztina,  —  neki  nincs  semmi 
baja ...  de  • . . 

KRISZTINA  Semmi...!?  Istenem,  —  jó  Istenem! 
GERGELY    De  te . . .    Krisztina  ♦ . .  Ha  meglátnának,  — 
a  halálod  lenne! 

KRISZTINA    Csak  Kelement  láthassam! 
GERGELY    Te    nem    tudod . .  ♦    megesküdtünk,    szörnyű 
esküvéssel .  • . 

KRISZTINA  Ej,  bocsáss! ...  A  bíró  is  ezzel  rémített  az 
úton.  Mint  az  eszeveszett  kapaszkodott  a  lovam  zabiájába . . . 
úgy  könyörgött,  hogy  ne  jöjjek . . .  De  hátha  a  kardos  angyal 
állt  volna  az  utamba,  meg  tudott  volna-e  állítani  a  félúton!? 
...  A  lovam  isf  —  mintha  a  vágyam  vihar  erejét  oltotta 
volna  beléje,  —  úgy  tépte  ki  magát  a  kezéből  ♦ . .   Bocsáss, 

—  nem  félek  semmitől!  Engem  véd  az  uram  erős  karja! 
GERGELY   Kelemen?  Hisz  ő  is  megesküdött .  ♦ . 
KRISZTINA   főikacag*  És    te  azt    hiszed,    hogy    ő ?  . . . 
Ej,  bocsáss,  esztelen! 

GERGELY  Krisztina,  könyörülj...  higyj  nekem,  — 
menekülj  innen,  —  senki  se  tudja  még,  hogy  itt  jártál . . . 

KRISZTINA  Láttak-  Halom  is,  Orlőc  is  ott  állottak  a 
hátulsó  bástyán,  mikor  leszálltam  a  lovamról. 
G  E  R  G  E  LY   Akkor  az  Isten  legyen  nekünk  irgalmas! . . . 
De  nem  .  ♦  .  én  felelek  mindenért,  —  csak  téged  ne  leljenek 
itt,  —   én   nem  félek   a   köveiktől,   —  nekem   gyönyörűség 
érted  a  halál  is  .  .  .  Csak  te  menekülj,  Krisztina! 
KRISZTINA   En  az  uramnál  maradok! 
GERGELY   végső  kétségbeeséssel:  Megölnek,    Krisztina! 
Meghalsz,    -  kövek  zúzzák  össze  gyenge  tested,  —  gyilko- 
sok kezébe  estél,  menekülj,  Krisztina! 

KRISZTINA  Még  ha  úgy  lenne,  akkor  se  tántoríthat 
el  semmi  az  akaratomtól!  Az  uramhoz  jöttem  .  .  .  Nem 
félek  semmitől  .  .  ♦  Látnom  kell,  minden  áron  .  .  ♦ 

KILENCEDIK  JELENET. 

Előbbiek,  kömivesek. 

A  kömivesek  egyenkint  jönnek  jobbr ól-balról,  lassan,  komoran,  szót- 
lanul* Néma  csendben,  fenyegetően  állanak  Gergely  és  Krisztina 
köré* 

KRISZTINA  erőltetett  vidámsággal:  Adj  Isten,  jó  mun- 
kát, Halom  uram  ♦  .  . 
HALOM  nem  felel 

KRISZTINA  zavartan  elfordul,  Örlőchöz:  Őrlőc  bátyám, 
hogy  van  kegyelmed?  ♦  ♦  • 
ŐRLŐC  nem  felel 

KRISZTINA  egyre  zavartabb  lesz,  Adorjánhoz:  Víolka 
asszony  nálam  járt  a  héten  . .  *  egy  motolla  kendert  kért .  ♦  ♦ 
adtam  néki  .  .  .  Hirtelen  elhallgat  s  dermedten,  fokozódó  rémü- 
lettel nézi  a  kőműveseket,  akik  halálos  csendben  állanak.  Fel- 
sikolt, vad  nevetésben  tör  ki,   amely  a  síráshoz    áll  közelebb* 

Szünet.  Merőn  nez  a  kömivesekrc.  Miért  hallgattok?  Felel- 
jetek! .  .  .   Sikoltva  rohan  Kelemenhez,  aki  a  kapubolton  át  jön. 

TIZEDIK  JELENET. 

Előbbiek,  Kelemen* 

KRISZTINA  hozzá  rohan.  Segíts,  Kelemen!  Gyilko- 
sok, megölnek! 

KELEMEN  megáll,  megrázkódik,  a  rémülettől  nem  tud  szólni; 
mereven,  mozdulatlanul  néz  Krisztinára. 

KRISZTINA  Kelemen!  Kitárja  feléje  a  karját,  Kelemen 
meg  sem  mozdul,  Krisztina  visszariad. 

KELEMEN  igen  nagy  szünet  után,  tompán:  Miért  jöttél 
ide? 

KRISZTINA    Hogy    lássalak  és...  úgy  remegtem 

érted,  —  az  éjszaka  . *  ♦  jaj,  hogy  küzködtem  a  rémséggel .  • . ! 
Szünet.  Ijedten  néz  rá.  Kelemen! 
KELEMEN  Miért  jöttél  ide? 

KRISZTINA  Még  kérded  ?  Nem  elég,  hogy  itt  vagyok  ? 
Hát  a  te  szived  nem  kívánkozott  utánam?  Úgy  jöttem,  szál- 
lottam, mint  a  levél,  akit  a  vihar  sodor*  Hát  te  nem  éreztél 
föl  magányos  éjszakán  a  szived  tüzes  lángjára?  Téged  nem 
égetett  a  búcsúzás  csókja?  Szünet.  Ne  nézz  úgy  rám,  — 
Istenem,  —  ne  nézz  úgy  rám! 
KELEMEN  Miért  jöttél  ide? 

KRISZTINA  Szűzanyám,  ne  vedd  el  az  eszem!  El 
kellett  jöjjek  ♦  •  .  a  bíró  úgy  vitt  haza  a  karján  .  ♦  ♦  eszmé- 
letlen ♦  .  ♦  Jaj,  —  iszonyat  —  és  azt  álmodtam,  hogy  az 
ágyam  szélén  ül  és  néz  ♦  ♦ .  egyre  néz  ♦  *  *  még  most  is  éget 
a  pillantása  ♦  .  ♦  Hogy  maradhattam  volna  otthon?!  .  •  •  El 
kellett  jöjjek,   —   még  ha   a   vigyázók  lándzsájára  kerülők, 

akkor  is!  De  velem  volt  az  Isten,  —  a  vihar  szétszórta 
őket  —  és  kitárult  a  kapu  az  én  nagy  vágyódásom  előtti 
Nem  akartam  én  megszegni  tiltó  szódat,  de  nem  tudom  mi 
lehetett:  egyszerre  valami  rettentő  akarat  fogott  meg  és  ide 
hozott*  Azt  gondoltam,  hogy  te  hívsz,  te  akarod,  hogy 
jöjjek  ♦  ♦  ♦  Te  akarod  ♦  .  ♦ 

KELEMEN  megrendülve,  tompa  kétségbeeséssel:  Ezért  jöttéi 
hát  ide?! 

KRISZTINA    reményre    kap*    Ezért  ♦  ♦  .    Egy    pillanatig 
vár*  De   most    úgy  látom,    mégse    akartad  ♦  ♦  .  Meg  sem  is 
csókolsz  .  «  .  Egy  jó  szavad  sincs   hozzám*   Úgy  nézel   rám, 
mintha  halálos  bűnnel  vádolnál.  Pedig  én  nem  tudtam,  — 
én    csak   gyenge   asszony   vagyok,  —    ugy-e,    nem   tudhat- 
tam? ♦♦♦  Most  már  látom,  hogy  te  nem  akartad,  hogy  nem 
ezt  akartad.  Látom.  Olyan  idegen  a  pillantásod,  éles  tőr  a 
szavad*  Nem  bírom  tovább*  Inkább  visszamegyek* 
KELEMEN    Innen  többet  el  nem  mehetsz! 
KRISZTINA  megdöbbenve  néz  rá*  Kelemen !  Kihez  szó- 
lasz? Keresem  a  hangod,  nem  ismerem*  Nézem    a   szemed, 
nem  ismer  meg  engem*  Mintha   már   nem   is  te   lennél 
KELEMEN  Hozzád  szólok,  Krisztina!  A  halálba  jöttél  ide! 
KRISZTINA    Nem  értem  •  ♦  •   Semmit  se  értek  * . .    Ré- 
mülten felsikolt*  Isten  anyja,  ne  hagyj  el!  Rátekint  a  kőmtve- 
sek  kemény,  mozdulatlan   arcára,  aztán  Gergely  felé  néz*    Igaz 
volna?  Igaz?  *  .  . 
KELEMEN  Igaz! 

KRISZTINA    Kelemen,  *  *  *  te  *  .  .   te  megtennéd  * . .  te 
megbírnád*..?!  Jaj  nekem! 
KELEMEN    Megesküdtem! 

KRISZTINA  Nem.**  Ilyen  esküt  nem  tesz  ember! 
Vadul  átöleli*  Ne  őrjíts  meg,  Kelemen.  Az   uram  vagy!  .  .  . 

A  gyilkosom  lennél?  Te,  akinek  a  lyányságomat  adtam, 
a  csókom,  az  ölelésem,  mindenem?!  . ..  Nem  lehet!  Ébressz 
fel!  Lidérc  nyomja   a  mellem!    El,  el    innen!,..    Hiszen 

én  —  szeretlek!   Görcsösen  belekapaszkodva,  zokog. 
G  E  R  G  E  LY    kétségbeesetten   hozzájuk    rohan.    Kelemen,    az 
Isten  nem  akarhatja    ezt!    Akárhogy    volt,  ezt    nem  lát- 

hattuk! Vidd  el  innen  az  asszonyodat. 
KELEMEN    Hallgass! 

GERGELY  mind  vadabb  kitöréssel:  Nem  hallgatok!  A 
kőmivesekhez:  Emberek,  hiszen  ti  se  kívánhatjátok!... 
Azok  meg  sem  moccannak.  Ugy-e,  hogy  nem?  Visszafordul 
Kelemenhez*  Nézz  rájuk,  —  bátran  elviheted,  —  itt  senki  se 
mer  kezet  emelni  rád*.,  köbálvánnyá  dermedt  itt  mind- 
egyik .  ♦ .  utánatok  se  néznek  .  ♦  ♦  A  kömvvesekhez:  Emberek... 
szabadítsátok  fel..,  szaggassátok  szét  azt  a  hitvány  esküt... 
hiszen  akkor  mi  is  fölszabadulunk  mind! ...  Kelemen!  Mind- 
nyájunkat boldoggá  tennél,  menj,  —  menekülj,  —  vidd  el 
Krisztinát,  idegen  országba,  ahol  senki  se  ismer,  ahol  senki 
se  tudja  s  te  is  elfelejted,  hogy  valaha,  —  egyszer  életedben, 
~  gyenge  voltál. 

KELEMEN  Hallgass!  Hiába  minden.  Nem  mehetek  el 
innen.  Ez  a  vár  utánam  jönne  s  álmatlan  éjszakáim  sötét- 
jébe meresztené  csonka  tornyát,  amit  nem  raktam  tetőig. 
Utánam  jönne,  kisértene,  mint  a  lélek,  aki  hazajár  a  régi 
házba*  Húzna,  csalogatna,  vádolna...  megölne!  Nem  lehet 
megszöknöm  előle,  még  ha  a  világ  négy  tája  húzná  is  fel 
előttem  sorompóit.  Ezért  a  várért  éltem,  küzkődtem  eddig.  ♦. 
ezek  a  kövek  élni  akarnak,  a  magam  pusztulása  árán  is... 
és  ha  a  vérem  hullását  követelik,  —  én  odaadom. 
KRISZTINA  A  várad?!  Hát  több  lehet  ez,  mint  egy 
szerelmes  szavam  . . .  több,  mint  a  házad,  ahol  én  gyújtottam 

meg  este  a  lángot  a  tűzpadon  . . .  több   a  fiadnál,  mindennél, 
amit  az  én  életem  adhatott  neked?.  ♦♦ 
KELEMEN  Megesküdtem! 

GERGELY  őrjöngve:  Hazugság,  hazugság,  amit  mon- 
dasz! Te  nem  lehetsz  a  gyilkosa!  En  ís  esküt  tettem,  de  most 
mégis  azt  mondom,  aki  hozzányúl,  a  két  kezemmel  fojtom 
meg,  ha  pokolra  jutok  ís  érte  ♦  ♦  ♦  Téged  is,  Kelemen  ♦ .  . 
KELEMEN  csendesen,  rettentő  nyugalommal :  Gergely ! 
Gergely  megtörik  a  vádoló  megszólításra.  Kis  szünet  után:  Itt 
nagyobb  úr  áll  törvényt  nálunk! 

GERGELY   lehajtott  fejjelf  könyörögve:  Kelemen... 
KELEMEN   Ha  én  megállom  panasz  nélkül,  kinek  lehet 
még  szava?  Mit  mondhatsz  te,  ha  én  már  hallgatok? 

Szünet 

KRISZTINA  csendesen  zokog.  Magasságos  Isten!  Miért 
engedted  ezt?...  Miért  engedted,  hogy  ide  jöjjek? 
KELEMEN  halkan,  suttogva,  de  emberfölötti  erővel:  El 
kellett  jönnöd  Krisztina,  én  tudtam,  hogy  el  kell  jönnöd. 
Éjfélkor,  ha  felriadtam,  könnyű  őzlépésed  vigyáztam  a 
haraszton.  Rettegtem  tőle,  hogy  eljössz  és  mégis  —  kívántam. 
Talán  akartam  is.  El  kellett  jönnöd,  én  csábítottalak  ide, 
magam  akarásánál  erősebb  vágyódással!...  Most  már  tudom, 
hogy  fölépül  ez  a  vár! 

KRISZTINA  Nem  értem,  Kelemen.  A  váradért  kell 
nekem  meghalnom ...  ?  Zokogva:  Istenem,  Istenem!... 
KELEMEN  szünet  után.  A  váramért.  Igen.  Szünet.  Nagy 
elhatározással,  keményen,  majdnem  monoton  hangsúllyal,  mint  a 
kivégzés  dobszója  kopog  minden  szava.  Két  hónapja  elmúlt, 
esküvel  esküdtük:  fölépítjük  Déva  várát,  ha  a  vérünk  árán 
is.  Eszetekbe  van   még? 

KÖM  ÍVESEK    halk  kórusban:  Mintha   ma   lett    volna! 
KELEMEN    Két  hónapja    elmúlt,    fennen    parancsoltuk: 
senki  asszony   addig  ídc  nem   jöhet  ki,  ameddig  a  munkánk 
végezetlen  lenne.  Eszetekbe  van   még? 
KŐ  MÍVESEK    Mí  nem  felejtettük. 

KELEMEN  Én  sem  felejtettem*  Erős  esküt  tettünk:  aki 
nek  asszonya  legelébb  jő  ide,  nem  megy  többé  vissza!  Csend. 
KRISZTINA  fölsír:  Erőt  adj,  Istenem! 
KELEMEN  keményen:  Aki  esküt  szegne,  olyan  nincs 
közöttünk.  Szünet  után  emelt  hangon:  Csak  egy.  Én,  magam. 
Most  már  bevallhatom.  Én  megszegtem  a  kötést.  Szünet 
A  megdöbbenés  halk  moraja.  Kelemen  magához  von/a  Krisztinát, 
szerelmes  gyengédséggel:  Én  akartam,  hogy  idejöjjön,  az  én 
vágyam  szállott  érte,  hogy  idehozza,  gyönge  akaratát  ha- 
muvá perzselte  az  én  izzó  lelkem  lobogása.  Vérre  szomjas 
itt  minden  kő,  de  ez  a  vér  ne  csak  az  ő  vére  legyen  .  .  . 
Én,  magam  akarom  elhallgattatni  ezeket  a  síkoltó,  telhe- 
tetlen köveket ...  Itt  vagyok.  Elkészültem.  Magam  akarása, 
magam  lakolása.  Falazzatok  be  a  bástya  falába  mind  a 
kettőnket,  hogy  örökre  csend,  halálos  csend  legyen  a  váram 
körül,  hogy  soha  többé  panaszra  ne  nyiljon  a  kövek  szája. 
Kövezzetek  halálra,  emberek! 

Szünet  A  kőmívesek  mind  egy  helyre  tódultak  a  boltíves  kapu 
alá.  A  tanácskozásuk  egy-egy  összenézés. 
KŐMIVESEK  egyszerre,  tompán,  nagy  erővel:  Nem? 
KELEMEN  megdöbbenve  ijed  a  lázadókra,  aztán  fenséges 
erővel:  Követelem!  Uratok  vagyok...  békótok  kulcsa  az  én 
kezemben  van...  Én  akarom  —  és  ti  engedelmeskedtek! 
KŐMIVESEK    Nem. 

KELEMEN   Esküszegők!...  Emlékezzetek!...  Föld  ki- 
veti testeteket...  poklos  tüz    emészti    meg    csontjaitokat... 

Ö  R  L  Ö  C  Neked  élned  kell,  míg;  zászló  leng  azon  a  tor- 
nyon. Emlékezzél. 

KŐMIVESEK  monoton  kórosban:  Emlékezzél! 
KELEMEN    Micsoda  hatalom  köthet  engem  az  élethez, 
ha  én  nem   akarok  élni? 

O  R  L  O  C  Az  esküd,  —  az  eskünk,  aminek  erejével  zsar- 
nokmódra idekötöttél  bennünket  a  váradhoz,  gúzsba  szorítva, 
megfojtva    az    emberségünket!    Kellene    most  a    szabadulás, 

r 

ugy-e,    akár  a  halálba  is?  —    O,  mink  is  hányszor  válasz- 
tottuk volna!  Akkor  te  tartottál  fogva,  most  mi  nem  enge- 
dünk,   amíg    nem    áll    ez    az    átkozott    vár,    ahogy  Ígérted! 
Addig  a  miénk  az  életed. 
KELEMEN   megdöbbenve:  A  tiétek?!... 
KŐMIVESEK   Addig  élned  kell! 

KELEMEN  kétségbeesve:  Élnem  kell!  Iszonyú  kötés, 
átkozott  legyen  a  pillanat,  amelyben  megszületett!  Csak 
gyorsan...  ne  késsetek  soká...  Kőmíves  Kelemen  most 
megfizet  mindenért,  ha  a  szíve  belészakad  is.**!  Krisztiná- 
hoz, akit  átölelve  tart:  Krisztinám,  —  én  asszonyom...  itt 
utat  váltunk  ♦ .  ♦  En  nem  mehetek  már  veled  • . .  nem  sza- 
kadhatok el  ettől  a  vártól,  —  mert  ez  a  vár  —  én  magam 
vagyok!  Azt  hittem,  hogy  a  bástyáim  tovább  élik  az  én 
életemet,  mint  ahogy  a  fiam  tovább  él,  ha  én  már  nem 
is  vagyok;  —  de  nem,  ezek  a  kövek  elevenen  akarják 
az  életem,  —  csak  a  te  véredre  szomjasak  ...  az  kell 
nekik,  hogy  megéljenek!  Csak  úgy  állhat  itt  felhőket 
súrolva  minden  fal,  ha  a  te  tested,  a  te  véred,  a  te  síkol- 
tásod tartja  össze  a  köveit!  Ezért  kellett  nekem  idejön- 
nöm tőled,  —  ezért  nem  mehetsz  el  te  sem  innen  most 
már!  .  •  . 
KRISZTINA  kitörő  rémülettel:  Nem,  nem  akarok  meg- 

halni  .  .  .   Itt,    itt   akarok    élni,    veled,  cini!    Ne    engedj, 

ne   dobj   eléjük  •  •  .  csak   ma   ne   még,   holnap  .  •  . 
KELEMEN    Krisztinám! 

KRISZTINA    Ne    nyúljatok    hozzám,  még    ne, 

várjatok,  várjatok,  tizenkét  gyilkosok,  amíg  búcsút 
veszek,  csak  addig  várjatok.  Amíg  búcsút  veszek  szép  kicsi 
fiamtól  .  .  • 

KELEMEN  megtörve:  Nem  mehetsz  már  vissz^l 
KRISZTINA  Még  a  halottnak  is  hármat  harangoznak, 
én  árva  fejemnek  egyet  sem  kondítnak?!  Jaj,  nagy  erős  Isten, 
behunytad  fölöttem  mind  a  két  szemedet!  Kelemen  uram! 
Zokogva  Kelemen  keblébe  temeti  az  arcát  és  igy  marad  a  kar- 
jában mozdulatlant  a  sírása  is  elhal  lassan* 
KELEMEN  nagy  szünet  után,  tompán,  csendesen,  de  a  nagy 
elhatározás  szilárdságával:  Fogjátok,  —  szép  gyöngén,  —  vi- 
gyétek, gyenge  teste  hamva  állítsa  meg  magos  Déva  várát! 
Megcsókolja  a  homlokát,  óvatosan,  hogy  föl  ne  keltse  ájulásából 
Én  asszonyom! 

Szünet  A  kőmivesek  mozdulatlanul  állanak* 

ŐRLOC  szünet  után,  keményen:  A  Kunok  udvarán  várunk! 
Te  vezesd  oda  asszonyodat!  Mi  addig  megbontjuk  a  falat! 
Megfordul,  a  kőmivesek  vele  mennek  kegyetlen,  tudatos  egyforma- 
sággal a  boltíves  kapun,  lefelé*    Vissza  se  néznek* 

Szünet* 

GERGELY  egy  szikla  mellett,  a  kapu  közelében  térdre  esik 
és  hangosan  zokog* 

KELEMEN  szünet  után,  nagy  kétségbeesés  sóhajával:  Még 
est  is!  Lefekteti  a  gyepágyra  az  ájult  asszonyt  és  mellé  térdet* 

Szünet* 

KELEMEN  egész  csendesen,  mélységes  fájdalommal:  Krisz- 
tina ♦  .♦  én  öljelek  meg?.,.  Ezzel  a  kézzel,  amely  szerelmesen 
ölelt  annyi  éjszakán?  A  hajad  aranyát  mik  simogatták, 
az  ujjaim,  most  a  szemedet  fogják  le?  Hiszed-e,  hogy  meg- 
bírom tenni  a  lehetetlent,  Krisztinám,  —  én  gyönyörűségem?! 
KRISZTINA  felnyitja  a  szemét,  lassan  felül,  mintha  nehéz 
álomból  ébredt  volna.  Végtelen  egyszerűséggel,  szinte  együgyű  naivi- 
tással: Kelemen,  -  otthon  voltam,  Andriskánál.  Búcsút  vettem 
tőle*  Most  már  nyugodt  vagyok.  Mehetek.  Olyan  csendesség 
szállott  a  szívembe;  tudom,  sohse  válok  meg  tőletek.  Csak 
most,  —  egy  szempillantásra,  —  de  ez  a  válás  nem  sajog 
úgy,  mint  a  múltkor  ♦  ,  ♦  Miért  is  éljek  még?  Jobban  már 
úgy  sem  szerethetsz  ♦  ♦  ♦  Hiszen  attól  sem  féltél,  hogy  elve- 
szejtesz, ha  magadhoz  hívsz,  —  olyan  nagyon  vágyódtál 
utánam.  Mert  nem  a  váradért,  —  hiába  áltatod  magad,  — 
nem  is,  hogy  a  véremet  vedd,  hanem,  hogy  megölelj,  azért 
hívtál  ide!  —  Mégis,  én  máskép  szerettelek  ...  én  csak  az 
asszonyod  voltam,  a  párod,  a  feleséged  ♦  ,  .  bocsáss  meg, 
hogy  nem  tudtam  az  lenni,  aminek  kívántál.  Látod,  most 
is,  amikor  már  nem  gyűlölöm  ezt  a  kőhalmot,  még  most  is 
csak  azt  síratom:  miért  nem  lehetett  olyan  a  mi  sorsunk, 
mint  annyi  másé?  Miért  nem  tudtál  te  építeni  úgy,  hogy 
Örülhess  az  életednek,  nekem,  meg  a  fiadnak  is?  Miért  kel- 
lett olyan  vágyadnak  lenni,  amihez  én  ne  érjek  föl  gyenge 
asszonyésszel?  Csillagok  írják  a  rendelést:  mi  nem  illettünk 
egymáshoz.  En  csak  szeretni  tudtalak,  ahogy  az  Isten  tud- 
nom engedte.  És  most  ♦  ♦ .  meghalok  ♦  ♦  ♦  nem  tudom:  miért  . , , 
nem  értem:  miért?  Valami  megfoghatatlan  szépért,  a  te 
egyetlen  álmodért,  így  mondod  te,  —  de  én  ♦  ,  .  én  úgy 
érzem,  csak  azért,  hogy  te  tovább  élhess,  amíg  beteljesül 
az  álmod! 

KELEMEN  mérhetetlen  daccal  lerázza  magáról  az  elér- 
zékenyülést. Kemény  elhatározás,  merev  gőg  takarja  nagy  két- 
ségbeesését,   ami         hiába  fojtja  el  kicsendül  a  szavaiból: 

Azért.  Igen*  Teljesülnie  kell.  Az  Isten  szörnyű,  kegyet- 
len ereje  bennem,  —  az  legázol  a  szívemben  minden  gyön- 
geséget, ami  hasonlóvá  tenne  másokhoz.  Igen,  —  azért 
akartam  olyan  gyilkos  erővel,  hogy  utánam  jöjj  ide; 
föl  kellett  áldozzalak  a  váramért,  hogy  egyedül  neki  élhes- 
sek eztán.  Rajta  kívül  ne  kössön  az  élethez  semmi.  Menj! 
Ami  másnak  öröm,  üdvösség,  élet,  annak  még  a  gyöke- 
rét is  kiszakítom  a  szívemből!  Nem  emlékeztem  a  neve- 
tésedre, most  már  a  sírásodra  sem  akarok  emlékezni!  El 
akarom  felejteni,  hogy  valaha  voltál,  hogy  hallottam  a 
hangod,  hogy  gyönyörködtem  két  szemed  csillagában!  El 
akarom  felejteni  a  nevedet  is,  azt  is,  hogy  ember  vol- 
tam valaha!  Kőmíves  vagyok,  semmi  más!  A  váramat 
akarom ! 

KRISZTINA  A  váradat! ...  A  tied  vagyok  —  és  mégis 
ezt  választod*  Soha,  soha  ilyet  asszony  fel  nem  foghat!  Talán 
éppen  ezért  kell  elmenjek.  ♦♦  Ez  az  asszony  sorsa,  —  ez?K«. 
Istenem ♦  ♦♦?!  Maradj  itt,  ne  gyere  velem,  —  visszajövök! 
Akarod,  hogy  visszajöjjek  hozzád?  Nem  akarod?!  Várnak 
rám,  —  megyek  —  és  nem  értem,  hogyan  bocsáthatsz  el?! 
Még  csak  nem  is  nézel  rám*..  Elfordulsz,  hogy  az  utolsó 
pillanatban  se  láthassam  meg  a  szemed,  amely  értem  borul 
könnybe  ♦  ♦  ♦  ne  érezzem  a  boldogság  forró  zsarátját,  amely 
a  szívemben  érted,  csak  te  érted  omlik  hamuba! ...  Kelemen, 
igazán  el  akarsz  felejteni?...  El  tudsz  felejteni?...  Megáll 
visszafordul  Isten  veled!  A  térdelő  Gergely  fejét  megsimogatja 
és  elmegy  a  kapunyíláson  át* 
KELEMEN   mereven,  mozdulatlanul  áll 

GERGELY  térdelve,  kiterjeszti  utána  a  két  karját,  mintha 
víziója  tenne  s  egy  megdicsőült  mártírt  látna* 

Igen  nagy  szünet 

Egyszerre  most  itt,  most  ott,  amott,  lenn  és  fönn,  minden  oldal- 
ról, alig  észrevehetően  kezdődő,  majd  lassan  erősbödő  halk  ka- 
cagás töri  meg  a  csendet;  egész  szimfóniája  a  kísérteties  neve- 
tésnek* Kelemen  fölrezzen  letargiájából*  Gergely  az  egészből 
semmit  sem  hall,  marad  az  előbbi  helyzetben,  felemelt  karokkal, 
térdelve.  Most  hátul  a  mélyből  főisivít  a  boszorkány  rettentő, 
gúnyos  kacagása  hallatlan  erővel,  amelyet  erős  crescendóban 
kísér  az  előbbi  hangzavar*  Az  egész  szín  megtelik  a  borzalmas, 
diadalmas  gúny  nagy  erejű,  díabolikus  nevetésével.  Kelemen 
megborzadva  hallgatja,  aztán  hirtelen  fölordít  és  fölrohan  a 
bérchátra. 

KELEMEN  ordítva:  Pokol  szemete.  ♦♦! 
ÁBRÁNNÉ  hangja  hátul,  a  mélyből:  Most  már  építheted 
a  várad,  Kelemen! 

KELEMEN  egy  óriási  sziklát  gördít  a  mélységbe,  amely 
félelmetes  robajjal  esik  le.  A  kőokozta  zajra  borzalmas  halál- 
ordítás  felel  a  mélyből.  Utána  ijesztő  csend.  Az  Isten  régfen 
nem  beszél  már.**  most  már  az  ördög  is  hallgat.  Szünet. 
Lejön  és  megáll  a  bérchát  közepén.  Magam  vagyok.  Amikor 
leér,  Őrlőc  és  két,  három  kőmíves  sápadt,  fölindult,  összetört 
reszkető  alakja  jelenik  meg  egymásután  a  boltozat  alatt;  sze- 
müket a  főidre  szegzik.  Tehetetlenül  megállnak.  Úgy  jönnek, 
mint  akik  nem  nézhették  a  borzalmat. 

ORLOC    Kelemen!    Asszonyod    megszánta    kemény   sor- 
sunkat: maga  hajtotta  végre  az  ítéletet. 
KELEMEN  értetlenül,  mereven  bámul  rá. 

ADORJÁN  Az  Ördöghasadék  melyéből  ember  még  nem 
került  fel  elevenen. 

KELEMEN  megtántorodik,  egy  sziklának  dől,  majd  össze- 
roskad. 

Szünet. 

ÖRLOC  keményen:  Mehetünk  már?...  Ez  volt  hát  az 
a  nagy  cél,  ami  felé  rohantál,  Kőmíves  Kelemen?!  Építeni 
híttál  ide,  nem  hóhérmunkára! 

KELEMEN   feláll,   megkapaszkodik  a   sziklában,  aztán  ha- 
talmas, mindennel  dacoló,  szinte  földentúli  erővel:  Építeni !  . .  . 


Függöny. 


83 


HARMADIK    FELVONÁS 


Korai   gótstílü   toronyszoba   Déva    várában.    Balra    erkélyes 
ablaknyílás,  nehéz  függönnyel,  jobbra  nagy  ajtó,  lefutó  lép- 
csőkkel* Hátul  egy  fülkében  kis  csigalépcsőre  nyíló  ajtó.  A  fal 
mellett   medvebőrös   heverő.  Fáklyavilág.  Kinn  őszi  este. 

ELSŐ  JELENET. 

Gergely,   Csépán. 

GERGELY  az  ablaknál  áll  s  nyugtalanul  kitekint,  kívülről 
ünnepi  zenet  utána  őrömzaj.  Gergely  egyszerre  a  jobboldali  ajtó- 
hoz  fut  s  felrántja.  A  lépcsőn  Csépán  jön  fel.  Mi  az,  Csépán? 
—  Siess!  —  Jó  hírrel  jössz? 
CSÉPÁN  Avval*  Nincs  itt  nagyuram? 
GERGELY  Nincs.  Nyugodtan  szólhatsz*  Mind  lenn  van- 
nak a  kápolnában  a  hálaadó  létánián.  De  szólj  már.  Minden 
pillantásban  jöhet.  Útban  vannak? 

CSÉPÁN  A  pogánykúti  dűlőnél  hagytam  el  a  kocsikat 
a  nagy  torlódásba*  Annyi  ott  az  ember,  mint  szérűn  a 
polyva.  Mind  siet.  félti  az  irháját,  meg  a  cók-mókját  .  .  . 
Pedig  nincs  okuk  rá.  Aszondják,  Saul  vajda  szétvert  a 
besenyők  közt*  Belételik  jó  egy  hét.  amíg  összeszedelőzköd- 
nek. Aztán  a  Fejérvári  út  felől  is  elénk  került  hétszáz  lovas, 
Benő  püspök  úr  emberei.  Azok  lepték  el  az  utat  ♦  ♦  ♦  meg 
az  a  sok  szekér,  teli  liszttel,  aki  a  várba  igyekszik  mind  *  .  . 

GERGELY  Mért  hagytad  ott  őket?  Hátha  bajuk  támad? 
CSÉPÁN  Nem  köll  lelni,  Gergely  uram,  gytinnek  azok 
szép  rendbe,  akár  a  parancsolat*  Ha  lassabban  is  kicsinyég, 
de  gyünnek*  Az  úrfi  el  is  aludt  a  Sára  karjában  *  ♦  ♦  Csak 
a  kisasszon  siettetett,  a  lelkem  .  .  .  de  hát  mit  csinájjak  én 
magamra?  En  csak  egy  ember  vagyok,  annyi  sok  közt  ♦  ♦  ♦ 
elküldött  hát,  hogy  üljek  lóra  és  jelentsem  Gergely  úrnak 
az  elindulásuk  ♦  ♦  ♦ 

GERGELY  Csak  el  ne  késsenek?! *.  ♦  Már  vége  a  létá- 
niának  ♦  ♦  ♦  hallod?  Kinn  moraj,  lárma.. 

C  SE  PÁN  Esti  harangszóra  itt  lesznek  ♦♦  ♦  Hogy  sajnálja 
majd  az  úrfi,  hogy  nem  lehetett  itt,  mikor  fölvonták  a  to- 
ronyra a  zászlót*  Képzelem,  vót  itt  nagy  lakadalom  ♦  •  ♦ 
Hanem  pogány  fölfordulás  van  ám  még  most  is  a  belső 
udvaron,  folyik  a  hurcolkodás  még  az  ünnepi  tolongásba  is  ♦  ♦  ♦ 
G  E  R  GE  LY  figyel.  Vígyizzl  Valaki  becsapta  lenn  a  torony- 
ajtót ♦  ♦  ♦  Talán  ő?!  ♦  ♦  ♦  Siess  vissza  a  kocsikhoz  ♦  ♦  .  hozd 
ki  őket  a  torlódásból  ♦  ♦  ♦  ha  máskép  nem  megy,  kapd  magad 
mellé  Andriskát  és  vágtass  ide  lóhalálába  *  ♦  ♦  Legalább  ő 
legyen  itt,  míg  nem  késő*  Erre  menj  ♦  ♦♦  már  hallom  a  lépését  ♦.♦ 
siess  ♦  ♦  ♦  A  fűikében  fölnyitja  az  ajtót  s  Csépánt  kituszkolja. 
C  SE  PÁN  Isten  áldja,  Gergely  uram  ♦  ♦  *  hozom  az  úrfit 
ebbe  a  szempillantásba*   El. 

MÁSODIK  JELENET* 

Gergely,  Kelemen. 

KELEMEN  befon  a  jobboldali  ajtón.  Te  itt  vagy?  Nem  voltál 
a  létánián? 

GERGELY  Nem*  Bocsáss  meg  érte,  nem  bírom  nézni 
ezt  a  sok  vidám  népet. 

KELEMEN  Te  sem?.. .  Szünet.  Hogy  ujjonganak!  Tedd 
be  az  ablakot.   Gergely  behúzza  rajta  a  vastag  függönyt. 
GERGELY    Nem    csoda,    ha    örülnek...    kész    a    váruk, 
megótalmazza  őket  vesztül,  vihartól  .  .  . 
KELEMEN  Meg.  Szünet. 

G  E  R  G  E  LY  kitekint  az  ablakfüggöny  mögött.  Milyen  kicsiny- 
nek látszik  innen  a  zászló  az  öreg  torony  ormán.  Aligha 
volt  még  magosabban.  Most  már  jöhetnek  Kapolcs  nyilasai . . . 
ezeken  a  falakon  még  a  katapolták  se  fognak  .  .  . 
KELEMEN  Nem.  Áll  már  a  vár.  A  híres  vár.  Áll  min- 
den tornya,  minden  bástyája.  Mindétig  áll,  ógy,  ahogy 
akartam* 

GERGELY  sóhajtva:  Áll.  Nagy  ára  volt.  Krisz  .  .  .  A 
többit  elnyeli,  mintha  megbánta  volna. 

KELEMEN  erősen,  nyugodtan:  Csak  mondd  ki  bátran  a 
a  nevét.  Félsz  tőle?  Én  szeretem  hallani.  Ugy  hallik,  mintha 
mázsás  harang  szólna,  mintha  —  halálharang  szólna, 
szólítana!  Csak  mondjad!  Kétszer  ójolt  meg  azóta  a  hold, 
h°8T  ígT  hallgatom.  Kemény  lehet  a  szívem  .  .  ♦  nem  sza- 
kadt belé  .  .  .  De  most  már  csak  mondjad,  most  már  szíve- 
sen hallgatom  ♦  .  . 

GERGELY  csendesen:  Elkészültél. 

KELEMEN  Kellett.  Akartam.  É  n  akartam.  Mert  nem  ők 
kényszerítettek  rá,  mikor  az  eskümhöz  kötöttek.  Ne  hidd! 
Nagyobb,  dühösebb  volt  az  é  n  vágyam,  amelyik  azt  akarta, 
hogy  Déva  vára  fölépüljön.  Es  mégis  ♦  .  .  Szünet;  sóhajt.  A 
többiek  se  voltak  ott  az  ünnepi  létáníán.  A  zászlót  még 
Adorján  mester  tűzte  föl,  —  de  aztán  eltűntek,  mintha  a 
föld  nyelte  volna  el  őket,  mind,  egy  szálig.  Úgy  mentek 
el,  egy  engesztelő  szó  nélkül  .  .  ♦  tán  azt  is  irigyelték  tőlem, 
hogy  meglássam   a   szabadolás  örömét   a   szemükben.  Nem 

voltak  ott  az  oltárnál  •  •  .  pedig  csak  őket  kerestem  ♦  .  ♦  a 
gyűlölködő  pillantásukat  .  ♦  .  de  nem  láttam  .  ♦  .  és  akkor 
egyszerre  mintha  boros  mámorból  ébredtem  volna,  hírtelen 
olyan  boldogság  töltötte  be  a  szivem  ♦  ♦  .  Hiszen  ha  ők 
nincsenek  már  itt  .  .  .  akkor  én  is  mehetek  ♦  .  •  Hiszen 
én  csak  azért  siettem,  hogy  elérjek  valahová  ♦  ♦  ♦  Alig  vár- 
tam a  létánía  végét,  szerettem  volna  kirohanni  a  templom- 
ból, az  ünneplő  nép  közül  ♦  .  .  János  pap  beszélt  .  .  .  nem 
tudtam  figyelni  a  szavára,  de  a  hangja  olyan  szépen  zen- 
gett, a  kóruson  a  fiuk  éneke  is  olyan  volt,  mint  az  an- 
gyalok hangja,  —  olyan  megnyugtató,  —  hívogató  ♦ .  ♦  Nagy 
melegséggel:  Elkészültem,  Gergely!  Megölelt,  kis  szünet  Az- 
tán nyílik  a  jobboldali  ajtó  s  belép  Zuborgány  felkötött  karral, 
bepólyált  fejjel. 

HARMADIK  JELENET. 

Előbbiek,  Zuborgány. 

ZUBORGÁNY    Adj'  Isten,  nagyuraimnak* 
GERGELY    Zuborgány?  Hogy  kerülsz  ide? 
ZUBORGÁNY    Kelemen  uramhoz  jöttem  .  .  .  Fúj.  De 
sok  foka  van  ennek  a  garádícsnak  .  ♦  . 
KELEMEN    Mi  járatban  vagy? 
ZUBORGÁNY    Izenetet  hoztam  az  uramtól. 
KELEMEN    Máté  birótól?  Feljajdul,  ökölbe  szorul  a  keze. 
ZUBORGÁNY  Tőle.  Az  utolsó  izenetet. 
KELEMEN  komoran:  Mit  akar? 

ZUBORGÁNY  Mán  semmit.  Most  mán  nagyon  csendes 
ember  lett  belőle.  Isten  nyugosztalja! 
KELEMEN    Meghalt?  Nagyon  izgatott. 
ZUBORGÁNY   Meg  .  .  .  Csak  most  bírtam  ideérni  .  .  . 

négy  napig  feküdtem  vérbe-fagyva  az  Ompoly  parton  .  .  . 
ott  temettük  el  őt  is,  a  Korlátkői  mezőn  .  .  .  kilenc  besenyő- 
nyíl  volt  a  testében  .  .  .  három  a  torkát  verte  át  .  .  . 
KELEMEN  Meghalt  .  .  .  Elborulva  leül  egy  karosszékbe,  a 
továbbiakban  már  alig  figyel  Zuborgány  szavára.  Hála  neked, 
Uram,  hogy  ezt  a  terhet  is  levetted  a  vállamról! 
GERGELY  Zubcrgányhoz:  De  hát  hogy  történt?  Szólj! 
ZUBORGÁNY  Két  hónapja,  —  egy  keddi  napon,  — 
mikor  az  a  szörnyű   vihar  volt,  berontott  hozzám.  A  vár 

felől  jött,  gyalogszerrel,  véresen,  a  lova  nyakát  szegte 
az  úton  ♦  .  .  Eszeveszetten  rámordított,  hogy  nyergeljek  .  .  . 
Még  az  éjjel  beértünk  Gyulafejérvárra.  Ott  beállt  a  vajda 
seregébe  ♦  ♦  ♦  most  ötödnapja  osztán  meggyüttek  a  besenyők. 
Az  Ompolynál  vót  a  csata  .  .  .  Mielőtt  megütköztünk  vóna, 
bíró  uram  elhívatta  a  vajda  diákját,  levelet  íratott  vele  .  .  . 
GERGELY    Mifélét? 

ZUBORGÁNY    Az  imént    adtam    át  az  első  tanácsúr- 
nak. Neki  szólott. 
GERGELY    És  az  izenet? 

ZUBORGÁNY  Az  ám  .  ..  nagyon  a  lelkemre  kötötte 
pedig.  Kelemen  uramnak  ízent  utoljára,  hogy  beszéltem 
vele  .  .  . 

KELEMEN    Nekem?... 

ZUBORGÁNY  Köszöntését  küldte  Kelemen  úrnak. 
Aszonta,  mikor  a  kürtöt  először  megfújták:  Zuborgány,  — 
aszonta,  —  elmégy  Kelemen  mesterhez  és  megmondod  neki, 
hogy  bocsásson  meg,  amiért  tőrt  vetettem  az  útjába  .  .  •  meg- 
bántam, százszor  is  megbántam  .  .  ♦  keseredett  szívvel  saj- 
nálom .  .  .  Bocsásson  meg  érte!  így  ízente! 
KELEMEN  érdeklődve  hallgat/a,  aztán  elfordul  csendesen : 
Isten  bocsássa  meg  a  bűneinket! 

GERGELY    Mást  nem  szólott? 

ZUBORGÁNY  Semmit.  Csak  sarkantyúba  kapta  a  lovát 
s  úgy,  sisak,  páncél  nélkül  nekirontott  a  legsűrűbb  nyíl- 
zápornak  ♦  ♦  .  Mintha  csak  a  vesztét  kereste  vóna,  úgy 
sietett  ♦  ♦  ♦  A  buzogányával  egész  rendet  vágott  a  besenyők 
közt,  —  annyi  dogot  adott  a  halálnak,  szinte  nem  is  vót 
ideje  őt  is  lekaszálni.  Megtörli  a  szemét  Tennap  hajnalba 
akadtunk  rá,  mikor  elföldeltük  a  halottakat.  Kinn  lábdobogás, 
egyre  fokozódó  zaj  s  mikor  Zuborgány  elhallgat ,  kitárul  az  ajtó. 
Belépnek  a  tanácsurak,  nyomukban  János  barát  Kelemen  fölkel 
s  eléjük  megy.  Zuborgányt  Gergely  kibocsátja  a  hátsó  lépcsőn. 

NEGYEDIK  JELENET. 

Gergelyf  Kelemen,  tanácsurak ,  János  barát 

KELEMEN    Mit  akartok? 

í.  TANA  CSŰR    Déva  város  tanácsa    hiába    várt   rád    a 
váravató   lakomán.  Azért  kerestünk    föl    most,    hogy    te    is 
részese  légy  a  mi  örömünknek.  Hiszen  tiéd  ez  az  ünnep  .  .  ♦ 
2.  TANACSUR    A  te  dicsőséged  zengik  a  hegedők. 
KELEMEN  komoran:  Nem  kívántam. 
\.  TANACSUR    Tudjuk,  nagyon  jól  tudjuk.  De   art  is, 
hogy  mekkora  hálával  tartozunk  neked. 
KELEMEN    Nem  vágytam  hálálkodó  szóra. 
\.  TANÁC  SUR    Mégis  ♦  .  .  most,  hogy  készen  áll  Déva 
vára  és  máris  megállította  a  dúló    pogányhadat,    most    csu- 
dáljuk és  köszönjük  a  te  bölcs  jövőbe  látásod  .  ♦ .  tőrhetetlen 
akaratod  ...  és  .  .  ♦  és  ♦  .  .  azt  a  kemény  áldozatod  is,   amit 
értünk  hoztál  .  .  . 

KELEMEN  Ti  érietek?  . . .  Mit  tudjátok  ti  azt!?  Elfordul. 
JÁNOS    BARÁT    Kelemen  kőmíves!    Sok    út    vezet  a 

világba,  emberek   útjai;    de    mindegyik    elvezet    egyszer    az 

i 

Úrhoz,  aki  megcsókolja  a  legsajgóbb  sebet  is,  megbocsát  a 
legnagyobb  bűnösnek  is.  Vannak,  akik  pártot  ütnek  az  Isten 
ellen  s  a  lehetetlent  kísértik  ...  de  a  kétségbeesés  órájában 
megérzik  az  O  vigasztaló  ölelésének  melegét  .  .  . 
KELEMEN  kiegyenesedik,  határozottan:  Tévedsz,  János 
pap.  Én  nem  szorultam  vigasztaló  szóra. 
JÁNOS  BAR  AT  A  hatalmasok  gőgjét  megalázza  az  Ur. 
KELEMEN  Nyugodt  vagyok. 

\.  TANÁCS  ÚR    babonás  félelemmel:  Rettentő  erő^  vagy, 
Kelemen  ♦  ♦  ♦ 

2.  TANACSUR  Több  vagy  mindnyájunknál  ♦  .  ♦ 
KELEMEN  Ember  vagyok,  aki  elvégezte  a  dolgát. 
í.  TANACSUR  Első  ember*  Ezért  tesszük  le  jövendőnk 
sorsát  a  kezedbe.  Itt  ez  az  írás  .  ♦  .  Zuborgány  hozta  .  .  . 
tanúskodik  Ijjas  Máté  haláláról  ♦  .  ♦  O  maga  irattá,  mielőtt 
rohamra  ment  a  csapatával  ♦  .  .  Azért  jöttünk,  hogy  a  kö- 
szönő szó  mellé  tisztes  kérést  is  kössünk  ...  a  legtöbbet 
adjuk  neked,  amit  adhatunk  ♦  ♦  .  légy  első  embere  ennek  a 
népnek,  amelyet  megmentettél  a  pusztulástól  .  .  ♦  légy  igaz 
bíránk  és  vezére  a  hadaknak. 

KELEMEN  Köszönöm  ♦  .  ♦  nem  kell  .  .  ♦   semmi    méltó- 
ságra nem  vágytam.  Amire  ígérkeztem,  azt  megtettem,  be- 
fejeztem, így  van? 
U  TANÁCSÚR    így,  de... 

KELEMEN    Akkor  hát  nincs  többé  dolgunk  egymással. 
Nem  tettem  többet,  mint  amit  vállaltam. 
JÁNOS    BARÁT     Az     alázatosság     gőgjében    a    sátán 
szól  .  .  .  Szünet* 

KELEMEN    Jó  mulatságot  kívánok  a  nemes  tanácsnak. 
Menni  készüU 

1.  TAN  ÁCS  ÚR  Nincs  hát  több  szavad  hozzánk?  Ez  az 
utolsó? 

KELEMEN  Ez. 

f«  TANA  CSŰR    Akkor  hát  csak  a  munkád  díja  van  még 
hátra*  Erszényt  *oon  elő*   Ötszáz  arany*  Leolvassam? 
KE  LE  M  E  N  Oszd  szét  a  kőmívesek  közt*  Nekem  nem  kell. 
U  TANÁCSÚR    De  azok  elszéledtek...  szó  nélkül  el- 
tűntek ♦  ♦  ♦  hol  találjuk  meg  őket?  ♦  .  ♦ 

KELEMEN    Akkor  add  oda  a  templom  szegényeinek... 
JÁNOS  BARÁT  Amit  a  templomnak  adnak,  az  a  lélek 
orvossága.  Menjünk  testvéreim!  Elmennek* 
TANÁCSURAK    Jó  éjszakát!  Kelemen  összefont  karok- 
kal néz  a  távozók  után  s  mikor  az  utolsó  betette  az  ajtót 
KELEMEN  csendesen:  Jó  éjszakát!  Szünet 

ÖTÖDIK  JELENET. 

Kelemen,  Gergely* 

KELEMEN    Te  nem  mégy  velük.  Gergely? 
G  E  R  G  E  LY    Ha  megengeded  .  .  .  melletted  szeretnék  ma- 
radni ezen  az  éjszakán. 

KELEMEN  Hadd  ...  Ez  az  éjszaka  legyen  egészen  az 
enyém.  Az  első  pihenőm  az  utolsó  munka  után.  Mert  ez 
az  volt. 

GERGELY  Az  utolsó?  Ki  látja  a  maga  útját  előre?  Amit 
a  holnap  hoz.  senki  sem  tudja. 

KELEMEN  Én  tudom.  Semmit  se  hoz  a  holnap  már 
ezután. 

GERGELY  Ej.  hiszen  van  még  más  hegytető  is.  építhetsz 
még  más  várat  is  .  .  .  múló  esztendőkkel  megnyugszik  a 
lelked. 

KELEMEN  keserűen:  Magad  se  hiszed  .  .  .  Déva  vára  után 
mit  építhetnék  én  még  hatalmasabbat?  Hát  maradt  még 
valamim,  amit  föláldozhatnék?  Valami  emberfölötti,  ami 
pótolja  a  gyengeségemet?  Vagy  szálljak  alá  lépésről-lépésre, 
sárkunyhókat  rakni?!  Nekem  már  nincs  dolgom.  Semmi. 
GERGELY  Kelemen,  zokon  ne  vedd  a  szómat,  de  úgy 
érzem  .  .  ♦  beszélnem  kell  róla,   Krisztináról.  —  Miatta 

gyötrőd  magad  halálra,  —  pedig  ő  nem  gyűlöl,  tudom, 
ha  lehunyom  a  szemem,  látom,  szelíden  jön  elém,  csupa 
megnyugvás,  —  olyan,  mint  mikor  elköltözött  tőlünk  .  .  . 
Most  is  csak  így  látom  ♦  .  ♦  nem  változott  semmit  ♦  .  . 
KELEMEN  feljajdul  De  én...  én  nem  látom!... 
Nem  láthatom  még  álmomba  se!  Soha!  Az  eszemet  agyon- 
kínzom,  hogy  varázsolja  elém,  csak  egy  pillanatra  .  .  .  Nem, 
nincs  seholse  ♦  .  ♦  engem  nem  keres  fel!  Csak  azt  érzem, 
hogy  hiányzik  .  .  .  Az  alakja  ködbe  vész  előttem!  .  .  .  Ger- 
gely ...  én  nem  látom  az  orcája  színét  .  .  .  szőke  hajának 
aranya  nem  csillog  már  a  szemembe,  hiába  hunyom  le  ♦ . . 
csak  annyit  tudok  róla,  hogy:  volt  ♦  .  ♦  egyszer  volt!  ♦  .  . 
Ahová  nézek  mindenünnen  csak  ő  hiányzik.  Sose  lesz  többet 
egész  a  világ,  egy  hely  mindig  üres  marad  benne!  .  .  ♦  Még 
a  pillantását  se  látom  többé,  ahogy  halálos  útjára  ment; 
nem  hallom  az  utolsó  szavát,  a  sóhajtását  .  .  .  Üres  az  én 
váram,  Gergely,  akárhogy  is  tele  van  emberekkel,  akik  az  én 
dicsőségemet  zengik! 

GER  GE  LY  Ha  megbántad  ...  ha  rágondolsz  .  ♦  .  ő  meg- 
bocsát ♦  ♦  ♦ 

KELEMEN  Még  az  Isten  bocsánata  se  kell  nékem!  Ha 
elölről  kezdhetném,  megint  csak  így  tennék.  Nem  tehetnék 
máskép  most  se!  Mindenkinek  ki  van  szabva  az  útja,  — 
ládd,  én  várat  akartam  építeni  és  bőrtön  lett  belőle.  Nyomja 

a    mellemet    a    kő,    fojt    a    sötétség,  —  hiába,  a   kapuja 

zárva  lesz  előttem   örökre! 

GERGELY   Szegülj  ellene  kemény  akarattal  ..  . 
KELEMEN   Hiába! 

GERGELY  Te,  aki  olyan  kegyetlenül  erős  tudtál  lenni, 
most  gyáván  megfutsz  a  lelked  rémképei  elől? 
KELEMEN  Nem  azok  elől.  Azokat  én  nem  ís  érzem* 
Engem  nem  furdal  bűntudat.  Hiszen  ha  megszenvedhetnék 
azért,  amit  tettem,  hiszen  ha  meg  tudnám  bánni  —  ?!  .  ♦  ♦ 
A  gyötrelem  ís  cél,  az  is  irányt  mutat,  az  is  életet  jelent .  .  ♦ 
De  én  semmit  se  érzek,  csak  nagy  ürességet  •  .  .  Az  ő  lelke 
csábit,  hí,  integet  .  ♦  ♦  azért  nem  jelenik  meg,  azért  nem 
mutatja  magát  előttem,  hogy  ingereljem  ♦  ♦  ♦  hogy  utána 
menjek  ♦  ♦  .  Kinn  gyenge  énekszó. 

GERGELY  Van  célod  .  •  .  volt  ♦  ♦  ♦  Hallod  kinn  a  mulatók 
énekét?!  Száz  meg  sziz  életei  mentettél   meg  .  .  ♦ 
KELEMEN  Egyet  elvettem  és  azt  nem   adhatom  vissza 
annak,  aki  kéri,  —  a  fiamnak* 

GERGELY   fölujjong*  Oh  hát  gondolsz  még  rá  is?! 

Hála  neked  Istenem,  —  ő  itt  tart  majd,  ő,  Andriska,  a  fiad .  ♦  ♦ 
KELEMEN  elhárítva:  Nem  . .  ♦  nem  .  ♦  .  Ne  ís  szólj  róla 
GERGELY  Ha  itt  lenne  .  .  .  ha  láthatnád  ♦  .  ♦ 
KELEMEN  Nem  akarom*  Nem  tudnék  az  ő  ártatlan, 
tiszta  szép  szemébe  nézni  —  nélküle!  —  Szólni  se  tudnék 
a  fiamhoz  ♦  ♦ .  mit  mondanék  neki,  ha  kérdené?  ♦  •  ♦  Nem,  — 
nem!  ♦  ♦  • 

GERGELY  Ha  itt  lenne  veled  ♦.  ♦  visszajönne  közétek 
Krisztina  ís,  hogy  összeforrassza  a  sziveteket,  hogy  meg- 
tartson neki  téged  ♦  ♦  ♦ 

KELEMEN  Nem  akarom!  Szünet  Nem  merem  ♦•.hátha... 
megállítana    az    utamon...  Nem   szabad  rágondol- 

nom  ♦  .  .    Siessünk    Gergely,    még    ezt,    csak    ezt     az    egyet 
akarom  •  ♦  .  Nem  kértem   soha  senkitől  semmit  .  .  .   most  is 
nehezen  megy  ...   de  kell  .  .  . 
GERGELY    Szólj,  mit  tegyek? 

KELEMEN   Te  mindig  hív  pajtásom  voltál.  .  .  Lásd,  ez 
a  gyerek,  Andriska,  itt  maradt  .  .  .  mint  az  anyátlan  madár- 
fiók  ♦  .  ♦  most  már  aztán  senkije  se  lesz  .  .  . 
GERGELY    rémülten:  Kelemen I  Itt  hagynád?  .  .  . 
KELEMEN    Ne  tartóztass  ♦  .  .  gyorsan  . . .  sietni  kell . . . 
Két  hónap  előtt   ítthagytam    mar  .  ♦  ♦  azóta   csak   haldoklás 
az  életem  ...  az    ő    utolsó,   földöntúli,   száz    életnél   erősebb 
ereje  szállott  akkor  belém,  de  csak  mostanáig  tartott.  Most 
már  sietnem  kell  ♦  .  . 
GERGELY  könyörögve:  Kelemen! 

KELEMEN  Ne  szólj !  Azt  akarom  csak . . .  hallgass  rám  •  • . 
ha  a  fiam  ♦  •  .  Andriska  .  .  .  egyszer  megnövekszik  .  •  .  és 
magosba  vágyik  ...  ha  hegytetőre  vágyik  . .  ♦  parancsolj  neki, 
mintha  apja  lennél  ♦♦ .  ne  engedd ...  ha  ♦  .  •  Kitörve:  Ej, 
mégse! .  ♦  ♦  Nőj  jön  csak  úgy,  mint  a  fenyő  a  sziklán,  a  maga 
kényére . .  ♦  mint  az  apja!  ♦  ♦  ♦  Nekem  se  parancsolt  senki,  hiába 
is  akart  volna ...  te  se  állj  az  útjába!  Ki  tudja  megállítani  a 
hegyről  gördülő  sziklát,  aki  megirigyelte  a  sas  szárnyát?!  Azt 
hiszi,  röpül  ♦  .  ♦  pedig  csak  zuhan  •  .  ♦  De  ne  bántsd  mégse, 
bíztasd  inkább,  segítsd,  ha  fölfelé  néz  ♦  ♦  ♦  beszélj  neki  rólam, 
mondd,  hogy  én  is  ilyen  voltam  és  —  nem  bántam  meg! . .  ♦ 
GERGELY  zokog*  Kelemen! 

KELEMEN  Ne  sajnálj!  Ha  tudnád,  milyen  magosán 
állok  most,  irigyelnél  ♦  .  ♦  Magosán,  mint  ez  a  torony,  amin 
a  felhők  pihennek*  Szétnyitja  az  erkélynyilás  függönyét,  kinéz. 
Magosán,  legfölül,  ahonnan  messze  látok,  tisztán  látok,  bol- 
dogan: ahonnan  már  senkit  se  látok,  semmit  se  látok  ♦  ♦  . 

GERGELY    kezét    tördelve,    az   ajtó    felé  figyel.    Istenem, 
későn  jön  ♦  ♦  . 

KELEMEN  Semmit   se  akarok  mán   Olyat   érzek,   mint 
az  Isten  a  hetedik  napon  ♦  .  • 

GERGELY  Csak  örülni   nem   tudsz   annak,   amit  terem- 
tettél. 

KELEMEN  O  is  csak  az  emberek  kedvéért  örült  ♦ .  ♦  de 
én?!...  Nincs  itt  az,  akinek  építettem,  aki  boldogfan  tapsoljon, 
hogy  az  ura  cifra  játékot  faragott  neki  kőből  .  .  .  Ö  nem 
érezhet  már  semmi  örömet,  hát  én  se  érezzék,  ahogy  a  kő 
nem  érez  semmit,  ha  a  falba  rakták.  Tél  hidege  jöhet,  nyár 
heve  ömölhet,  nem  érez  föl  rá  a  szívem,  néma  marad, 
mozdulatlan,  mint  a  kő,  mint  a  halott,  akit  sirba  tettek. 
Egészen  szétcsapja  az  erkélynyílás  függönyét  Gergely!  Ne  válj 
meg  soha  a  váramtól,  az  ő  sirhalma  ez  ♦  ♦  .  ápold  ♦  .  .  virággal 
ékesítsd  .  •  .  őrizd  meg  az  emlékét!  ♦  ♦  .  És  most  menj! 
G  E  R  G  E  LY  növekvő  lázas  indulattal:  Kelemen!  de  mégis.  ♦ . 
ha  életre  keltené  valaki  .  .  ♦  ha  idejönne  ...  ha  meglát- 
hatnád, —  Istenem,  még  nem  késő!  Kirántja  a  hátsó  ajtót, 
lekiált:  Andriska,  Andriska!  Boldog  sikoltással:  Itt  vannak!... 

HATODIK  JELENET. 

Előbbiek,  Csépán,  Andriska,  majd  Judit* 

C  S  É  PÁ  N  karján  Andriskával,  lihegve  fut  föl  a  csigalépcsőn. 
Itt  vagyunk  ♦  ♦  .  meggyüttünk,  nagyuram  ♦  .  ♦ 
KELEMEN  nézi,  megrázkódik,  mintha  fölébredne,  aztán  fel- 
ujjong*   Andriskám,    én   édes    kis   gyerekem!    Elkapja,  össze- 
csókolja* 

ANDRISKA  öleli*  Apámuram!  ♦  .  . 
KELEMEN    De  soká  maradtál  cl  .  .  . 

ANDRISKA    Én    is   regen    láttam    már  kigyelmcdet  .  .  . 
Gergely  elküldi  Csépánt,  az   boldogan    bólogat    és    az    ajtó    felé 
int,  ahol  feltűnik  Judit  alakja*  Gergely  hozzárohan,  elmennek. 
KELEMEN   csókolja  a  fiát.  Szünet. 
ANDRISKA    Apámuram! 
KELEMEN    Mi  kell,  gyerekem? 

ANDRISKA    Mink  most  már  mindig  itt  maradunk  ebbe 
a  nagy  kőházba? 

KELEMEN  Nem  mindig,  —  csak  most...  egy  ideig. 
ANDRISKA  És...  és  az  édes  is  idejön  addig? 
KELEMEN  Talán...  idejön.  Hogyne  jönne,  persze 
hogy  idejön.  Leteszi  a  gyereket  a  medvebőrös  heverőre  s  mellé  ül. 
ANDRISKA  Elhoztuk  a  szép  ruháit  .  .  .  vasas  ládákba 
raktuk  .  .  .  szegény  édes!  ♦  .  .  Nem  vitt  magával  semmit, 
mikor  elment. 

KELEMEN    Semmit.   Szünet*    De   varratott    újat    magá- 
nak .  .  . 

ANDRISKA   Pedig   apámuram   csak    a   régiben  szerette 
látni,  a  kék  ruhájában  •  .  • 

KELEMEN    Igen,  —   igen,    fiam.    Szünet    Nem  éheztél 
meg  az  úton? 

ANDRISKA  Ettünk  ott  eleget. 
KELEMEN   Álmos  vagy  tán? 

ANDRISKA  Nem  a.  Aludtam,  a  Sára  az  ölébe  vett  .  .  . 
KELEMEN    Itt  is   jó    alvás    esik.    Majd    betakarlak... 
nézd,  milyen  jó  meleg  ez  a  takaró.  Lefekteti  a  heverőre. 
ANDRISKA   Az  édes  is  ilyennel  takarózik  most? 
KELEMEN  Ilyennel,  fiam.  Felugrik,  izgatottan  járkál.  Iste- 
nem, segíts! 

ANDRISKA  felül  Apám! 
KELEMEN    nem  hallja* 

ANDRISKA  Apám!  Kelemen  ránéz*  Apám,  édes  apám, 
mondja  meg  igazán,  hová  lett,  hova  ment  az  én  édes  anyám? 
KELEMEN  Hadd  el,  fiam  ♦  •  .  hadd  el .  .  •  haza  jő  reg- 
gelre .  .  . 

ANDRISKA  Judit  néném  is  úgy  mondta  .  .  ♦  s  mégis 
ha  reggel  eljőve,  —  az  én  édes  anyám  csak  haza  nem  jőve  ♦  ♦  ♦ 
KELEMEN  Hadd  el  fiam  .  .  .  hadd  el.  Majd  megjő  nem- 
sokára .  .  . 

ANDRISKA   Ha  elalszom:  hazajön.  Csak  azután  megy 
mindig  el,  ha  fölébredtem. 
KELEMEN   Aludj  hát,  kis  fiam  .  .  . 
ANDRISKA    Mondja  előbb  apámuram  az  éccakai  imád- 
ságot: Én  Istenem,  vigyázz  reám  ♦  .  . 

KELEMEN  megrendülve:  Miatyánk,  ki  vagy  a  meny- 
nyekben  .  .  . 

ANDRISKA    Az  édes  nem  igy  mondta... 
KELEMEN  kétségbeesetten:  Aludj . . .  aludj  csak,  fiam  . . . 
Szünet. 

ANDRISKA    Az  édes  talán  nem  is    tudja,    hogy  mink 
már  itt  vagyunk?  Hogy  talál  majd  ide? 
KELEMEN    Tudja  ö  az  utat  a  kis  fiához  .  ♦  .  Reggelre 
itthon  lesz. 

ANDRISKA  Ugy-e  biztosan  itthon  lesz  ?  Sietek  is  aludni, 
hogy  hamarább  megvirradjon.  Lefekszik,  behunyja  a  szemét 
KELEMEN  Aludj,  aludj  kicsim!  ...  Úr  Jézus,  légy  ve- 
lem! .  .  .  Szünet 

AN  D  R I  S  K  A  Apámuram,  nem  tudok  aludni  .  .  .  mért 
nincs  itt  most  az  édes,  hogy  meséljen  .  ♦  .  tennap  ott  volt 
az  ágyamnál  .  .  .  mindennap  ott  volt  .  .  .  mesélt  ...  de  most 
nincs  itt.    Nem    mesél  .  .  .    nem    hallom  .  .  .    Haragszik    rá, 


apámuram? 


100 


KELEMEN    felnyög:  Én  .  .  .  én   kergetem   cl!  .  .  .    Aludj 
kicsi  szentem. 

ANDRISKA  Meséljen  hát  apámuram. 
KELEMEN   leül  mellé.  Mit  meséljek? 

ANDRISKA    Szép  mesét.  Amilyet  azelőtt,    mikor  még 
otthon   voltunk  mind  a  mi   igazi  házunkban  .  •  . 
KELEMEN    Hol  volt ...   hol  nem  volt . . .   Eltakarja  az 
arcai.  Egy  szót  adj  Úristen,  ami  összehozzon  vele! 
ANDRISKA    Meséljen  .  .  .  apámuram  .  .  . 
KELEMEN   Hol  nem  volt  ♦  .  .  mit,  mit  meséljek,  mikor 
csak   egy,  egyetlen  egy  mese  zúg  a  fejemben  untalan  .  .  . 
ANDRISKA  félálomban:  Meséljen  .  .  . 
KELEMEN    Ez  a   mese  ...  ez  hajt  el  innen  ...    ez   áll 
közöttünk,  gyerekem  .  .  .  Maga  elé  mormolja:  Hol  volt,  hol 
nem    volt . . .  A  mélyből  hirtelen  felhangzik  a  boszorkány  éneklő, 
mesélő  kiáltása. 

ÁBRÁNNÉ    HANGJA  Tizenkét  kőmíves   összetana- 
kodék,  magos  Déva  várát,  hogy  fölépítenék  .  .  . 
KELEMEN   rémülten  felugrik.  Ne  .  .  .  ne   hallgasd   ezt  a 
mesét  fiam,  gyerekem! 

ANDRISKA  fölijed.  Mit?  .  .  .  nem  hallom  . . .  hiszen  nem 
is  mesélt  még  apámuram  .  .  ♦ 

ÁBRÁNNÉ   HANGJA  Amit   raktak    délig,   leomlott 
estére  .  ♦  ♦ 

KELEMEN  Ne  hallgass  oda  ♦  ♦  ♦  szél  süvít  a  tornyon  ♦  ♦  ♦ 
ANDRISKA  Nem  hallom  ♦  ♦  .  Apámuram  tréfáz  .  ♦  . 
ÁBRÁNNÉ  HANGJA  Tízenkét  kőmíves  azt  a  tör- 
vényt tette,  kinek  felesége  legelébb  jő  ide  .  .  . 
KELEMEN  betakarja,  megöleli.  Aludj  csak,  Andriskám* 
ANDRISKA  Félek  ♦ .  ♦  Apámuram,  miért  haragszik  rám? 
Sírni  kezd. 

KELEMEN  kétségbeesve:  Nem  haragszom,  fiam  ♦  ♦  ♦  aludj 
csak  .  •  • 

ÁBRÁNNÉ  HANGJA  Szép  gyöngén  fogjuk  meg, 
vessük  bé  a  mészbe  ♦  ♦  ♦ 

KELEMEN  fojtott  hangon,  nagy  áhítattál:  Bosszúálló  isten, 
tépd  ki  a  nyelvét,  állítsd  meg  a  szavát,  hogy  ez  az  ártatlan 
meg  ne  tudjon  semmit  ♦  ♦  ♦  Szünet  Bocsásd  meg,  hogy  meg- 
állottam  egy  pillantásra,  —  sohse  mertem  még  ilyen  nagyot . 
A  szolgád  vagyok  már  Isten,  porban  csúszó  féreg  .  ♦  .  A 
gyerek  fölé  hajlik,  az  alszik  már.  Aludj  fiam!  En  most  ♦  ♦  . 
megyek  .  ♦  ♦  az  édes  anyád  után  ♦  .  .  Vigyázva  megcsókolja. 
Elfojtott  zokogással:  Az  édes  anyád  megtalálom  ♦ . .  mindjárt . . . 
mindjárt,  én  kicsi  fiam!  Már  az  ablaknál  van,  féllábbal  kilép 
az  erkélypárkányra* 

HETEDIK  JELENET. 

Előbbiek,  Gergely,  Judit 

GER  GELY  futva  jön  be  Judittal:  Kelemen!  ♦  ♦  ♦  Nem  ♦  ♦  . 
nem  szabad  .  .  .  A  magasságos  Istenre!  •  ♦  ♦ 
KELEMEN  suttogva,  Andriskára  mutat  Vigyázzatok  rá,  — 
maradjatok  mellette  . .  ♦  Csendesen,  -  alszik,  —  ne  ébresszétek 
fel  azt  ♦  •  .  aki  aludni  akar  ♦  ♦  ♦  Leveti  magát  a  mélységbe. 
JUDIT  egy  sikoltással  leroskad  a  heverő  mellé.  Kelemen . . . 
bátyám  ♦  •  ♦ 

GERGELY  megrendülve  hajlik  le  hozzá,  aztán  fölegyene- 
sedik s  mereven  néz  maga  elé.  Hosszú  szünet  után:  Ki  tudja 
megállítani  a  görgő  sziklát,  amelyik  azt  hiszi,  hogy  repül?!  ♦ .  ♦ 

Függöny. 

